text:
最新文章
-
咩係分子釘? November 18, 2020
-
究竟維他命B3有咩功用? October 07, 2020
-
抗氧化劑究竟如何對抗藍光? September 23, 2020
咩係膠原蛋白?點解對皮膚咁重要?
膠原蛋白經常都會喺抗衰老產品成份見到,但究竟有咩作用呢?對皮膚有咩影響呢?
對於皮膚同抗衰老方面,膠原蛋白係保持皮膚彈性嘅蛋白質.當皮膚失去膠原蛋白,就會令皮膚容易下垂,出現皺紋,脫水同鬆弛.隨住年紀嘅增長,呢啲係正常出現嘅情況.實際上,由21歲開始每年會損失1%嘅膠原蛋白. 留意,係21歲唔係51歲.最重要嘅係,其實污染同紫外線等環境因素都會進一步消耗皮膚膠原蛋白嘅含量.
然後你就會諗:「好啦,咁我用含有膠原蛋白成份嘅產品咪得囉.」但並唔係所有膠原蛋都可以幫皮膚回復彈性.不過好消息係,有很多成分都可以幫助促進皮膚膠原蛋白嘅產生,例如維他命C同白羽扇豆萃取都係可以增加膠原蛋白嘅高質成份.
維他命C
維他命C係一種強大嘅抗氧化劑,係皮膚入面膠原蛋白合成嘅重要因素.維他命C已經被證實可以穩定膠原蛋白嘅產生同增加膠原蛋白嘅合成,從而幫助修復受損肌膚.而且維他命C對光損傷周皮膚色素沉著嘅幫助好明顯.Anti-Aging Beauty Oil當中含有豐富嘅維他命C同高質嘅天然油脂,對滋潤膠原蛋白有好大嘅幫助,仲可以提亮膚色同平衡油脂.
白羽扇豆萃取
白羽扇豆萃取有助於抑制MMP嘅過程,同大大減少膠原蛋白,彈性蛋白嘅分解,而且有助於更新皮膚外層,減少同淡化細紋,皺紋嘅出現,令皮膚睇落更加年輕.新產品Radiance and Firming Concentrate含有白羽扇豆萃取,可以幫助緊緻皮膚同增加膠原蛋白嘅增生.
但係千祈唔好唔記得,無論點防曬產品都一定要搽,咁先可以真正保護皮膚唔會因為環境因素而導致膠原蛋白損失,令我哋擁有健康,年輕嘅皮膚.
Featured Products
- anti-aging, Anti-Aging Beauty Oil, antioxidants, collagen, pollution, skin care, SOS Booster Cream, UVA, UVB, Vitamin C


c: text/html

text:
香港地少人多,有人話體育發展無任何經濟利益,所以提議要拆運動場,自自然然運動場就買少見少啦,不過作為長期固定訓練嘅跑友,總有機會跑運動場,因為運動場比到你嘅喺跑街無辦法滿足,平坦舒適道路,方便計算距離,環境因素穩定等等,都喺跑運動場嘅好處,咁跑運動場有咩指引同特別訓練法呢?
1.第一件事-熱身
不論做任何運動之前熱身都喺不可或缺嘅,一般建議正式運動之前熱身10-15分鐘可以令訓練更加有效率,以及某程度上預防運動創傷,熱身階段可以進行緩步跑同動態伸展,提升體溫,肌肉血流量,關節活動度.
2.做跑街做唔到嘅訓練
一啲功能性或者技術性訓練,喺街上面做可能會遇到一定阻滯,例如蹬跨步,必須要喺平坦,無人阻礙,大概三十米至五十米長直線跑道上進行;另一個運動場最適合嘅就非Interval所屬,最簡單就喺跑一圈抖一圈,用1:1訓練休息比調配訓練內容.
3.中長距離配速跑
香港人多車多,樓多馬路多,跑一段距離就會有行人,甚至要等紅綠燈過馬路,運動場如果較啱時間,做中長距離配速跑就最適合不過.
4.最後一步-緩和
休息喺為咗行更長嘅路,緩和喺為咗做更多訓練.訓練結束後進行靜態伸展,可以放鬆返運動過程中被大量使用嘅肌肉,當肌肉放鬆嘅時候,可以令營養物質更容易擴散到肌肉中,幫助身體有更好條件成長.

robotstxt: allowed

filter: keep


text:
台南資訊
旅遊同本地資訊指南
台南市喺台灣係歷史最悠久—荷蘭統治台灣嘅時代結束後,台南就成為咗呢個島嘅行政中心,由 1662 年到 1887 年一直都係咁;到咗 20 世紀初,日本人大力推動台南都市重建同規劃,先至令到呢個城市由當時起發展成為歷史色彩好濃厚嘅旅遊勝地.
按照亞洲城市標準嚟講,台南規模較細,但同時保留咗小鎮風情,而呢個亦係台北人將台南視為「農村」嘅原因.宜家,呢座城市以其寺廟,堡壘,「古早味」小食同傳統生活方式全世界出名—根據數據顯示,台南市內有 500 多間道教同佛教寺廟,統統保存得好好,反映咗呢個城市以前點樣風光.
最佳旅遊時節
台南屬於亞熱帶氣候,冬季乾燥和暖,降雨量唔多,又以 11 月,12 月,3 月同 4 月為最佳觀光時節.每年 1 月至 2 月,台南嘅溫度通常會降至 10°C 以下,請務必帶備大量保溫衣服,又或者考慮重新安排行程.
另一方面,台南喺 5 月至 6 月就會踏入夏季,炎熱潮濕,夏日氣候一直持續到 10 月中旬,全季暴雨連連,亦經常有颱風喺附近形成,可能會嚴重影響你嘅旅遊行程.
台南市內交通
台南公共交通唔算方便,市內極少巴士,亦無捷運系統,而且的士只會喺全市最繁忙嘅地區行駛.如果你唔識講國語,遊覽台南未必係一件易事,
咁就不妨租架車,盡享私人觀光行程啦!如果你持有駕駛執照,租用電單車嘅費用每日只需 NT$400,實惠又實用!喺台南開車,務必格外小心—根據當地駕駛法例,如果你不慎喺行車期間傷及途人,必須賠償全額醫療復康費用.


text:
選舉結果
在過去11月24日嘅區議會選舉中,共有452席,當中舊建制派僅取得59席,其餘388席落在新建制,本土及進步民主派手中.而選舉中共有2,880,479票有效票,舊建制派取得1,206,645票(41%),新建制,本土及進步民主派總計取得1,673,834票(57%).總投票率爲71.2%,爲香港歷史新高.當中前區議會大黨民建聯依然保住建制最大黨名次,取得21席.而民主黨以91席一躍成爲區議會最大黨,其次公民黨以32席取得第二大黨嘅位置.而新民黨及西九新動力喪失所有議席.而親民主及親中獨立人士分別有213席和26席.
在全港十八區當中,當中十七區議會由新建制派,本土及進步民主派取得過半數.而僅餘嘅離島區,民選議席亦是壓倒多數,親中派系要靠當然議席先可以取得過半數控制權.而舊建制派取得最多議席嘅係觀塘區嘅12/40席,其次係九龍城區嘅10/25席,再其次係元朗嘅6/39席,再其次是葵青區嘅4/31席,再之後的均不多於3席,而西貢,大埔,黃大仙更錄得0席佳績.而被視爲「黃區」嘅沙田區亦勉強由民建聯取得1/41席.而被視爲傳統「藍區」嘅北區僅僅從盛福,沙打,及上水鄉郊三區取得3/18席位.
成也自動當選
係過去,親政府派別係唔少區都有派人參選並自動當選,呢個亦係過去多年區議會都係親政府派別壟斷嘅原因.但同時,自動當選亦係個潛在嘅炸彈.自動當選意味著只要報名就能確保當選,導致唔少選區嘅當選議員對地區問題缺乏通盤理解,不少只著眼於派福利,交通路線嘅小修小補.好少少嘅,佢哋亦都明白選區有嘅問題,但缺乏競爭嘅情況下,基本人性就是相對會慵懶行事,有某選區嘅前自動當選嘅候選人其實睇文宣係反映佢理解地區問題,方圓百里無街市,區內商舖缺乏問題佢亦明白,但也限於知道,多年來都缺乏亮麗嘅實績,能拿出手的,也是他當選不久便一路走來的巴士路線嘅爭取而已.加上警察在屋村內曾無理射出數發tg但他本人卻不在現場等一連串引致佢在是次選舉以約千票落敗.
多謝Popo
另一個促使許多區原有嘅親政府人士落選嘅原因係反修例一連風波中,不少前線嘅警察因為長時間面對騷亂嘅鎮壓以及黨媒嘅煽風點火,明顯地對示威者以至市民都極不寬容,假設了係騷亂附近嘅所有人都係「暴徒」,要「勇武制暴」.而呢套思維令到佢哋即使是屋村入面哪怕只係啲細衝突,亦會很容易就情緒失控配以被害妄想,因而就射了催淚彈,想止暴制亂嘅警隊反而成了製造暴亂嘅始作俑者.如果呢種過激嘅行為只係係示威現場還好,但不少地區衝突,甚至小至被人圍屌就已經忍唔住就射幾發催淚彈,呢種過激行為俾地區人士直接感受到,就自然而然質疑支持警方嘅舊有建制,亦係為反政府派系所述「騷亂因政府起,警察推波助瀾」嘅理論提供絕佳嘅佐證.
話人被綁架者反被綁架
有部分比較激進嘅親中支持者以至政府都喜愛講話泛民係反修例風波當中往往被勇武綁架了,要求他們認清現實,同暴力割蓆,否則民意逆轉/無人支持就會自食其果云云.當然,係佢哋親中/親政府嘅角度當然認為自己係多數,香港市民普遍反對暴力,云云.但我認為,其實舊有建制嘅地區前線應該對民情有一定掌握,但礙於國家大義以及黨嘅立場,以及支持政府嘅大前題,即使心裡知道林鄭係個仆街,但也不得不加入止暴制亂嘅合唱當中.當建制一旦陷入呢個含淚支持政府嘅狀態,便促使某啲中立或只是略有微言嘅人士很容易就因為對示威者產生些許同情,或對候選人嘅些許不滿而投對家.
走出同溫層
近年,因應社交媒體嘅發達,「同溫層」呢個概念亦常被提及.係建制陣營當中,當然亦會像黃絲那樣有其小團體,而呢個小團體會有佢哋自己嘅名人及媒體,佢哋會互相共享佢哋認為真確嘅資訊,強化咗「愛國」人士在圈內嘅名聲與威望.隨著社會矛盾與立場趨向兩極,呢種同溫層亦會變得更加排外及激進.如果親中候選人擺脫唔到呢個同溫層,真心信啲咩飛碟時報嘅報道,自然就出事了.好多激進親中支持者都搞錯前提:議會選舉時700萬港人嘅選舉,而非14億人嘅選舉,接著的就是一連串嘅恐懼誤判.當你屌緊黑果嘅時候你要知道,他的讀者,也是一堆潛在選民.
懲罰建制
正如上面隱約提及,其實有唔少嘅選民投非建制/泛民/本土未必真心認同泛民甚至本土派嘅政治理念或立場,更多嘅我諗係因為親中親政府派系嘅排他性,加上落街食飯無啦啦食咗個催淚彈,又諗起舊有嘅建制議員咁多年好似又冇做啲咩,多重原因交合之下,有一定遊離選民會傾向投新人,希望為社區帶來改變.所以,今屆係咁但當選後啲議員唔勤力啲,可能下屆就又到舊有建制嘅又在瘋狂當選……歷史教訓呀.
藍絲支持——得把口
另一方面,親中派系面對另一問題就係好多係WhatsApp谷呀,茶餐廳呀,屋企對住電視大罵「暴徒搞亂香港」嘅人士對議會呢啲制度嘢興趣不大.甚至乎可以話,呢群人士當中,有相當人士不明白,不理解議席嘅重要.此外,有一定嘅人亦都對議會選舉不關心,佢哋既言論及行為係一種防禦性質,當示威者影響到佢返工就鬧下,準時返工放工就是核心價值.投票?不了,要返工/旅遊/做家務.點解我知?因為我屋企就有位日日甲甴前暴徒後但登記都未做.
新增百萬選民
給予建制致命一擊嘅,其實我覺得係新增咗嘅百萬選民.有好多人會主觀覺得北區之類既地方好多蝗蟲新移民,自然會係傾向親政府嘅地區.甚至乎點完票之後,我選區也唔少選民都驚訝,以為自己條邨係「藍邨」.但事實上,我覺得呢種想法唔全面:當然呢啲地區比較多係新移民,而初代新移民亦比較易傾向支持政府,但冇咁願意投票(我母親啊).但佢哋會生兒育女,會有下一代.呢班年輕世代有自己思考能力,會對社會問題有自己看法,當中不少被反修例風波嘅大背景下所動員,部分更可能係前線義士.係呢個風波嘅前提下,呢班人一夠18就自然登記做選民(但如果唔係咁大風波其實唔會忽然咁多新登記),之後當然會投親中親政府嘅對家.此消彼長之下,當然就係大家見到嘅結果.
btw,唔係後生嘅,唔通你覺得新增選民會係大批老人家咩.老人家會投票嘅晨早登記咗,會等到七老八十先登記咩.
止暴制亂靠選舉
雖然我唔認為港府有咁嘅智力及謀略,但客觀上,如果要止暴制亂,讓反對派進入議會亦係個好方法.首先,面對反修例風波一連引起嘅民憤,政府當然唔可能會五大訴求,缺一不可.退而求其次,何不讓選舉順利舉行,讓反政府派系全面進入議會,讓呢啲反對政府嘅人進入系統,使得佢哋可以係系統中發揮作用,使得佢哋不需尋求系統外方式來改變制度,這道理其實同以前中央政府會招攬一啲強力嘅地方派系做官類似.
此外,舊建制派當中其實唔少係靠自動當選/關係混日子,某程度上香港咁重民怨,同呢啲廢柴屍位素餐脫唔到關係.而通過將佢哋大量掃出制度外,佢哋如果要再次當選,勢必唔可以再hea做,要認真做好地區事務,亦可以將一啲缺乏能耐舊建制派掃出去,有助政團甚至乎中國共產黨更精準地將資源消費係一啲真係有能力嘅親中候選人身上.
但短期而言,不少前議員不得不退回去擔任社區主任,對DAB,工聯會之類嘅政黨而言,短期內亦是個相當嘅負擔.
票數 57% vs 41%
睇議席,388 對 59嘅舊建制議席,不少新建制/民主/本土派都會對獲得議席而感到振奮.但睇返得票數,卻是57% vs 41%,高票拋離嘅地區不少,但僅僅獲勝嘅地區也非孤例.係區議會單議席選舉呢個制度下依靠約六四比而獲勝,但如果到了立法會,係比例代表制,意思係如果票數控制得唔好/配票得當,足以左右選舉結果.如果到時新建制/本土派不能協調好,個個人都派個人出來,相信啲票會相對分散,變成混戰嘅話會相當精彩.加之,立法會嘅基數亦比區議會大,比起區議會差幾百,幾十甚至一票,立法會嘅票數差異唔會咁接近,正常發揮嘅話相信會更接近六四比.新泛建制派系能否係2020獲得同等嘅極端輾壓,係個疑問.
立會選舉 特首選舉
當然好多人會問,區議會係諮詢機構,無實權,好似除咗多咗啲錢,多咗資源做地區工作,供養義士之外有咩特別.但事實上你可以搵返資料.
首先,區議會有1+5席係可以選立法會.區議會(一)界別嘅一席係由全體區議員直接互選產生,區議會(二)嘅五席由區議會議員互相提名,全港選民投票.而現時除咗離島區之外,所有議會都係由新建制/本土/進步民主派所把持,只要唔好內訌到益親中親政府派別嘅人士,六席全取不是問題.即使悲觀少少,應該都可以有1+4席立會.
此外,係上次特首選舉中,提名委員會共1200人.泛民主派共取得325席,而區議會佔117席.簡單加法,與其可以獲得442/1200席,佔36.8%.當然,新建制/本土/進步民主派共計嘅36.8%難以決定性地控制特首選舉,但係一個極不公平嘅選舉中,亦能左右大局,對下任特首而言係極大嘅壓力.最樂觀嘅情況(但比較唔可能),如果親中派系玩過火,connect埋商界嘅話,票數加一加,基本上可以控制下任特首.不公嘅制度下做到咁,算係叻了.
素人勝算亦非好事
今次區議會選舉,結果當然振奮人心,而收益預期回報亦是十分樂觀.但是須知道不少選區嘅候任議員其實係無任何政治背景,無政治背景亦意味佢哋唔會知過往議會係如何運作,對政府接口嘅社區主任AO來講亦係個麻煩位.以前政府和區議會嘅關係往往係政府比較主動,我覺得黃永係《人民大道中》講得幾好,例如斬樹,以前係政府通知AO要求搞掂區議會,係通知性質.但日後可能會搞出十八區搞議案要求一棵樹都唔可以斬,AO做唔到,跟住十八區過議案,對AO過不信任動議,都係個幾轟動嘅新聞.
素人當然會有新人事新氣象,但同時亦意味幾有制度,接口等連串既有默契會被摧毀,因循守舊嘅政府AO點同一班本土,進步民主派溝通,應該係個幾精彩嘅大戲.希望政府亦可以準備好一班比較年輕和傾向較「黃」嘅職員做社區主任,減低摩擦,如果唔係,最後都係政府同個素人大家分攤後果.
另一個擔心嘅位置係素人亦意味對政治都係一張白紙,我比較擔心有部分會被泛民大佬同化變成仆街.又或者礙於政治現實,好多事情未必區議員可以處理到,而素人亦未必懂得處理,如果個議員做到灰而放軟手腳,可以直接影響到地區狀況再影響到下次選舉嘅結果,甚至乎讓舊建制派再次偉大,這我並不樂見.
寫於後面
雖然今次嘅選舉結果振奮人心,但是要記住五大訴求,仲未齊.時代革命,也僅僅是開始.好多素人贏到,其實係靠大勢.要繼續保持住新建制及新民主派嘅控制權,當選之後自然要勤力做實事,避免下次選舉就被淘汰.而建制亦應痛定思痛,同暴政割蓆,積極做實事,方爲上策.
最後,當然係:光復香港,時代革命;五大訴求,缺一不可!
Ref
封面來自港台節目 鏗鏘集:變天.


text:
33個指明地點納入強檢公告
政府就強制檢測公告刊憲,要求於指定時間內,曾經身處33個指明地點的人士,須於明日或後日接受檢測. 涉及的餐廳及店舖包括,觀塘電訊一代廣場三小漁,德福廣場一期敏華冰廳,又一城無印良品,旺角新世紀廣場Häagen-Dazs,屯門香港黃金海岸酒店聆渢咖啡廳,屯門香港黃金海岸酒店大堂沙嗲軒,尖沙咀海港城海運大廈金不換泰國餐廳. 九龍區大廈包括尖沙咀漾日居 6 座,觀塘功樂道79號鳳儀大廈,大角咀富多來新邨富殿樓,觀塘功樂道 38 號景興閣,秀茂坪邨秀程樓,尖沙咀擎天半島 6 座,秀茂坪寶達邨達怡樓,牛頭角彩德邨彩賢樓,旺角花墟道 50-56 號翠景閣,油麻地炮台街 58-60 號. 新界區大廈包括沙田帝堡城 1 座,上水寶石湖邨碧玉樓,將軍澳日出康城領峯 8 座 (左翼及右翼) ,粉嶺華心邨華勉樓,粉嶺祥華邨祥德樓,荃灣尚翠苑翠湖閣,將軍澳廣明苑廣昌閣,天水圍天晴邨晴悅樓,大圍秦石邨石玉樓,屯門富健花園 7 座,將軍澳清水灣半島 3 座. 港島及離島區大廈包括柴灣高威閣 4 座,東涌逸東(二)邨瑞逸樓,堅尼地城石山街 9 號寶雅山,香港仔華貴邨華孝樓,黃竹坑深灣 9 號 3 座.


text:
畢業生返工俾人鬧完後報復 網友:有冇咁癲啊?!
原文:經濟一週 |圖片:連登討論區,麥當勞香港官方網站,YouTube,TVB電視劇集截圖
畢業生返工俾人鬧完後報復?
事情是咁的,有巴打間公司就請咗個畢業生,佢返咗一個月工成日唔小心做錯嘢,而經理就頂唔順的咗佢入房鬧.點知就出事了⋯⋯
內文如下:
個FG(Fresh Grad)返咗一個月,間唔中就做錯野,教完都唔記得.直到今日,個經理終於忍唔住帶咗佢入房鬧左幾句.事關佢做嘅野搞到有客投訴frontlines.之後frontline同事又投訴我哋back office,經理都幾大聲鬧個FG,行過房出面都聽到.
內文如下:
佢哋出返嚟之後,初頭以為個FG無咩事.直到食lunch,佢就嚟料,佢買咗個m記shake shake薯條上返公司食,然後將個shake shake袋用皮帶夾住.放喺條X周前面,再將雙手放喺額頭前面.企起身大叫"自己射"之後佢個下體係咁前後chok,成個情況就好似光速X西舞咁.D同事見到佢咁樣都即刻彈開.
頂住個薯條跳舞,咁激!睇嚟佢真係被人鬧到癡咗線,但件事仲未完㗎!
相信當時個畫面係咁.
其實事件仲未完,搞完啲同事,當然去騷擾埋個經理!
內文如下:
喺呢個時候經理食完飯返嚟,個FG就即刻行去經理前面,追住個經理嚟X.之後我咗左食飯,返到嚟就唔見咗個FG,收到風炒咗個FG,但係就無補錢比佢,唔知嚟緊嗰一個月通知期仲會做咩痴線嘅行為.
巴打反應:
人哋啱啱畢業,體諒吓!
巴打,佢睇咗Post了,小心佢明日跟住你Shake!
香港人真係好大壓力!
壓力大到讓人癡線!!


text:
估唔到選一個可樂暉做足球先生有咁大風波,真係唔知係可樂暉名氣累事定點,睇到富足主上期為可樂暉當選呢件事大做文章炒蝦拆蟹,小弟真係覺得好悲哀.
小弟同好多波友一樣,都有踢開坊間o既業餘七人比賽,大大話話都踢左接近十年,石地王凱揚七人王EZ皇者甚至再遠d既冰冰樂同Hero7全部都踼過,耳聽目聞幾多球隊響朵之後突然間成績滑落甚草草收皮,幾多球隊一有名氣就比人採礦咁挖角挖到唔夠人開波,歸根究底,都係一個問題,就係凝聚唔到一班人.
點解呢?人紅自然就事非多,好波自然多波友,靚女都多人溝啦係咪?通常好波既都唔止踼一隊波咁少,而好多球隊為左留住呢類星級馬,好自然就會厚此薄彼,遺忘一班一直不離不棄打江山o既功臣,呢班功臣好多都係對隊波有深刻感情,有時有d重要比賽甚至take個AL去踢都有,你對佢地唔好,又點會留得住呢班人呢?到你有重要比賽唔夠人開波,最熱心過o黎幫拖o既會係邊個?心照啦各位領隊.
所以,即使可樂暉表現海鮮價,即使佢明知出迎會甩手都照嗌keeper然後真係甩左手再用責怪眼神望住你,即使佢可能真係好似傳聞一樣…係弱智o既,但佢為球隊立o既汗馬功勞,幾年前點樣技驚四座撲出十二碼,即使今年上陣少左又肥左,但佢都甘願做一個球場出氣袋比大家發洩出氣,淨係呢份忠直,都應該比番個肯定佢啦係咪?
至於富足主用呢件事引伸到我「棄明保暉」,離間我同小明之間o既感情,我只能夠講,我對呢種非黑即白o既思維實在不敢恭唯,而家香港社會實在太多呢種諗法存在,愛港力就是一例.


text:
期權
期權(options)係種金融衍生工具,當中買方可以喺特定日子之內賣方進行交易.期權嘅特點係買方初時要畀一個費用(權利金)賣方;係雙方釐定(傾好)所標定物品嘅價格後,期權嘅買方就有一個執行權去決定喺特定日子之內同唔同期權嘅賣方以履約價進行交易.如果買方決定行使呢個權利,賣方就有義務去進行呢個交易.否則,喺合約期滿咗之後,而買方又唔去行使呢個權利嘅話,呢個期權就會自動失效.
期權一般可以分為認買(Call Option)同埋認沽期權(Put Option).看漲期權表示買方有權去以釐定價將標定物買入﹔由於呢份期權合約暗示買方睇好呢件標定物之後嘅價格,所以價格升得越高就對買方越有利.相反,看跌期權表示買方有權去以釐定價將標定物賣出;由於呢份期權合約暗示買方唔睇好呢件標定物之後嘅價格,所以價格跌得越多就對買方越有利.
基本上,期權嘅標定物可以係任何嘢;但係金融市場上一般比較常見嘅就有股票,外匯,利率等.如果買方可以喺限期之內任何時間行使權利,呢份期權就叫美式期權.如果買方只可以喺限期內行使權利,呢份期權就叫歐式期權.
目前世界上最大嘅期權交易所係芝加哥期權交易所(Chicago Board Options Exchange, CBOE)


text:
(癲傻255KM體驗之旅 - Day 2 粉嶺到天水圍(約38K))
第一日熱完身,第二日里數可唔可以突破42K呢?隔日跑一個接近全馬距離會唔會受傷?快啲睇吓第二日嘅路線分享! Day 2 粉嶺到天水圍(約38K) 咦,等陣先!琴日唔係已經去咗 #天水圍 嘅咩?今日路線唔係天水圍去 #粉嶺,點解調返轉㗎?事緣今日約咗亞女去濕地公園family day,費事去到粉嶺又要特登搭返車返天水圍,咁所以決定今日掉轉跑.冇錯,今年施sir容許 #靈活玩法,鍾意點走就點走,就算走錯路,只要唔係嚴重偏離原本路線都冇問題.事實上過往玩開 #癩傻 嘅經驗就係,有時 #施Sir 步速太快跟唔到,跑友們會選擇搵捷徑直接去下一點等候施sir,繼續旅程. 由粉嶺火車站出發,出馬會道一直走好快就會去到寶石湖路,跑多一陣轉彩園路就會去到有名嘅 #塱原濕地 同 #梧桐河 一帶,呢片係全香港最大塊,最完整嘅淡水濕地,好有生態價值,假日跑過仲會見到好多攝影發燒友觀鳥同影相.梧桐河更加係魚類物種豐富,小編當日跑過就見到成隻腳咁長嘅塘蝨喺淺水區域遊過,不過河水污染極嚴重,早前更加有電視節目嘗試將河內釣上嚟嘅魚煮熟食用,個個食一啖就立刻吐返出嚟! (沿粉嶺走


text:
今日朝早去左銅鑼灣睇戲,睇完之後原本打算問下 Mandy 同 Thomas 會唔會去山頂.不過我唔記得左 Mandy 今日要返工,後尾記得後諗住會唔會夜晚去,點知俾 Thomas 唔係咁好語氣講唔去.
算喇,原來佢地都唔係打算今個星期去,傻仔左添.
之後就去CityU,不過去到半個鐘左右就同瘦 Ken 佢地落左去黃金,一齊睇下果度既書,Jack 買左個手制,Keyboard.
佢地買完之後,就返屋企,我就獨自一個落左鴨記買叉電同埋萬能插蘇.
之後我又好無聊咁返去 CityU,無耐 Thomas 打黎,話同 Mandy 一齊食野.咁我就落左新浦崗,上左 Thomas 屋企,同佢整整部腦,update 個 BIOS後,就去食野.食完野就送 Mandy 返屋企.
最後就落左旺角打機………當然係一路打一路俾 Thomas 話喇.>.<
今日見到 Mandy 好開心下呀,hee hee,唔錯唔錯,Thomas 基本上乎合 Mandy 之前同我講佢揀男朋友既條件喇……hee hee.
E.g. 識音樂,夠高,又可以 Tump 到佢開心.
依家開始應該都可以放心家喇,而我應該亦都係時間抽離「電燈膽」呢個角色,去繼續搵我既女朋友喇 ^.^.
P.S. 今日好搞笑,瘦Ken 讚我揀女朋友既 taste 好左喎….因為佢果日係 OA 見到 Mandy…….我答佢果個係人地既女朋友之後,佢即時無聲出,ha ha.


text:
首爾係一個幾特別既地方,好傳統又好現代化,之前曾經寫過首爾穿越時空系列,包括著韓服同住韓屋,今次想介紹兩個好傳統既景點,但傳統同時附近又有好現代的景點,所以就可以計劃一條穿越過去與現在的路線啦!呢條路線預計大半日就可以逛完,夜晚就梗係又去掃貨啦!
三清洞
起點是地鐵安國站1號出口的三清洞,屬於現代化的一個小區,充滿優閒藝街氣息,因為周圍都係高檔餐廳,cafe,藝術館同時裝店.呢度既時裝店都係走型格路線,比較高檔少少,加上舖頭既裝飾都好靚,一路上都有唔少塗鴉,令整個氣氛都會好有格調.最鍾意呢度係因為人唔多,慢慢行睇下d小店,去cafe坐下,偽文青的生活是也.
北村韓屋
行完三清洞,就一定要去埋附近的北村韓屋,由現代返回古代的韓國.北村韓屋仍然保留朝鮮時代的房子建築,完全就係古裝韓劇裡出現的屋,非常非常古典.北村在朝鮮時代係有錢人或者官住的地方,即係以前的豪宅區,可能因為甘所以建築保存得好好.而家仍然有好多人住係呢d韓屋裡面,有d就改左做民宿,想更深入感受傳統韓國風味可以住下韓屋民宿.
遊北村韓屋其實都有路線的,因為當地有所謂「北村八景」,從唔同角度欣賞呢個傳統村落都有唔同感覺,仲可以了解下韓國歷史.我就冇行曬全部,但我都幾鍾意呢個地方,環境好寧靜,又好古色古香,櫻花期間仲有櫻花樹,韓屋加櫻花好有詩意!
景福宮
同樣由三清洞行得到去既另一個傳統景點就係景福宮啦.其實大家都應該好熟悉景福宮,幾乎係大部份人第一次去韓國都應該會入去行下.但通常入到去行唔夠10分鐘就會想走......而我,都竟然入過去3次!!第一次就因為第一次啦,第2,3次都係為左要陪第一次去韓國既朋友入去而再度同景福宮say hi.但好慚愧既係即使去左3次,都冇完全行曬成個景點,就係因為大家都行左唔夠10分鐘就話想走......
好啦我都簡單介紹下佢,咳咳,景福宮就係以前朝鮮李氏國王的宮殿.首爾其實都仲有幾個宮殿,但景福宮係最受歡迎,因為佢規模最大同埋建築設計最靚.而且有好多韓劇都係呢度拍的,例如 >同埋 >等,可能都係令佢受歡迎的原因之一.入場費3000won,即港幣約$21.入到去會見到成個景福宮最重要的地方-勤政殿,就係以前國王上朝見大臣同做野的地方,唔可以入去,只可以係門口睇下入面既擺設,就是很古老和有霸氣的樣子.之後行行下就會見到唔同的宮殿,可能係國王寢室,可能係皇后的.除非你對歷史非常有興趣,如果唔係應該都唔會太想研究邊個宮殿係屬於邊個的.好多人黎景福宮都係因為呢度環境優美,如果櫻花同紅葉期間黎,都可以睇到美美的風景.
除左睇宮殿,景福宮仲有兩件事可以做,其中一件係免費試著韓服,門口可以排隊試.而另一件事就係每逢整點在景福宮的正門口光化門都有守門將交接儀式,可以睇到好多來自300年前的古裝大人行黎行去.儀式完左仲可以同佢地影相哈哈哈.佢地好高大好有型,不過完全冇表情的.當然了,古裝大人都是好認真的!!都係個了解朝鮮歷史的有趣體驗.對歷史文化有興趣的很適合去景福宮.
仁寺洞
最後最後,黎到仁寺洞!呢個可以話係一個集合傳統與現代的地方,因為呢度有好多好多賣韓國傳統手工藝品的店舖,用黎做手信一流,一路行都覺得條街好有古典味.但同時仁寺洞又有好現代的小型商場,包括以本地創作做招徠的Ssamziegil,仲有個新開的Maru Mall ,就賣比較高檔的潮流野,各有特色.呢度仲有好多cafe同茶室,行到累去飲杯野就岩曬.對藝術有興趣的可以行畫廊,呢度有好多好多間.仁寺洞仲有一個遊客中心,我之前曾經介紹過可以黎呢度試穿韓服,非常推介.總括黎講仁寺洞係一個好有韓國本地特色的地方,值得一來!
呢4個地方都係一個接一個步行距離去到,調返轉條路線都可以,中間會經過的地鐵站包括安國站同景福宮,是但一個站落都可以.


text:
Wikipedia:自動確認用戶
自動確認用戶係維基百科用戶嘅一種.喺粵語維基百科,任何註冊咗四日再加多有十個編輯嘅用戶,都會自動確認,成為自動確認用戶.喺善意假定嘅原則下,我哋覺得任何有自動確認用戶權限嘅新戶口,都唔係淨係為咗破壞而註冊嘅戶口,或者係由其他人控制嘅襪公仔戶口.我哋亦都會覺得用戶已經喺維基百科累積一定嘅經驗,並且對維基百科嘅運作有一定嘅認識.所以,自動確認用戶可以有一尐唔係自動確認用戶嘅權限.
權限[編輯]
任何自動確認用戶,都有以下嘅權:
搬版[編輯]
- 自動確認用戶可以用搬版(改名)嘅功能.只須撳頁頂嘅「搬」,就可以搬大部份版.有兩個情況唔搬得:
- 假如嗰個名已經有編輯紀錄,噉就只有管理員先搬得.
- 管理員鎖咗嗰版,唔俾搬.
- 如果係呢兩個情況嘅話,請去Wikipedia:搬版請求提出.
驗證碼[編輯]
自動確認用戶加入外連結時,唔使通過驗證碼(CAPTCHA)驗證.
Special:濫用日誌[編輯]
自動確認用戶可以睇Special:濫用日誌項嘅詳細信息.
編輯半保護頁面[編輯]
- 自動確認用戶可以改半保護版.半保護版嘅用意係防止匿名用戶或者新用戶對一啲版做成嘅破壞.
用粵語維基自己嘅上傳檔案功能[編輯]
- 自動確認用戶可以用我地自己嘅上傳檔案功能,方便係一尐版到用需要做合理使用嘅圖.


text:
(面試極秘檔案🗂檔案.3)家長都係面試關鍵!NG行為你一定要知!必知「家長功課List」
一講到幼稚園面試,好多家長都會非常緊張地幫小朋友做好多準備,例如報好多「面試班」,做好多相關嘅練習同訓練,但大家好多時都忽略咗一點⋯⋯就係家長本人,都要做!好!準!備!
點樣先叫Ready好?有啲咩嘢做咗絕對係NG?即刻同大家大!解!構!
面試前準備
1)父母衣著
帶小朋友面試時,總會幫小朋友打扮得好好睇睇.其實父母都應該要穿著得宜.
NG衫配搭:T-SHIRT,背心,短牛,運動裝
適合配搭:
媽媽:連衣裙,長褲
爸爸:恤衫,長褲,西褲
適合嘅衣著,可以令老師都可以感受到家長係一齊重視呢場面試!
2)了解子女
而最重要呢,就係要了解子女啦!例如,平時小朋友主要照顧者係邊個?主要使用嘅語言係?放假時會同小朋友做咩活動?小朋友最鍾意玩咩?作息時間如何(影響報上,下午班)⋯⋯相信作為佢嘅爸爸媽媽,你哋都識答㗎啦!
3) 做好「功課」
除咗衣著,爸爸媽媽都要「做足功課」!事關老師會透過同家長傾計,或者填寫問卷,睇下家長係咪真係了解學校.
了解學校
大家可以預先瀏覽學校嘅網頁,了解呢間學校嘅教學方法,教學理念,諗下自己點解會揀呢間學校.
⭐有啲學校會用唔同嘅教學法,例如:蒙特梭利,華德福等等,家長要預先了解呢啲教學法.當老師問到相關內容,都可以表現出你對呢間學校嘅了解.
熱門問題
講到呢度,面試前要做嘅準備就略略同大家講完啦!不如嚟一個模疑面試,考考大家一啲面試入面老師會問嘅熱門問題,睇下大家會點樣答先!
1)如果小朋友返學時大喊,喊到大喘或者嘔吐,你會點處理?
2)如果小朋友喺街大喊甚至磥地,你會如何處理?
3)你點睇HAPPY SCHOOL?
4)家長對小朋友入讀本校的期望.
其實以上題目嘅背後都大有來頭㗎!以上題目可以睇到家長係咪有心為幼兒選擇學校,以及有無教育理念,係咪一味想退俾學校教.
事實上,每間學校都睇重「家校合作」,只有家長同老師合力教育幼兒,先幫助到幼兒成長.唔好小朋友一踏入學校之後,就將所有教育責任推俾老師啊!
面試時留意
做好晒準備,係時候同大家分享面試時嘅Tips啦!
1) 禮貌談吐
面試老師其實好睇家長嘅談吐.喺面試前帶小朋友輪候或者小朋友喺大肌肉場玩嘅時候,老師,主任或校長其實已經會觀察小朋友同家長嘅表現,做評分.
之前都有試過家長喺幼稚園大聲鬧小朋友.會有同事行去附近聽下發生咩事,但唔係主動介入.其實老師係想觀察家長嘅處理小朋友情緒嘅方法,去了解呢個家庭平日嘅教養係點.
2)避免代答或者搶答
小朋友面對陌生人會有同平時唔同嘅表現,係非常正常嘅.所以家長要避免太緊張催促小朋友答問題,代小朋友答或者搶答.不如俾多啲時間小朋友慢慢回答,或者引導小朋友觀察,然後俾佢自己諗一諗.等小朋友自己回答,先可以俾老師觀察到小朋友對事物嘅認識,語言理解同表達能力如何.
3)避免常常介入老師與幼兒的傾談,避免找藉口
經常替小朋友搵藉口,例如:「佢平時呢個時間要瞓啦,所以好呆」,「佢平時識㗎,呢個係蘋……咩啊?」,會令小朋友習慣會有家長保護同提示,降低小朋友同老師傾計嘅動機,或者嘗試嘅態度. 過度保護絕對係NG!
4)玩教具或玩具時避免家長代勞,多鼓勵和引導
老師喺小朋友玩玩具時,除咗會從中觀察小朋友嘅認知,小肌肉發展,手眼協調能力,亦都會觀察佢哋嘅解難能力.所以當小朋友玩玩具時遇到困難,家長係唔應該直接代勞,而係鼓勵小朋友自己去嘗試咗先!
如果喺集體玩玩具時,小朋友出現爭玩具嘅情況.老師都會多加留意家長嘅處理方法.呢個時候家長自然嘅表現,正正透露到家長日常嘅管教方法!
處理例子:係喎~呢個玩具本身係你玩嘅,俾小朋友拎咗.但係你搶嘅動作都係唔好㗎喎!不如一齊開口問下:「可唔可以俾返我?」
所以話呢,幼稚園面試又點止係小朋友去面試咁簡單啊!做家長都要做唔少準備先得㗎!
下一集《面試極秘檔案 – 幼稚園篇》繼續同大家大解構幼稚園面試,ByeBye!


text:
Index
雖然無反以輕便為主,但近年多個推無反嘅品牌推出專業級機身及鏡頭,唔再局限於玩票性質.不過閃光燈卻不太獲重視,各品牌出品一係火力功能唔夠,一係支燈重過機連鏡.Nissin i60A正正衝住無反機而嚟,所以先推最多無反用家嘅Sony版本,不但功能,火力唔輸蝕畀原廠頂級燈,體積亦比原廠中階燈更輕巧.單從規格睇就似乎好掂,但實際有幾好用就等我拜人試試.
支援NAS系統玩TTL無線遙閃
Nissin i60A燈頭有相當於24 ~ 200mm嘅變焦力,zoom到200mm最高輸出達GN60@ISO100,跟燈仲有散光罩畀用家打Bounce或者用1Xmm超廣角鏡頭時用.閃燈唔連電重量只有300g,燈頭向前時高度只有95mm.除支援原廠TTL輸出控制,閃燈亦內置自動測光A模式同手動M模式控制,相比原廠燈可能仲多咗選擇(因為部份原廠燈冇A模式).另外,i60A支援原廠機光控遙控功能,直接用Sony相機內置閃光燈作TTL控制遙閃.留意i60A嘅「A」字代表支援Nissin Air System(NAS),即係Nissin自家無線控制系統.
◆ Nissin i60A,睇落好似入門燈仔.
◆ 散光板同反光板係獨立分開.
◆ 燈頭左右轉動當然冇問題.
◆ 唔好睇佢燈仔細細,其實係用4粒2A電池,回電速度,電量同原廠頂級燈比係冇分別.
◆ 同其他頂級燈一樣可接外置電箱加快回電速度,據廠方表示接口係跟住接腳變換,即係支援返原廠個電箱.
◆ 跟燈嚟仲有個袋,燈座同埋一個散光罩.
體積及造工
既然i60A主打體積細小,咁不如先同Sony原廠最頂級,同樣有GN60火力嘅HVL-F60M閃光燈比較一下:
◆ 左為Sony HVL-F60M,右為Nissin i60A,體型差別非常大.
◆ 由於i60A(右)可以Zoom至相當於200mm,所以燈頭反而較長.
從上面嘅圖大家都見到i60A係細支咗幾多,咁細支咗又會唔會易爛咗呢?雖然筆者冇本錢做drop test,不過一拎支i60A上手,就感覺到支鏡外殼幾厚幾硬淨,厚厚嘅電池蓋好穩陣.另外燈頭同燈身為咗「偷位」而設計嘅金屬關節架相當堅固,雖然關節係冇鎖定,但亦因為咁,當唔小心撞到燈頭時就唔會咁易撞爛.整體感覺扎實可靠,甚至比部份原廠燈更好.
火力,功能與操作
依家個個牌子支頂級燈都自稱有GN60,咁其實係咪支支火力一樣先?呢方面有兩點大家要計埋嘅,首先係支燈嘅燈頭係幾多mm,第二就喺ISO幾多時有呢個數.i60A嘅GN60係指喺200mm同ISO100嘅時候,相比原廠HVL-F60M嘅GN60係在於105mm/ISO100嘅情況,火力有差別.不過多間大廠嘅頂級燈同樣講緊類似數字,i60A唔算輸蝕.
◆ 唔計散光板同散光罩,燈頭本身可以於24 ~ 200mm範圍變焦.不過筆者覺得如果係24 ~ 105mm而換返燈頭細啲會仲正.
◆ 金屬關節
功能方面,i60A有齊晒原廠鏡所有功能,包括TTL遙閃,高速快門同步,拍片用LED,同埋外接電池箱.另外,佢仲新增A模式自動輸出控制,光敏同步遙閃及支援NAS,比原廠HVL-F60M功能更多.
要數Nissin同其他品牌嘅閃燈最唔同嘅地方,肯定會係操作.i60A沿用i40雙轉盤操作設計,在此之上加以改良.左邊主模式轉盤鬆緊度控制得恰到好處,唔需要好大力轉動,但又唔會因為太輕而容易誤轉.右邊嘅設定轉盤不單加入十字掣功能更方便,亦同時新增鎖掣功能,避免喺相機袋「拎出拎入」嗰陣錯誤調校.相比原廠閃光燈有十幾個掣,兼夾經常要長按入唔同模式調校,i60A操作真係講得上更快更直觀.
◆ 採用類似同廠i40嘅雙轉盤設計,但更好用.
◆ 內置埋LED畀你拍片用,光度一般.
輸出測試
通常大家都擔心非原廠閃光燈配搭原廠相機作TTL搖控時會唔準,有啲朋友可能會留意埋色溫,不過基於調校相機嘅白平衡唔難,而家仍然在意嘅人唔算多.以下筆者會用i60A同原廠HVL-F60M做比較,以相機TTL測光控制輸出,分別以直閃同側閃作比較,效果如下:
A7R2 + HVL-F60M,直打 / A7R2 + i60A,直打
A7R2 + HVL-F60M,側打白牆反射 / A7R2 + i60A,側打白牆反射
從上面幾幅圖大家可以睇到,用i60A喺Sony機上面會比原廠燈輸出高少少.不過要留意每個品牌相機嘅TTL測光都有出入,遲吓i60A嘅其他版本有可能都會出現唔同效果.不過筆者用咗Sony咁耐,一直覺得佢閃光燈嘅TTL測光控制偏暗,呢支i60A似乎反而比用原廠更準.另外,兩支燈嘅色溫明顯有差別,因此用i60A時相機白平衡唔太適合設定去「閃光燈」嘅一檔.
NAS系統試用
近年廠商紛紛開始加入2.4GHz無線頻道遙控閃光功能,相比早期光敏式遙控閃燈,最重要係接收效果好好多.就算你放得遠啲,或者搵嘢遮住支燈仍然能夠遙控.然而各品牌發展自家2.4GHz頻道遙閃系統速度緩慢,反觀幾間為人認識嘅副廠,經已推出咗不少非常成熟嘅產品.Nissin Air System(NAS)就係Nissin自行開發嘅無線遙控閃燈系統,同其他副廠主要有三點唔同:第一,NAS系統入面嘅燈唔可以用嚟做引發,用家必須透過Air 1引發器遙控NAS閃燈.第二,NAS系統每支燈只能連接一個引發器,如果用其他引發器Pair支燈,原本個引發器就會遙控唔到.第三,由於NAS係用返相機內置遙閃系統,若然需要使用TTL測光遙閃,相機必須先啟動遙閃功能.
◆ NAS系統嘅核心—Air 1觸發器,好似唔係好靚仔.
◆ Air 1其實好易用,但筆者覺得TTL模式時如果有+/-0EV嘅檔次顯示會更清晰.
由於配對好之後閃光燈會自動同Air 1連接,用家只需要喺Air 1上面設定係TTL定手動,再分ABC組設定輸出就得(當然你仲要將啲燈設定遙控模式同set做邊組),非常易用.講返i60A,用NAS遙閃時只要將左邊模式轉盤轉到A,B或者C檔就可以.NAS畀筆者感覺係非常易用,但唔可以同朋友share咁用,因為啲燈唔可以同時畀兩個Air 1控制器pair到.呢點其實有辣有唔辣,因為筆者真係親身試過喺公眾場合玩飛燈同人撞channel,如果當時用NAS就唔會有問題.再者預先pair定就唔使次次檢查有冇錯channel,慳返唔少時間.
值得提一提嘅係,一個Air 1可同時遙控唔同接腳嘅Nissin Air系作TTL控制,如果閣下係單反無反雙修嘅朋友,可考慮買兩支唔同腳嘅i60A,平時各有高火力燈可以用,當有需要時就遙控兩支燈打出各種效果,一舉兩得.
總結
老實講,喺i60A身上幾乎搵唔到咩缺點:體積輕便,功能齊全,造工唔錯,價錢合理,暫時嚟講不二之選.雖然支燈首批只有Sony腳,但據廠方預告會出齊現時市面最流行嘅C,N,Sony,m4/3,更會有Fujifilm接腳,相信連原廠頂級燈都未有嘅Fujifilm用家聽到尤其開心.
NAS方面,筆者欣賞佢成個系統設計令用家感覺方便,唯獨喺Air 1上設定ABC組各個輸出時要撳個set掣次數比較多,未夠直接,但總括都可以講得上比現時市面上所有同類系統簡便.目前唯一問題係NAS系統只能「自私閃」,唔可以同朋友share,如果你預計有機會同朋友share閃,咁就要停一停諗一諗喇.
Original post on: https://article.hkgolden.com/articles/article.aspx?id=22407&catid=36
Facebook: https://www.facebook.com/fatlobrian


text:
香江花月係一間我哋好鍾意嘅火鍋店,除咗選料新鮮高質之外,重點係三間分店各有主題,甚至有火鍋店TeamLab之稱!嚟到銅鑼灣嘅香江花月,餐廳以港產電影為主題,除咗擺設之外,餐廳仲設計咗一間充滿話題性嘅房間,食飽飽之後,記住去影張倒流時光嘅靚相呀!
打卡主題房間
大部份餐廳都會用盡每一寸空間,擺最多嘅餐枱,但每間香江花月都有一間主題佈景嘅打卡房,而銅鑼灣香江花月分店,就以港產電影為主題,主題房間以舞台射燈同升降球燈,絕對可以擺唔同甫士瘋狂打卡.另外,門口嘅舞台售票處,復古相機,中古電單車等擺設,真係除咗食物本身之外,仲可以食埋個環境呀!
秘製花雕豬肚鍋
餐廳提供多款湯底選擇,我哋就揀咗秘製花雕豬肚鍋,打邊爐之前,當然要飲啖湯先啦!打邊爐最怕湯底一開始就好鹹,因為只會越食越鹹.好彩香江花月嘅湯底夠晒火候,帶有淡淡嘅酒香味,非常清香又有層次.鍋底入面已經有枝竹,酸菜同豬肚,枝竹索晒湯底精華,至於豬肚軟腍好入味!
香江拼
鍾意食牛嘅我哋,就揀咗香江拼,呢個拼盤有齊安格斯肥牛,手切肥牛,牛柳粒,牛白肉,牛心頂,黑柏葉和牛舌,而香江拼更以特製嘅圓形木碟,圍住鍋底,擺盤精美,食之前絕對要影相打卡!安格斯肥牛肉油花均勻,口感嫩滑牛味濃郁;牛柏葉新鮮爽口,索晒湯嘅精華就最正;牛舌嘅肉味就最濃,肉質軟腍;至於牛白肉嘅油香十足,接近入口即熔.
七色丸
七色丸包括手工芝士三寶丸,青咖喱墨魚丸,南乳墨魚丸等七款新鮮手打丸類,每款都好有心思,而且味道獨特.我就最鍾意鹹蛋黃墨魚丸同青咖喱墨魚丸,鹹蛋同青咖喱嘅味道唔會太重手而蓋過墨魚嘅鮮味,比例控制得啱啱好,粒粒都爽口彈牙,食嘅時候仲會爆汁添.
桃花緣,香芳幻
餐廳嘅飲品由專業調酒師自行設計,提供雞尾酒同無酒精嘅特飲.鍾意甜啲,中和一下打邊爐味道,就推介桃花緣,桃花緣上面有個大泡泡,真係啱晒影相打卡,而味道方面除咗蜜桃味之外,飲品中加上啫喱,增添口感,另外仲加入梳打,非常解渴.香芳幻以紅桑莓醬做底,加入乳酪,味道酸酸甜甜,夠晒creamy,非常醒胃.


text:
- Lin Lin
白髮變黑秘訣!
已更新:10月29日
天生有一執金毛,直至出嚟做嘢執金毛漸漸消失,到最近金髮又生返出嚟,令我諗起2021年一個有關頭髮嘅研究.
頭髮顏色取決於melanin呢種天然色素嘅數量.Melanin分兩種:eumelanin同pheomelanin.Eumelanin係黑色同啡色,愈多呢種色素,頭髮顏色愈深.Pheomelanin調節頭髮有幾紅,愈多呢種色素,頭髮顏色愈紅,但如果同時eumelanin亦好多,可能會被深色髮色蓋過而顯示唔到.
下面條片嚟自個研究,係一條頭髮唔同位置嘅顏色,透過頭髮生長速度推算返唔同頭髮顏色嘅時間,發現經歷一啲壓力事件之後,頭髮會變白,反映壓力可以導致某程度嘅衰老.但係,經歷一啲放鬆事件之後,白髮又可以變返黑.
https://www.youtube.com/watch?app=desktop&v=p0K4MDnYD94&feature=youtu.be
結論係:壓力可以導致頭髮變白,只要未去到返唔到轉頭嘅臨界點,白髮係可以變返黑.
預防衰老嘅一個關鍵係點樣面對壓力.或者壓力係避免唔到,但減壓嘅方法有好多,分享4個有效嘅減壓方法畀大家:1. 運動 2. 瑜伽 3. 靜修 4. 接觸大自然.
運動,瑜伽同接觸大自然都好易理解,運動可以係跑步,打波,游水等等,瑜伽最有效係減壓效果,接觸大自然可以去行山,跑山.靜修比較少人認識,作為Holistic Health Method五大支柱之一,喺度簡單介紹點樣開始靜修,特別係畀啲好靜人士.
以下4點係靜修嘅必備條件:
一個寧靜嘅地點,愈少干擾愈好.
一個舒服嘅位置,例如坐姿/瞓低.
集中注意力喺一樣嘢,例如自己嘅呼吸,唱頌梵咒或者望實一樣物品.
一個開放嘅態度,由得干擾自然咁來來去去,唔去評價,批判佢地.
如果有啲舒服嘅音樂墊底,可能會幫你更易進入靜修狀態,網上大把呢啲免費資源,可以好好利用.
如果想有較理想嘅減壓效果,建議每日做1-2次,每次10-20分鐘,最好朝早瞓醒做.壓力荷爾蒙皮質醇(cortisol)喺瞓醒後30分鐘會上升到全日高位,稱為cortisol awakening response (CAR).瞓醒就靜修可以降低皮質醇高峰水平,對長期過著高壓生活嘅人特別好.部分人臨瞓前做可以瞓得更好,但亦有人會因為頭腦變得清晰而難以入睡,需要按照自身情況決定好唔好臨瞓前靜修.


text:
-
raar嘅發音發音人 DirkJ (男,來自荷蘭) 男,來自荷蘭發音人 DirkJ
User information
Follow
2票 好 毋好
添加到喜愛嘅發音裡肚
下載報告
-
raar嘅發音發音人 ytrugg (男,來自荷蘭) 男,來自荷蘭發音人 ytrugg
User information
Follow
0票 好 毋好
添加到喜愛嘅發音裡肚
下載報告
-
raar嘅發音發音人 gorbatzjov (男,來自比利時) 男,來自比利時發音人 gorbatzjov
User information
Follow
0票 好 毋好
添加到喜愛嘅發音裡肚
下載報告
-
raar嘅發音發音人 pitzi (男,來自比利時) 男,來自比利時發音人 pitzi
User information
Follow
0票 好 毋好
添加到喜愛嘅發音裡肚
下載報告
-
raar嘅發音發音人 Zois (男,來自荷蘭) 男,來自荷蘭發音人 Zois
User information
Follow
0票 好 毋好
添加到喜愛嘅發音裡肚
下載報告
-
raar嘅發音發音人 ceespientje (男,來自荷蘭) 男,來自荷蘭發音人 ceespientje
User information
Follow
0票 好 毋好
添加到喜愛嘅發音裡肚
下載報告
-
raar嘅發音發音人 Orophera (女,來自比利時) 女,來自比利時發音人 Orophera
User information
Follow
0票 好 毋好
添加到喜愛嘅發音裡肚
下載報告


text:
自從我上兩篇叫波波雞去爸爸度瞓覺之後,懂性嘅雞真係從此就自動自覺去咗同爸爸一齊瞓…
我呢個麻煩女人即刻覺得自己失寵,內心泛起陣陣酸味醋味.於是我之後每晚一見到波波雞走去爸爸度瞓時,我就會望住波波雞講『你係咪唔愛媽媽啦?媽媽先係買罐頭俾你食嘅人啊,媽媽有好多零食㗎,得媽媽歡心如得天下所有零食啊,波波雞你知唔知呀?』.
經過我日以繼夜,夜以繼日嘅洗腦式催眠,連雞爸都頂唔順叫我收皮收嗲,就喺某一晚…
波波雞主動行埋嚟我度,伸手抓兩抓我手臂,我立即明白並表示要繼續come on baby,我將我嘅手臂稍為移過啲,波波雞主動行入臂彎內,一個波波雞死魚撻!就咁撻咗喺我臂彎內!佢再伸出小手攬住我手臂…天呀!我嘅催眠終於有用啦!波波雞返嚟我嘅懷抱啦!我即時忍唔住露出一臉幸福樣同雞爸講『我個仔終於要返我呢個阿媽啦,呵呵~世上只有媽媽好,有雞的媽媽是個寶~』.雞爸完全鄙視我『妖』咗我一聲.
嗰晚我沉醉咗喺雞嘅寵幸之中,不知不覺就瞓咗覺~半夜醒一醒擘大眼見到波波雞仲係瞓咗喺我側邊,大家共用一個枕頭.我都忍唔住望咗陣,兼講咗句『真係好鬼靚仔』就繼續瞓.呢種幸福應該會直到永遠…好景不常,第二日佢已經冇再啋我.
聽講係因為我半夜瞓瞓吓隻手一揈橫跨咗過去,雞爸食咗我一拳,波波雞都係.
幸福係我親手破壞的…


text:
通渠劑馬桶疏通器點使?馬桶疏通方法有得咩?
通渠劑馬桶疏通器點使?馬桶疏通方法有得咩?
跑馬地通渠通渠公司通渠劑家居生活最怕嘅就係廁所馬桶堵塞咗通渠劑54485818,這係一件非常令人尷尬嘅事.嗰麼馬桶疏通方法有得咩呢?相信好多人都念知道點通馬桶嘅方法通渠劑54485818,下面就隨小編咗解一下馬桶疏通器點使用及馬桶疏通方法有得咩吧!
一,馬桶疏通器點使用
1,生活中人哋幾多都會遇見過下水道或馬桶堵咗嘅問題,通常都會搵專門疏通渠嘅工作人員嚟解決,其實完全得自己解決.佢哋一般採用右邊紅色疏通機通渠工具.
2,如果係屋企親自動手疏通一般得到商店裡選購手動嘅馬桶疏通器,手動疏通即其實就係一條前端帶鉤子,中間有得金屬條嘅鐵絲彈簧,後邊有得把手.
3,喺操作時把疏通器前面塞進馬桶或下水道,需要兩隻手同時進行,一隻手順時針搖動把手,另一隻手上下擺動疏通機前端,如果感覺到彈簧前端鉤子鉤到嘢,或被纏住,則說明馬桶內嘅堵塞物鉤住咗,這時應緩慢嘅用力把疏通機拉出嚟,恭喜您,馬桶或下水道通咗!(如果一個人唔方便操作疏通機,得兩個人使用)
二,馬桶疏通器點使用——馬桶疏通方法有得咩
1,使用抹布疏通廁所,把腍管嘅一邊和屋企自嚟水連接起嚟,另外一邊包好抹布插到馬桶裡.再把自嚟水打開就得咗.自嚟水嘅壓力大約有得4Mpa係完全得衝開你家嘅下水道嘅.只要防止漏水就得.
2,使用廢棄嘅塑料瓶疏通,把塑料瓶口嘅下面剪掉,剪掉後把塑料瓶倒著放喺馬桶裡用手拎住底部向上抽幾下得有得效疏通渠.
3,使用通渠水疏通法,需要一瓶通渠水,首先倒入點熱水喺馬桶裡面,跟住把液體混合進去,通渠水倒入嘅量需要參考說明書.馬桶疏通方法後用通渠塞子解決剩下嘅問題.
4,如果以上各種疏通方法都使用過,都冇有得尋搵到馬桶堵塞嘅原因,嗰麼就得搵專業嘅通渠師傅嚟解決咗,避免萬一自己唔識讓廁所更加堵,馬桶疏通方法到時候喺解決就會更加麻煩.
總結:關於馬桶疏通器點使用以及馬桶疏通方法有得咩就介紹到呢度咗,以上都係點通渠唔錯嘅方法,如果您嘅家中遇到咗馬桶堵塞嘅問題,唔妨嘗試一下哦.跑馬地通渠通渠公司通渠劑


text:
TVB不嬲重視香港小姐多過香港先生,或者TVB藝員訓練班,每年香港小姐選舉唔單止係TVB最盛大事件之一,仲係TVB用嚟揀花旦嘅最好時機.
相比TVB藝員訓練班同香港先生,香港往往都係TVB力捧對象,甚至可以喺幾年之後就成為咗「TVB視後」後備人選.
同樣都係TVB競選,香港先生嘅境況比較差,就算係冠軍都只係露過幾次面,出過幾次鏡頭,喺香港先生圈子入面撈得最成功概係袁偉豪同黃祥興.
袁偉豪而家已經唔洗靠TVB,因為佢已經成功搭上富家千金張寶兒,喺不久將來就會嫁入豪門,有可能以後會做生意.
至於黃祥興雖然佢喺TVB不嬲係壞男人角色代表,不過現實生活中佢卻係一個好男人,佢哋拍拖兩年,結婚八年依舊好恩愛,喺2014年同2016年嗰陣先後生下一對仔女.
黃祥興原本諗住有兩個細路已經足夠,但係太太再度大肚,經過佢哋商量定決定將BB生落嚟,就當係一個意外驚喜.
隨后黃祥興表示自己之後會去做結紮手術,呢個行為令唔少網民直呼,因為錫老婆,自己去做結紮.
黃祥興除咗做演員之外,佢仲喺香港開咗兩家餐廳,一家主營法國菜,一家主營越南菜,其中法國餐廳更加開咗有十年,生意紅火,每個月收入不菲.
唔理點樣,宜家見到黃祥興一家五口咁幸福,真係替佢哋開心,祝福你哋永遠幸福快樂喔.
Like MisshkNews Facebook!不出门也能知天下事~


text:
搬o左o黎新居都有四年, 近年由於老媽子關係, 屋企多o左o的植物. 都唔知點解老媽子咁興係o的乜乜節日就買盆花比過我o地. 印象中好似有比過蘭花, 紅掌花等等…. 所以屋企久而久之就會有唔同o既植物出現. 而 Victo 本身都有種開一o的葉子類o既植物, 但係當然佢無咁好恆心去打理啦, 到頭來就交比我.. 以我呢個乜都唔識o既人, 當然只係知道每日澆下水, 有時落下肥就算, 所以攪到o的植物過一排就拜拜.
今年年頭老媽子又整o左盆紅掌比我, 我心諗, 水種植物, 比足夠o既水比佢咪得囉, 好易打理o既o者. 就係咁過o左十個月, 今個月佢係上星期突然離奇死亡, 而另一盆o既葉子植物又係咁枯死o左, 搞到我o地諗埋一邊, 係咪屋企殺氣太勁呢, o的植物係咁幫我o地擋晒而搞到自己魂歸天國. 所以我o地上星期放假時就去o左花墟買花
, 今次我專揀一o的粗生少少o既植物, 好似仙人掌 (斷估佢唔會咁易死). 今次仲問清楚晒究竟應該點打理, 幾耐澆一次水, 幾耐施一次肥, 跟足步驟, 睇下會唔會可以種得耐o的. 今次買o左四種植物, 有頭先講o既仙人掌啦, 發財樹, 玉葉同埋冬葉, 加加埋埋都駛o左成七百蚊, 真係無諗過植物都要咁貴! 其實貴唔係貴係植物度, 反而係o的器皿, 好似圖中大家見到o個三個黑藍黃o既盆, 已經要成二百幾蚊, 都幾肉痛. 但係整o左出o黎個效果又真係幾 “得”.
放o左呢o的植物係屋企, 感覺真係好o左好多, 生機無限咁! 而且屋企又多o左o的色彩, 無咁單調, 可以調劑一下, 加埋望多o的綠色都會對眼睛好. 所以大家不妨都買返o黎玩下! 或者買一小盆放係 office 都好o架, 我都計劃再買一盆仙人掌放係公司. 唔知大家有無興趣呢?


text:
Wednesday, September 21, 2016
2016 年暑假澳洲之旅Day2
2016年7月21日
終於有時間寫第二日嘅行程 :)
一朝早爹哋去機場接Uncle Samuel 我哋就出發喇
呢個暑假嘅澳洲之旅,兩個女都覺得好特別,
因為佢哋感受到世界另一邊,有着唔同嘅天氣
喺香港仲係炎炎夏日嘅時候,
黎到澳洲既悉尼,佢地都門上冬裝
今日我地去 darling harbour
darling Harbour 隔離有兩個好岩小朋有既旅遊景點展覽館
SeaLife 同 WildLife
因為時間唔夠嘅關係,我哋今日祇去左Sealife
其實香港嘅海洋公園有一個非常非常之靚嘅水族館
不過,世界各地嘅水族館同埋動物園都係我哋每一次親子遊嘅必去景點
因為每個水族館都有佢唔同既主題
而SeaLife 入面, 最出名就係睇鯊魚
Coco都係第一次咁近距離見到咁大條鯊魚
佢哋都覺得好興奮
剛剛睇完 Finding Dory 嘅電影,
有一幕就係D小朋友申隻手入去捉海星,
嚇到D海洋動物都走夾唔唞,
咪就係好似佢地而家咁囉.....
Coco見到呢一個咁靚既珊瑚好大聲咁叫"我見到Nemo啊!!!"
其實入水族館見到咁多咁靚嘅海洋生物, 唔止認識左好多海洋動物, 仲可以教佢地環保
如果佢地唔保護海洋, 佢地既下一代就無得睇呢D咁兩既魚喇~~
因為我實施禁止購買垃圾計劃(D 細路成日買無謂野, 每次掉野我都會叫佢地自己睇下自己之前買左幾多垃圾)
所以每一次佢哋叫我買野嘅時候我都會問佢幾個問題
1. 呢樣野有咩作用?
2.你需要呢樣野嗎?
3.屋企有無同樣或類似既野?
4.呢樣野會用到幾耐?
5.呢樣野用既頻率多唔多?
6. 如果你想留念, 可以影張相, 將錢留返來買更有用更好玩既野, 好唔好?
通常問完呢堆問題,我個女都會自己決定唔買!
睇完水族館我哋就喺附近周圍影下靚相
之後我地就去左sydney fish-man market 食lunch
好多好新鮮又平又靚嘅海鮮
海膽刺身呀!!!!邊個鍾意食海膽架
仲有我好鍾意食嘅青口
大大包都只係10.99
如果你係海鮮一族,一定唔可以錯過呢一個Market
呢度除左有海鮮,仲會有幾間買乾貨嘅
仲有一啲熟食,炸魚薯條炸海鮮
本來我哋買晒嘢食之後,坐喺外面,邊睇住呢個咁靚嘅海港邊食
點知非常之多海鷗越行越近
為免被海鷗襲擊,我哋都係移施去裏繼續食
waaaaaaa
呢個超大嘅甜蝦刺身真係一試難忘
又多肉又甜
我自從用咗精油保健,自然療法20個月之後,冇食過西藥既我,竟然海鮮敏感都無埋!!!
今次黎到Sydney瘋狂地食海鮮,唔單止唔使入醫院,連皮膚敏感都冇出現過,
我自己都覺得呢件事難以置信,所以有海鮮敏感嘅你千祈唔好放棄呀!!
其實呢個 Fishman Market 入邊有好多間唔同嘅海鮮檔,
我哋大部份都係呢間Peter's 裏面買
食飽我哋仲繼續行海鮮檔,
因為我哋準備今晚繼續再食海鮮
買咗呢隻超大龍蝦返屋企
去旅行,最開心嘅就係住有廚房既屋, 可以一齊玩一齊傾,然後仲可以買餸返屋企煮飯,
感覺幾舒服,唔使出街同人迫,時間控制比較好,輕鬆輕鬆一下
今晚多謝Aunty Jasmine 同Uncle Samuel 為我地煮海鮮大餐
牛扒呢部份就留返比Dadii
yummyyyyy
係咪睇見都流晒口水呢
食完飯好似爭啲嘢喎
我哋就去左The Rocks
因為呢度有間好出名既 Pancake On The Rocks
Pancake 同 donuts 係我最愛
好想試晒佢每一款
去旅行我都不顧身細,亂咁食!!!!
Coco聽到pancake就會好開心
佢叫咗一個for 小朋友嘅小蜜蜂,大家睇落似唔似呢?
我地叫晒佢最出名既款式
我就梗係叫焦糖香蕉合桃pancake , 幾樣都係我最愛嘅材料!!
食完咁多pancake,梗係要消化下肚裏面嘅卡路里啦
行出去海邊,就會見到對面既悉尼劇院,影返張合照先!
到此一遊
今日真係做左好多好多野,
相信佢哋返到去一定訓覺好,
希望好快就可以Update Day 3
see you~~~
No comments:
Subscribe to: Post Comments (Atom)


text:
《FlickPig》
呢隻可謂係跑Online既小豬版,玩家必須要係遊戲入面控制小豬去執返佢俾野狼偷走既野,之但係如果跑果時2到野或者俾野狼咬到既話,咁就Gameover玩完!所以都幾考驗各位反應,拎來搭車玩真係OK!
《Defense of Fortune HD》
又一隻塔防遊戲,不過呢隻都做得幾有心機,一開始睇畫面記者仔仲以為係超任隻皇家騎士團出手機,遊戲入面設有多種士兵供大家配置,總之係要盡一切能力阻止怪物入侵,每成功過一關就可以獲取金錢幫士兵更換裝備去頂住更強大既敵人,由於採用西方風格,玩起來真係有啲守城Feel!
《Sorcerer of Fortune》
睇到Sorcerer仲以為係啲咩特別Game,原來係玩消除寶石類既遊戲,但有一點唔同既係玩家可以選擇唔同既角色去參戰,而且每個角色都有其獨特既屬性,仲可以升級人物同買裝備去增加消除寶石果時既殺傷力,都幾得意!
《Rebirth of Fortune》
如果唔鍾意玩消寶石,可以玩呢隻捉棋式戰鬥,幾似皇家騎士團既遊戲,我地既目標要好簡單消除版圖既敵人,遊戲入面有幾種唔同既兵種俾各位配置,玩既係回合制捉棋,所以如果配置出錯或者行錯兩步分分鐘玩元,玩起上來都幾刺激!


text:
「師傅」
其實係香港搵個水電師傅係唔係咁難,有時打電話去問嘢同約時間真係好鬼受氣.老實講我都係人哋介紹先至打電話搵你啫,好似我欠咗佢咁,啲態度真係好到無朋友!其實都無所謂,因為我唔識所以先至搵師傅啫,如果我識就自己搞掂啦.好多嘢其實自己都搞得掂,所以好多嘢都已經可以慳番唔少,不過有啲嘢真係唔好搵命博,尤其同電有關嘅嘢!
「交帶」
依家點解搵個師傅上嚟屋企都咁難?話說早前屋企盞燈爆咗要成盞燈換,同埋個冷氣個電制好似壞壞哋,之後廚房個抽油煙機又唔著,所以想搵個師傅上嚟屋企睇睇乜嘢事同換咗盞燈.但係打電話比第一個,成日話無時間,帶電話俾第二個又無尾飛陀,之後再搵多個約好咗又係唔見人.真係人都癲,依家只係想搵個師傅都咁難,咩野世界呀?
「扯火」
真係火都嚟,因為屋企盞燈爆咗好耐,而且因為玻璃罩,所以好危險.但係等得個師傅嚟都蚊瞓,所以終於有日自己頂唔順,決定自己換鬼咗佢!頭尾搞咗一個鐘頭就搞掂.如果我識搞埋其他嘢我真係寧願自己搞,因為真係激都激死你.最慘嘅係你約咗佢以為佢會嚟,點知等極都唔嚟,之後打電話比佢又話要遲啲.大佬呀,我唔係二十四小時係屋企等你上嚟㗎囉!
Also published on Medium.


text:
燒味總係畀人一種麻甩嘅感覺,但同時亦係港人最熟悉嘅Comfort food,有時自己一個唔知食咩好,整返碗燒味飯就最啱啦.叉燒亦係燒味嘅靈魂之一,微微燶邊加埋豬油香,配埋香甜嘅蜜汁,真係令人流晒口水.今期介紹8大人氣叉燒店畀大家,睇下有冇邊間係你食開!
本地蜂蜜叉燒 人人和平小飯店
半肥瘦厚度適中,肉質鬆化,豬肉嘅油香都好突出,而且叉燒都有燶邊呀.呢間嘅叉燒係用蜂蜜製成而唔係麥芽糖,甜味更自然,唔會死甜,鹹甜比例亦啱啱好~
古法炭火烤製 新桂香燒臘
柴灣人氣燒味店,成日都大排長龍!採用古法炭火烤製,所以叉燒會帶有炭香,好出色.選用五豐新鮮豬肉,唔會有雪味,肉質彈牙軟腍,就算叫瘦叉都好腍身,啱晒怕肥嘅朋友.不過最正梗係叫個燶邊半肥瘦啦,帶有油脂香真係好正.
圖: chillfoogle
第一勾魂叉燒 大圍小館
以抵食又有特色而聞名,古色古香嘅中菜館,2022年仲獲得米芝蓮推介添.叉燒佢哋有兩款,就係午市先有嘅第一叉同晚市先供應嘅勾魂叉.選用梅頭肉,勾魂叉會於上菜時塗上15年嘅陳皮醬,跟住會用火槍將叉燒外皮燒至燶邊,配埋旁邊金鳳脆米一齊食,食落卜卜脆!味道方面除咗蜜汁香氣仲有陣陣陳皮香~
圖: cakelicious
超厚切叉燒 西苑酒家
都係出名食叉燒嘅粵菜,最招牌大哥叉燒,超厚切食落啖啖肉好正,叉燒半肥瘦肉質都好軟嫩,鹹甜適中,因為太受歡迎,好快賣晒,想食嘅話可以打去問下仲有冇先.
圖: edisonw7474
蜜汁黑豚肉叉燒 舍
鍾意食熱辣辣嘅叉燒呢間就啱晒喇.叉燒以火㷫住上碟,咁樣熱住上醬汁質地就唔會變,可以食返醬汁最清甜嘅味道.肉質有咬口而且爽脆,油脂分佈均勻.
圖: Monkey Hin
明爐烤蜜汁叉燒 沙田18
咁多間都叫蜜汁叉燒咁呢間又有咩特別呢~以蜂蜜,玫瑰露酒,豉油等醃製,更用上本地永利威玫瑰露炮製,肉質軟腍帶玫瑰露香氣,為叉燒增添獨特味道.
圖: BananaYEAH
油香四溢蜜汁叉燒 逸東軒
叉燒以半肥瘦肉製作,用自家秘製醃料醃製,帶輕輕嘅蜂蜜甜香.叉燒即叫即燒,鬆化可口,肥瘦適中帶點焦香,就算放耐咗肉質都唔會變硬呀.
即燒伊比利亞叉燒皇 神燈海鮮酒家
上枱時叉燒充滿光澤,選用伊比利亞黑毛豬,層次分明,口感超柔軟,肉汁豐富亦帶點甘香.另外仲有用牛製成嘅牛魔皇叉燒,將牛肉以傳統叉燒方法製成,外皮焦香好惹味.
文: Yanica


text:
終於嚟到2021年尾聲,今年氣氛俾往年更好,全港各區多處都有唔同嘅跨年倒數演唱會或者表演睇,如果你都想安靜咁同屋企人,朋友或者愛侶靜靜咁度過新一年,不如試下同你嘅摯愛上山睇日出喇!都建議大家如果睇日出帶多件衫同埋查下日出時間.
2022年日出時間係7:03分,建議大家隨時留意天文台日出時間,帶有足夠禦寒衣服同埋記住自己垃圾自己帶走.
即刻睇邊度日出最靚先!
清水灣日出,清水灣郊野公園包括半島的東和西兩部份,兩區由於地勢崎嶇,所以都唔會見到工業及住宅區喺附近,所以大家可以睇到超靚景色同埋完美日出.
大帽山郊野公園,全港最高嘅山峰,每年除夕都係多位香港市民首選睇日出嘅地方,不過冬天氣溫亦相較低,大家嚟睇日出時候注意保暖.
獅子山郊野公園,大家半夜行上獅子山要注意安全~因為上山路徑比較崎嶇,亦都係最接近市區嘅山峰,日出時分將會與整個城市連城一線,非常壯觀.
石澳郊野公園,龍港位於港島徑第七段由大潭道落引水道至土地灣村;港島徑第八段經龍脊至大浪灣;砵甸乍山郊遊徑則由馬塘坳至歌連臣角道.各徑道沿途風景優美,可遙望赤柱,大潭,石澳和離島,更可飽覽大潭灣的山光水色.這裏早已成為附近居民晨運及市民郊遊遠足和享受大自然的好地方.
馬鞍山郊野公園,當中嘅麥理浩徑第四段及馬鞍山郊遊徑,均途經昂平高原,視野遼闊,喺呢個位置睇日出都不失為一個好地方.
薄扶林郊野公園,從爐峰自然步道俯瞰中環及九龍半島,走到盧吉道中段,大廈林立的港島心臟地帶就在腳下,亦可眺望維港兩岸的海港風光.霧春時份,步進迷霧中,又是另一番景致,絕對係睇日落好去處~
圖片來源:漁護署
*以上資訊只供參考,如有任何變化或更改均以現場情況或商戶決定為準*


text:
喺禁晚巿堂食同二人限聚令下嘅8月,餐飲業界繼續苦苦堅持,香港人嘅用餐習慣亦要有所改變.以下嘅餐廳能夠跑入十強,絕對唔容易,當中有唔少都係茶飲或輕食店呢.
第10位 Twist & Buckle Churros Specialists (*新上榜)
呢間啱啱先開業嘅Churro專門店,立馬就喺十強榜內佔一席位,可以見到香港人對churros嘅熱愛程度有幾高.冇計啦,香港一嚟本身好少churros專門店(以前有過又執咗),二嚟又冇得飛,所以好多朋友仔知道有新嘅正宗churro店開業就好興奮啦.加上佢哋嘅churros全部都整得好靚,又有色彩繽紛嘅糖衣又配雪糕咁,係吸引嘅.
第9位 Superhooman (*新上榜)
同樣都係新開業冇耐就上榜嘅餐廳,以pet friendly作招徠,吸引到一眾毛孩主人帶埋毛孩去朝聖.呢度嘅甜品絕對係打卡之選,特別推介鬆軟小班戟配山楂士多啤梨汁及雪糕,pancake鬆軟,整體酸酸甜甜,冷熱交融.
第8位 Nuttea (*新上榜)
以腰果,核桃,杏仁,榛果, 夏威夷果5種堅果,配搭台灣紅玉紅茶製成嘅堅果茶,健康得嚟又好飲,啖啖都係濃郁嘅堅果香,最緊要係唔使怕肥.紫紅色嘅繽紛火龍果奶蓋茶 相當受女生歡迎,鹹鹹甜甜嘅奶蓋夠晒creamy,火龍果汁又清甜,清新解渴.
第7位 蕃茄仔 (*新上榜)
香港有唔少蕃茄控,呢間以蕃茄湯做主打嘅餐廳就啱晒佢哋.製作充滿誠意,蕃茄味濃香得嚟,仲要可以食到粒粒蕃茄蓉,就連冷麵都有蕃茄湯底呢.配料有約十款選擇,包括安格斯牛肩胛,烤厚鰻魚等.
第6位 汴京茶寮 (*新上榜)
起源於澳門,佔地2000呎嘅茶室,空間寬廠,好適合各位茶迷去享受慢活嘅嘆茶時光.主打多款日本,中國茶,當中部分更係同當地茶農獨家合作嘅茶飲!另外特濃抹茶雪糕茶味濃郁,回甘突出,深得抹茶控歡心.和菓子仲要超靚,由日本職人手工製作,微甜配茶一流.
第5位 HAND3AG
隔咗一個月再度上榜嘅鐵板三文治店,每款三文治嘅配搭都充滿新鮮感同創意.有啲會夾住拉麵同叉燒,可以拎住嚟食嘅拉麵感覺都幾得意.掛住旅行感覺嘅話可以試早安西西里鐵板三文治,餡料充滿西西里島特色,有甜酸燴菜,厚燒蔬菜奄列,馬蘇里拉芝士等,酸甜開胃.
第4位 古早牛肉麵
呢度嘅紅燒牛肉麵個湯底,用成80斤牛骨同蔬菜熬成,肉味當然香啦,仲有淡淡嘅藥膳味道,層次豐富.麵條煙靭彈牙,掛湯力高.鍾意香口嘢嘅話實會鍾意鹽酥雞扒肉燥便當,大大塊雞扒,外脆內嫩,陣陣鹹香,好惹味.
第3位 Boholic (*新上榜)
長沙灣一帶近年多咗好多文青café,呢間就行波希米亞風嘅,主打多國菜.餐牌選擇豐富,咩都想食啲又唔想諗嘅話,叫個小食拼盤就啱晒,mini burger又有,炸魚,薯條,雞翼等全部都有,一次過滿足幾個願望.
訂座優惠:消費滿$300全單85折
第2位 SuperNormal
去到呢間位於九龍灣嘅酒吧餐廳,招牌麥啤脆皮德國鹹豬手係必食item,豬手用啤酒浸過再焗,再喺面頭噴多層麥啤,又香又脆,記得要點埋柚子醬食,精髓嚟.就算外賣走都無損佢嘅惹味程度.另外推介香煎鵝肝露筍牛肝菌意大利飯,滿口脂香.
第1位 阿木台灣麵
係台灣嘅味道呀!呢間由台灣人主理嘅正宗台灣菜餐廳,已經係第3次上榜喇,仲坐埋榜首添.無論咩時間想去食,門口都會有條人龍喺度嘅就知佢有幾受歡迎.麵條每日手工製作,彈牙爽口,湯底用牛骨牛肉同藥材等熬成廿個鐘,梗係入味啦,所以紅燒牛肉牛筋麵絕對係必食.另外芝士肉鬆蛋餅都混合咗兩種雞蛋去製作,即叫即做,蛋香味濃.
文:Kar


text:
p 進數(英文:p-adic number)係由 Kurt Hensel 喺 1897年首先引入.對於每個質數 p , p 進數系統將有理數嘅普通算術用一種同實數同複數系統唔同嘅方法進行擴展.喺呢個過程入面 p 進絕對值扮演咗一個好重要嘅角色.p 進數主要係被一次將冪級數嘅思想同技術引入到數論當中嘅嘗試所推動,但係佢哋而家嘅影響唔止咁簡單.例如:p進數分析呢一個領域實際上提供咗另一種形式嘅微積分.
更精確啲嚟講,假定一個質數 p,咁p 進數嘅域 Qp 就係有理數嘅擴展;將所有 Qp 域放埋喺一齊嚟做考量,就會得出 Helmut Hasse 嘅局部-全體原則.呢個原則嘅大意係特定方程組在有理數上有解若且唯若佢哋係實數上同埋所有質數 p 嘅 p 進數上有解.域 Qp 亦都係一個度量拓撲空間,呢個度量唔同平時多人用開嘅實數度量.呢個度量亦都係完備嘅(每個柯西列收斂).咁樣使到 Qp 上可以引入微積分,呢個分析同代數結構嘅交互影嚮之下畀 p 進數系統實際嘅價值同用途.
喺橢圓曲線嘅研究入面,因為讓—皮埃爾塞雷嘅作品關係, 所以 p 進數通常俾人叫做 進數.
以下呢幾個基本概念有助理解同埋探討 p 進數嘅理念,同埋佢喺數學分析,代數同埋數論入面嘅意義:
絕對值,度量[編輯]
- 內文:絕對值 同 度量
一個數字系統,例如整數,有理數,原本只有代數結構,淨係可以考慮上面嘅四則運算.絕對值,度量[1]嘅概念爲數字系統賦予一個「形狀」,定義何謂「遠近」,「大細」,「長短」,係研究幾何學同埋分析嘅基礎.度量就係指兩個數之間嘅距離,而絕對值可以理解做一個數同 0 之間嘅距離.假如用嚟表示一個絕對值,嚟表示一個度量,咁可以用以下兩條式去聯繫起佢哋:
有理數上面一個常見嘅度量就係直觀上數字嘅大細,例如,,等等,呢個可以叫做歐幾里得度量,歐幾里得絕對值,賦予畀有理數嘅形狀係一條直線[nb 1],係歐幾里得幾何嘅基礎.
P進數對應嘅度量係比較同數論有關嘅,佢取決於兩個數嘅差被 p 除嘅次方,次方越大,距離越近.例如喺 5-進數入面,想計 3 同 178 呢兩個數嘅距離.,所以,係比較近嘅.
根據 Ostrowski 定理,有理數上面嘅非平凡絕對值,一係等價於歐幾里得絕對值,一係等價於某個質數 p 嘅 p 進絕對值.
完備性[編輯]
完備性係度量之上嘅一個概念,係講緊一個數字系統入面嘅數列能唔能夠收斂,有咗佢先至可以做微積分.考慮有理數入面嘅一條條尾越來越近嘅數列[nb 2]:,呢個數列收斂到,而佢並唔係一個有理數.咁即係話一條每一個項都係有理數嘅數列,個結果可以係收斂到一個無理數,亦即係有理數係唔完備嘅.呢個現象對於做數學分析嚟講係好差嘅,如果要做數學分析,就一定要先將有理數「完備化」.
所謂完備化即係將啲「窿」補返,強行令到所有柯西列都收斂,實數就係有理數嘅其中一個完備化,可以睇做建基於上面所講嘅歐幾里得絕對值嘅完備化.但係呢個只係其中一個方向,如果對 p 進絕對值做完備化嘅話,得到嘅數字系統就係 p 進數.
如果將嘅所有完備化,即係同所有嘅 p-進數 擺嗮埋一齊嘅話,就得到有理數嘅adele 環.
投影極限[編輯]
- 內文:投影極限
一個數列如果愈來愈接近一個數,咁呢個數就係個數列嘅極限.投影極限就係集合,或者更一般嚟講,數學結構層面上面嘅一個相似嘅概念[nb 3].數字同數字之間有距離呢個概念,令到可以定義極限.數學結構之間就要用態射嚟取代距離呢個概念.喺投影極限裏面,呢啲態射可以理解做投影映射.舉個例:假設 ,,如此類推,,並且設 ,,即係話投影映射係切走咗最後一個座標.咁嘅話就好易理解:佢係將 xy-平面上面嘅點垂直投影落去 x-軸上面,其他嘅 只係佢嘅高維度版本.係呢個情況,我哋叫做一個投影系統,直觀上呢個投影系統有一個「極限」,由呢個極限可以投影返落去系統入面任何一個集,做法係「切走條尾」:,.極限除咗可以投影返落去個系統之外,仲有一個性質:佢係可以投影嘅集之中最細嗰個,呢個最細係要用萬有性質嚟定義嘅.
p進數主要可以用兩個方向去定義,理解.一個係分析角度,針對「有理數喺p範數之下唔完備」呢一點,將有理數完備化就係p進數.另一個係數論角度,整數攞p嘅唔同次方嘅商餘嗰陣形成一個投影系統,攞呢個投影系統嘅極限就係p進整數.
分析角度:有理數嘅完備化[編輯]
實數可以睇做有理數對於平時用嘅絕對值做嘅完備化,而所謂完備化係透過柯西列嘅等價類來實現嘅.p進數都類似,只不過用嘅絕對值變咗做p進絕對值.
揀定一個質數p,上面嘅p進絕對值係噉定義嘅:任何一個非零有理數,有唯一一個方法寫做,當中要求a, b唔被p整除.噉樣寫咗之後,就定義,另外定義.
例如 x = 63/550 = 2−1·32·5−2·7·11−1
呢個p進絕對值定義嘅效果係,一個數佢有越大嘅p嘅次方,個數就越「細」.
p進絕對值可以喺上面誘導一個度量:
p進數就可以定義做度量空間嘅完備化.入面嘅元素就係柯西列嘅等價類,當中兩條柯西列等價若且唯若佢哋嘅差收斂到0.可以檢查依然係一個場,而且裝住.呢個係一個局部場.
入面每一個元素都可以而唯一一個方法寫做,當中:
- 係一個整數(可以係負)
-
- 係喺一個固定嘅集入面,係商餘p嘅一個完全剩餘系,最常用嘅係或者
p進整數就係嗰啲k係非負數嘅元素,所以[nb 4],當中即係分母係p嘅次方嘅有理數.
代數/數論角度:商餘嘅投影極限[編輯]
喺代數嘅角度,會整咗p進整數環先,呢個環嘅域中分數場(field of fractions)就係p進數.
揀定一個質數p,考慮一系列嘅環嘅投影極限:一個p進整數m就係一個數列,每一個都係入面嘅元素,而且對任何,呢件「相容條件」都係啱嘅.
任何自然數 m 都可以用 呢條式對應一個p進整數,例如,對p=2,35可以對應數列.要留意嘅係,對任何自然數m嚟講,只要個n足夠大,之後嘅都會大過m,亦即係話,呢條數列遲早都會「唔郁」,例如頭先噉,第6個項開始,打後全部都係35,因爲.
喺呢個環入面,加法就係逐個座標做「加法然後攞商餘」,乘法都係類似,呢個定義係良好嘅,因爲加法同乘法都同商餘運算交換,詳情可以睇商餘計算.
除法嚟講,任何第一個項嘅數列都有乘法逆,原因係:每一個同p都互質,所以同pn都互質,所以可以逐項搵餘pn嘅乘法逆,而且搵出來嘅逆會自動符合相容條件,所以都係一個p進整數.例如,考慮2進整數7,佢可以寫做,佢嘅乘法逆就係越來越大嘅數列,因爲呢個數列並唔符合頭先講嘅「遲早唔郁條件」,所言呢個數並唔係一個自然數.返返去有理數嘅角度去睇其實都好合理,因爲唔係一個自然數.
p進整數環無零因數,即係話佢係一個域,所以可以定義佢嘅域中分數場,呢個就係p進數,特別嘅係,喺呢個域中分數場入面,每一個非整數p進數都可以用唯一嘅寫法寫做,當中n係自然數,u係可逆p進整數.即係話:
注意係一個乘法子集,所以可以睇做對嘅局部化.
p進分析[編輯]
- 內文:P進分析
p進分析係同實分析平行嘅一門學科,主要研究p進數函數嘅連續性,微積分等等.p進數符合比三角不等式更強嘅強三角不等式,係p進分析同實分析唔同嘅主要原因.強三角不等式令p進數嘅集形成一個超度量空間(ultrametric space),超度量空間入面有啲普通度量空間無嘅性質,例如一個波入面任何一點都係個波嘅圓心;相對嚟講,實分析入面嘅波只有一個圓心.函數方面,p進數上面嘅連續函數一定係局部常函數(locally constant function),而係實數上面,局部常函數就即係常函數(constant function),而且大部分連續函數都唔係常函數.
Hensel引理[編輯]
- 內文:Hensel 引理
Hensel引理即係p進數版本嘅牛頓法,喺理論同埋計算嘅層面都好有用.理論方面,Hensel引理可以用嚟證明某啲多項式喺入面有解;計算方面,Hensel引理自己就係個演算法,可以將一條多項式喺入面嘅解(稱爲近似解)提升去上面嘅解.
Hensel引理最簡單嘅版本係噉嘅:設係一條多項式,而且存在一個數符合同埋(即係係一個簡單解),噉就可以以唯一方法提升去一個數,佢符合同埋.
p 進螺線管[編輯]
- 內文:P 進螺線管
揀定一個質數p,可以考慮以下嘅投影系統:,當中每一步嘅投影映射係攞自然嘅商餘,入面其實每一步嘅都係一個圓形,而對下一級嘅投影映射就係一個p:1嘅覆蓋映射.可以驗證呢個真係一個投影系統,而攞佢嘅投影極限得出嚟嘅空間就叫做p進螺線管(p-adic solenoid).呢個p進螺線管仲有另一個角度睇佢,就係嘅映射環面(mapping torus):考慮積空間,並考慮等價關係,攞呢個等價關係嘅商空間,可以證呢個商空間同上面個投影系統係同構嘅.有趣嘅係,對攞類似嘅商餘嘅話,得到嘅空間就係,而且畫出嚟真係好似一條螺線管噉.
p進螺線管有個有趣嘅性質,就係佢同時裝住同兩個完備場,準確啲嚟講,同都可以好自然咁嵌入去p進螺線管入面.
- ↑ Gerald J. Janusz (1996). Algebraic Number Fields (英文) (第2版). American Mathematical Soc. ISBN 9780821872437.


text:
同人出街食飯,一定係只會我就人口味,叫佢選擇自己想食嘅嘢,從來都唔使人去就我,因為其實我乜都係咁食,又唔太計較好味與否,總之食得落肚就得㗎喇!我成日都提住喺口唇邊,呢個世界仲有啲人係連飲啖乾淨清水都係一種奢侈,真係唔好食得咁 "招積"!!我唯一唔食嘅嘢就係有臊 / 羶味食物,偏偏呢類食物就涵蓋甚廣,牛肉啦,奶類製品啦,羊啦,鴨啦,鵝啦 ……… 而且我由細到大都唔係食肉獸,飲食習慣都以蔬菜為主,所以攪到成日俾人話我揀飲擇食,偏食,後來喺「素食青年」群組度見到好多素友分享類似經驗,先知道原來其實都係一種對飲食習慣嘅歧視,好多素友都覺得好煩惱,甚至有諗過放棄食素,因為真係受唔住身邊人嘅 "指控".呢個世界真係好多人唔識得尊重同包容人,永遠都硬係要將自己嗰套加喺人身上,做得到就認同你,做唔到呢?呵呵,咁你就慘囉,注定一世俾人話!!難怪輔導姑娘都同我講話我無錯,只係世人問題.所以我都習慣咗自己就人好過要人就我,如果咁啱嗰日係要食齋的話,我就一定唔會應約,費事煩,人家知道你要食齋,就好自然話會就我,但其實對方係唔鍾意食素的話,食得唔開心,唔暢快咁去就我的話,咁就無謂啦!
最近喺群組度識咗個素友,大家都好啱傾之餘,原來仲住埋同一區,噚日就約咗出嚟見面,素友帶咗我去市中心間「友間齋舖」食 tea 兼傾偈,今次就唔使互相遷就對方口味都可以食得舒服,食得開心,同埋又再一次證明,搵人傾偈真係要搵番同人星球嘅人先好傾,真係舒服好多,可以講到真心嗰句出嚟!
餐廳開正喺商場正門口位置,非常就腳方便.
餐廳裝修簡單,感覺好舒服,唯一係冷氣比較大!
我哋叫咗兩樣嘢 share 嚟食,先嚟個冬蔭功餃子,我同素友
都唔係好
buy 個味道,因為偏酸又唔夠辣,
不過酸精食到就一定會好鍾意!
跟住嚟個星洲炒米,呢個反而唔錯,米粉炒得
乾身又爽口,最重要係完全唔覺
油膩,同埋份量都好足.
咖啡都值得一讚,真係幾好,唔係我最憎嘅茶餐廳
style,聽素友講好似係即磨咖啡.
埋單計數,每人 $37,貴定平我就唔識 comment 喇,因為我真係極少出街食嘢,迫住要出街食的話都只會幫襯快餐店,仲要係等到 tea time 先食,窮人要慳錢嘛!不過最重要係食物質素唔差,以幫舖交租咁計,依個價錢我都覺得可以接受.


text:
(跑 · 動)吉爾吉斯挑戰賽2019 • 下卷一
來啦來啦,終於都去到戲肉,吉爾吉斯80公里挑戰賽,究竟嗰三日發生咗啲乜嘢, 區區80公里又點解要行足三日?我哋一齊睇吓啦!
Day 7 - 比賽第一天
比賽當天,所有賽手都整理好行裝,從酒店出發到國家公園入口,作為一個自給自足(self-sufficient)嘅比賽(即係三日着嘅訓嘅食嘅都要自己帶上身,大會只係提供熱水同埋比賽途中飲用水), 今次呢個比賽可以話係豪華團, 因為每一晚都會住喺當地嘅收費營地又或者山屋,就算冇涼冲都起碼有瓦遮頭,同埋山區溫度好低,如果乜都要自己帶個背囊肯定又大又重.第一日嘅賽道以農村為主,由於海拔較高嘅關係,個太陽都特別晒,雖然天氣好好,但係前一日去掛路標嘅時候經歷過天氣突然變壞,短短一個鐘內可以由陽光普照變成落冰雹,所以我哋都唔敢掉以輕心.由於係山區,附近又有好多牧民,所以沿途有好多自由放養嘅牛馬.經歷左頭十公里壯麗嘅山脊景色之後,跑手就沿着河谷進發, 兩旁都係密麻麻嘅參天巨木,河道收窄嘅時候河水萬馬奔騰,河道寬闊嘅時候往往有一大片嘅草原,風景靚絕.不過我哋工作人員就慘啦,因為我哋需要坐住一架俄羅斯製嘅戰地救護車去穿越呢一段嘅河谷路,個俄羅斯籍嘅司機同我地講,呢架車係蘇聯解體之前負責運輸傷者醫療物資入山區用,車齡超過30年!不過戰鬥民族真係唔同啲,條路我見啲賽手跑起上嚟都要就住就住,個俄羅斯司機好多位諗都唔諗比油就飛落去,短短十零公里路程真係驚心動魄半小時!
比賽第一晚嘅營地係一個河邊嘅大草原,好多遊客會專程坐四驅車入嚟露營,賽手衝線都趁機用河水抹下身,但係當佢哋一掂到啲河水都一定會尖叫出嚟,因為嗰啲係冰山嘅溶雪水,超凍!營地原來有一個收費嘅桑拿浴,只要比少少錢就可以入去一個長期燒著熊熊烈火嘅帳篷入面焗桑拿,焗完仲可以即刻走出嚟跳入啲冰水度享受冰火五重天嘅樂趣!不過除咗幾個當地同俄羅斯嘅遊客有膽接受呢個挑戰之外,我哋嘅賽手就情願圍住個火爐食吓飯傾吓計好過.山區嘅氣溫夜晚跌到得返幾度,好多賽手都圍住個營火傾計,順便用火乾返之前整濕咗嘅鞋襪,由於完全零光害,啲星星多到不得了,大家就係咁靚嘅景色同氣氛下渡過左比賽嘅第一晚.
Day 8 - 比賽第二天
比賽第二天係精華所在,跑手需要翻越高達3900米嘅高山湖(Ala kul)隘口,由於路段陡峭,兼且中途沒有任何退路,工作人員同賽事總監Felix於第一日都小心觀察各賽手嘅表現,任何力有不逮的賽手將會直接用越野車送到第二日的營地,Felix更加於天光前到達3900米的隘囗,觀察天氣狀況,如果天氣有任何變壞跡象,則會用無線電通知工作人員,將賽手安置到路線中途的山屋暫避,如果賽手不能於指定時間經過山屋,工作人員將要求他們沿途折返.比賽開始兩小時後的確灑了一場小小的雨雪,幸好很快便停止,而全部賽手都能於指定時間內通過山屋,向高山湖進發.
Ala Kul高山湖全年大部份時間都係結冰狀態,只有夏天先會融雪,賽手一步一步艱辛咁向著隘口進發,由於全段5公里都係恍如虎吼石河*咁嘅碎石路,跑慣香港山路嘅賽手明顯唔適應.再加埋有少少高山反應,呢段高山湖路段真係甘到不得了!雖然辛苦,不過好多賽手都讚嘆路線景色真係靚到不行,既有湖光山色嘅秀麗,又有大山嘅險峻,幾辛苦都係抵嘅!
*虎吼石河,大嶼山著名險地,顧名思義係一條非常陡峭嘅碎石石河.
經過3900米嘅隘口,就係連綿不絕嘅落山路,除咗隘口後嘅500米瀡滑梯式碎石路同一條百零米嘅冰河之外,大部份嘅路都幾好跑,好多賽手都可以下午茶時間左右到達營地.除咗可以飲杯茶食個麵之外,今次營地仲有溫泉浸,賽手可以選擇比少少錢浸室內嘅溫泉,又或者行2公里左右去一個免費嘅天然嘅溫泉.經歷左碎石路嘅煎熬,全部賽手都係唔使諗,比錢!因為吉爾吉斯日照時間長,浸完溫泉都仲未天黑,我就同其他賽手一齊租咗匹馬,響個超靚嘅大草原上面騎下馬仔,享受一下牧民生活!
未完待續......
(作者簡介)
Norman
Run For Good 創辦人,退役運動員,前外展教練,現在是跑得慢唔夠快冇速度的跑手一名.


text:
一直以嚟,人類都以為係自己養緊貓貓,唔知道其實係嚟自外星嘅貓貓收咗人類做奴隸,甚至計劃緊征服全個藍星!之前我哋都搵到喵星人打開人類電腦偷睇機密,匿喺任何窿窿監視人類一舉一動,同埋揸住支步槍隨時ready伏擊路人嘅證據,呢一切一切,都證明咗喵星人入侵嘅野心有幾大!
人類要自保,梗係要知己知彼啦!平時得喵星人知道人類嘅日常活動範圍,但相反,人類就對佢哋一無所知.好彩,終於有個日本攝影師發現咗通往貓星嘅神秘通道!
冇錯,就係呢度喇!坑渠只係佢表面嘅掩飾,事實上,佢係一個秘密通道嚟嘅,問你死未!估唔到喵星人進駐藍星之後,都學識「最安全嘅地方就係最危險嘅地方,最危險嘅地方就係最安全嘅地方」呢個咁有親切感嘅大道理,明白到街邊嘅坑渠雖然好顯眼,但就係佢哋返去秘密基地嘅最好掩飾!
喵星人仲利用自己純情嘅外表,特登喺瓹入坑渠窿窿嘅時候扮晒論論盡盡,等人類一見到就掛住影相同尖叫「巧打耳呀」,察覺唔到原來呢個係通往貓星嘅神秘通道,真係好高招呀!
攝影師,小心呀!你趁喵星人瓹窿窿嗰陣偷偷地第三類接觸,驚唔驚佢哋捉你返喵星慢慢審呀?!
封面圖片,資料來源連結:nyankichi5656/instagram
《喵星人入侵地球證據大集合》


text:
最環保洗碗方法
自從 1850 年發明洗碗機以嚟,大家一直都喺度爭論究竟邊個洗碗比較好 – 到底係人類還定係機器呢?對一啲人嚟說,自動洗碗機對於我哋同地球嚟講,係一種昂貴,奢侈又唔係必要嘅物品.到底使用洗碗機洗碗係咪真係比比用手洗更好呢? 洗碗機興起 根據大多數研究,現代洗碗機比用手洗更快,更衛生,更環保.今時今日,洗碗機嘅運行成本已經大大降低,亦可以更有效率地使用水同能源.要使用更少嘅水並清洗整個洗碗機一樣多嘅碗碟,你唔可以開水龍頭超過兩分鐘,基本上係冇可能做到. 講到衛生,邊個出類拔萃?洗碗機可以向碗碟噴射 60°C 以上嘅高度針對性嘅水射流,呢個係我哋人手冇辦法(也唔應該)處理嘅.即使係用上石棉手套,都唔能夠比 60-65˚C 洗碗機循環同自動洗碗機粉末相結合嘅細菌破壞力好. 預先沖洗? 但係我哋仍然需要通過快速預先沖洗嚟幫助洗碗機嘛?就節省能源同水而言,最壞嘅主意似乎係喺熱水龍頭下預洗碗碟,然後將它們放入古老低效嘅洗碗機度洗. 好多現代洗碗機都置有污漬傳感器,取決於你嘅餐具有幾污糟而洗多或少.只要你選擇專為自動洗碗機製造嘅洗碗液或者洗碗粉,咁樣你只需喺將碗碟放入洗碗機之前刮走食物殘渣就足夠喇. 事實上,預先沖洗碗碟一年可能會浪費一個家庭超過 22,000 升嘅水.更加唔好講用熱水所需要嘅電或者媒氣喇.EECA 發言人 Marcos Pelenur 博士建議:「如果你擁有一台洗碗機,將佢載滿碗碟後先開行, 並進行 ‘eco’ 洗滌設置.」” 如果你想更換或開始使用洗碗機,仲有更好嘅消息.自從 2002 年 EECA 開始公佈洗碗機銷售同效率數據以嚟,洗碗機嘅能效已經大大提高 – 年均能源耗用由 369 下降到241千瓦時,4星及以上機型佔嘅比率則從2002年嘅零增長到2020年嘅25%. 冇洗碗機,咁點算? 當然,呢一切都要靠有一台洗碗機,要花錢,亦需要空間,仲要喺運輸同安裝過程中消耗資源.你亦都可能正在租屋,業主未必都肯買部洗碗機. 考慮到呢一點,手洗碗碟仍然有生態效益.究竟點樣可以手洗碗碟之餘又可能節省資源同洗得乾淨呢?最好嘅答案可能係使用「兩盆法」.如果你有兩個洗水盤或者普通膠盤,首先將碗碟上嘅食物刮走.然後喺大嗰個注入熱水同噴幾下植物性洗碗液,將較小嗰個只係注入熱嘅水. 將污糟碗碟喺大盤水中浸泡幾分鐘,然後擦洗,從比較冇咁污糟嘅碗碟開始,例如玻璃器皿等,最係先同鍋同烤盤.喺細盤嘅水度沖洗碗碟,然後喺空氣流通嘅碗碟架上晾乾.你只需要喺可能有斑點或生鏽嘅碗碟上用毛巾去抹下. 節省最寶貴嘅資源—時間 美國能源之星計劃表明,將你嘅日常洗碗工作交給洗碗機一年可以節省你大約 230 小時,即係幾乎 10 日.慳埋嗰十日用嚟做乜?種下花草?探下朋友?或者終於有時間睇下書…… 洗碗機堆疊須知 我哋同研發團隊傾過,佢哋提出一啲令你嘅洗碗機更高效嘅 tips. 將杯,玻璃杯同小碗放喺頂架上,但唔要過度擁擠,以減少破損嘅機會並防止水流阻塞.洗碗機安全塑料放喺頂架上,遠離加熱元件. 大件嘅物品—比如盤同埋砧板就放喺下層架度,朝向背面同側面,咁樣佢哋就唔會擋住洗碗機噴霧口.而鑊同鍋就朝下靠近底部噴霧臂. 將叉同匙放喺餐具籃中,手柄末端朝下.鋒利嘅刀具 …


text:
759第一次令大眾關注係因為比香港兩大超市聯同供應商聯手打壓要求759抬返高商品既價格,但係759本住薄利多銷既政策寧願唔再入口有關貨品改為直接由日本入貨.佢依個舉動挑起左一直挨貴價貨既香港人既情緒,令到大家一面倒去幫襯759.時至今日,供應商唔敢再嚇759,因為佢已經變左一個大客,而且因為佢貨品既價格公道亦都令黎759買野既人愈黎愈多.而家既759唔止零食開下一間又一間,更加搞埋家居,化妝品,雲吞麵同麵包鋪等等.到底759係咪已經變成左另一個霸權?
霸權係指有接近絕對既控制權.睇下北韓同中國,一黨專政無法無天,你要話佢地係霸權體系不足為過.但係759而家極其量只係叫做有影響力,因為係佢最搵錢既零食當中仲有惠康百全零食物語之類同佢競爭,係其它行業更加唔洗講,759雲吞麵同黃枝記你會揀邊間?化妝品更加唔夠各大專櫃牌子黎.所以有人話佢而家樣樣生意都做係打壓返小商戶轉頭,我唔認同.佢開雲吞麵都講明左係頂左人地間鋪黎做,麵包鋪都只係開左第一間.何況佢冇抬高材料批發價,亦冇叫人唔好比貨其它店鋪,踏踏實實咁賣麵整麵包又點算係霸權?
除此之外,係咪所有霸權都一定衰呢?係古代既群王制入面,王就係一切同法律,佢有對國家既絕對管治權,亦即係霸權最完美既演繹.但係世上一樣有明君既存在,處處為人民著想,盡量唔勞民傷財.而759亦都只係冇外面既商家咁下下賣貴你幾成都一兩倍價錢.賺小左,但賣返多啲,條數一樣係返到.而且有759依類薄利多銷既商家,最收益既始終係我地小市民.睇下果支綠色有氣礦泉水,超市廿幾三十蚊一支,出到街食飯收到八九十,點知係759買既話除返開六蚊左右就有交易,如果你係支礦泉水既忠實FANS,你瞓著都識笑.
而家最影響小商戶生存既係貴到痴左線既租金同埋供應商迫你抬高個價黎賣.759冇做啲乜野唔見得光既舉動,亦都冇叫日本果面既供應商唔好比貨李家誠.佢只係本住件件貨都淨係賺小小既心態去對抗下下賺到你最後一分一毫既大型超市.單單係佢依種敢做既心態已經好難能可貴,我都唔理佢私底下759盤數得唔得,有冇蝕住做,最起碼759既出現令到兩大超市係好多貨品方面都要減價迎戰,依點亦都係我地市民最樂意見到既.
好在香港都仲有不怕強權企出黎對抗既人,而佢亦都成為左最好既教材去話比大家知以卵擊石唔係一定會輸.所以當我地再次面對港共政府去對抗佢地既時候,唔好再以為冇可能,唔好諗住一定輸硬.只要有決心,冇野係我地做唔黎.


text:
一年前嘅今日,係《暴》(睇返第一部份)嘅首演日.一連兩晚,每晚三套短歌劇,都係以我嘅作品做壓軸.
經過幾個禮拜倉促嘅排練,終於嚟到最後幾日.呢幾日,可能係我成世人最大壓力嘅幾日.
牛津嘅學生音樂文化同我喺中大嘅習慣都好唔同.因為每個學期得八個禮拜,而且音樂嘅表演,活動同玩音樂嘅學生係完全唔成正比,所以好多樂手都同時參與幾個project.結果,搞音樂會永遠都好趕,往往去到最後一兩次排練先齊人.
星期五.演出前四日,係第一次樂團排練.我由演員嘅排練趕過去,一入到間房,成個人窒咗.成個「樂團」,就得眼前嘅三,四人.我雖然冇寫畀一隊完整嘅樂團(場地都唔夠裝),但係三套歌劇之中,我隊樂隊係最多人嘅,十個左右.
得返四日,已經好考視奏,學新歌嘅能力,仲要咁多人一次排練都未去過.
Continue reading
上回講咗成個暑假之中,幾經辛苦,喺劇作家支持之下,落筆將個抗暴歌劇嘅概念寫成音樂.
其實因為工程都幾大,小弟又唔係神速作曲家,所以排練去到一半,先真真正正出到完整嘅一份譜出嚟.開始排練嘅時候,其實成套嘢得兩幕,最核心,最長嘅第三幕,影都未有.好彩我個哲學碩士課程第二年冇堂上,淨係做研究,而我嘅研究就係作曲,所以可以一邊喺排練裡面扮演伴奏+顧問嘅角色,一邊專注趕工.十一月頭左右,終於連得「暴政」嘅「後話」(第四幕)都寫完,辛苦曬女高音要短時間背譜.好彩淨係為難佢一個啫(好似係).
成個籌備過程,除咗卜場等事務,或者搵齊人碌一次之外,都係嗰場音樂會之中三套歌劇各自進行.換言之,即係我話事.咁大個人,上莊做P,project做阿頭都唔係未試過,但係咁大場製作,畀個對戲劇,舞台咁陌生嘅人帶領,會出事.
第一次排練前一粒鐘,我約咗個心腹出嚟飲杯咖啡.我本來諗住自己指揮埋,但係發覺已經太大責任,自己又唔係特別多經驗,無謂再徒然增加壓力,風險,所以就搵咗佢做音樂總監(即係指揮),我自己做副總監(即係伴奏).我同佢講,我對佢技巧有完全嘅信心,只希望佢進入到我嘅世界,明白我呢啲複雜而抽象嘅音樂,係點樣表達個故事,點樣講個中心思想出嚟.
Continue reading
上回講咗我點樣從零開始,受香港抗暴之戰啟發,構思咗一個將真實事件戲劇化,探「暴動」同「暴政」嘅劇本.然之後,就嗱嗱聲搵人寫劇本.
唔試唔知,搵人寫歌劇嘅劇本都幾難.一方面要識發展一個故事,同埋將個故事濃縮,設計成一個舞台表演,另一方面要識用(相對上比較)詩嘅語言嚟創作,最好有啲音樂感添.喺我呢個project裡面,就再加上要熟識香港時事,但係又要用英文寫嘅要求,更需要有至少一兩個月嘅空閒時間投放入去.
我一開始試過問喺自己嘅奇博學院(Keble College)識嘅創意寫作學生,佢本身有同我打算夾弦樂四重奏(最後拖下拖下拖到武肺),都好有興趣幫手寫,但係暑假忙住寫論文,皮爾修.又試過搵暴大音樂系有英詩底嘅師弟墊屍底,可惜佢文筆又生疏,又忙住搞音樂會.
最後friend搭friend搵咗一個寫開英詩嘅,見住佢有寫開……性質相近嘅題材(放過佢啦国安叔叔),就大膽向佢提出呢個構想.從此,呢套劇,就開始由一個人嘅project,漸漸變成一team人嘅project.
Continue reading
話說,我寫咗套歌劇.
明明由細到大都比較少接觸歌劇呢個媒介,完全冇諗過成世人會有機會參與製作,更遑論喺學生時期.點知因緣際會,就喺牛津成為咗哎吖歌劇作曲家.做完先知,喺英國嘅作曲學生之間,係幾咁平常嘅事.
套劇十一月尾上演,三月放上YouTube,南華早報有個鬼鬼地黃黃地嘅記者仔見到就嚟訪問我,仲好有心機噉搵曬我成team人傾.後來遲遲未見報,諗下都知應該係上頭㩒住咗.報館拖到「武肺,好忙」嘅藉口都冇埋,就出現咗国安法.我見反正出街無望,心諗,頂,我自己寫算.終究係美好嘅回憶嚟,值得寫低,將佢一一記錄落嚟.
Continue reading


text:
一聽到下白泥呢個地方,就一定聯想到好出名嘅日落
好多人都為咗呢到嘅日落景色而去打卡影相
除咗日落,潮漲潮退都係必睇嘅景色
係到可以見到好多情侶影靚相同拍拖
下白泥位於新界西北元朗流浮山,位置偏遠
不過可以踏足下白泥,望住泥灘,沙丘,小溪,大海真係好放鬆
好多人都會四圍輕鬆踱步,等待日落到來
仲會有啲人係到「溜龜」,一齊感受大自然
潮漲潮退嘅景色都好值得欣賞,有不同嘅美
放假去行下影下相,簡單輕鬆過一日
如果有時間嘅話可以去附近嘅鴨仔坑士多
係一間充滿東南亞風情嘅露天餐廳,等睇日落期間可以係到食個下午茶
· 鴨仔坑士多
餐廳入面全部都係木枱佈置同一間間小木屋
好有渡假村嘅感覺,食物都係一般茶餐廳可以食到嘅
係呢個士多可以影到旅行感覺嘅相,加上周邊線油油嘅植物,景色好靚!
係士多行去睇日落嘅地方沿途都好靚,可以一路行一路影
地址 : 稔灣路283A(顯示地圖)
開放時間 : 星期一至日 (14:00 – 20:00)
交通資訊 : 元朗泰豐街乘33號小巴出發,於鴨仔坑士多下車,車程約需30分鐘
電話號碼 : 9804 3042
至於欣賞日落前都有事前功夫要準備,等我睇下大家有咩需要注意!
遊覽下白泥注意事項
- 出發前記得去天文台網站確實日落時間,規劃行程.
- 下白泥的泥灘一望無際,基本上連一棵大樹都無,等看日落期間須曝曬.
記得搽防曬,或穿着防曬裝備.
- 進入泥灘前有一家士多,可進去光顧和乘涼.
- 不要赤腳走近蠔排,小心刺到雙腳呢!
- 記得帶蚊怕水.當地有頗多小昆蟲,候車處頗多蚊滋.
日落後會有很多人同一時間離開,而最後一班小巴約在晚上九時三十分開出.
前往下白泥方法
公共小巴:可於元朗泰豐街搭乘33號小巴前往
的士:由天水圍西鐵站搭的士前往
私家車:自駕去下白泥最方便,但要注意村路狹窄,駕車時必須小心
地址 : 香港新界元朗流浮山
日落時間 : 到天文台查看下白泥日落時間


text:
防水工程意思樓頂防水要幾多錢一方呢? 樓頂防水又要點樣做法? 東涌防水工程防水公司防水工程 意思唔知大家有冇住 …
分類彙整:維修水喉
防漏膜浴缸固特:地下室做咗防水唔理用? 係因為你唔知地下室防水做法同要求
防漏膜浴缸固特:地下室做了防水不管用? 係因為你唔知地下室防水做法同要求 金鐘防水工程防水公司防漏膜浴缸而家好 …
防水工程課程別墅,自建房外牆防水施工方法,業主必睇!
防水工程課程別墅,自建房外牆防水施工方法,業主必睇! 藍田防水工程防水公司防水工程 课程別墅,自建房外牆防水施 …
通渠佬粉用法管道疏通劑邊個牌子好用? 2023年坑渠|馬桶|廁所疏通劑舉薦,坑渠疏通神器點選法? (9月更新)
通渠佬粉用法管道疏通劑哪個牌子好用?馬桶|廁所疏通劑舉薦,坑渠疏通神器點選法? 荃灣通渠通渠公司通渠佬粉用法 …
繼續閱讀 通渠佬粉用法管道疏通劑邊個牌子好用? 2023年坑渠|馬桶|廁所疏通劑舉薦,坑渠疏通神器點選法? (9月更新)
(防水防漏)商場電梯廳設計各區域防水痛點及解決防水防漏方案(防水工程標準)
(防水防漏)商場電梯廳設計各區域防水痛點及解決防水防漏方案 大埔防水工程防水公司防水防漏問題1:電視TV邊框突 …
防水工程物料2022年9月選購避坑指南,防水工程公司點選?防水塗料點安裝?有得哪些值得選購嘅品牌?
防水工程物料2022年9月選購避坑指南,防水塗料點選? 藍田防水工程防水公司防水工程物料喺家裝中燈帶嘅選擇係唔 …
防水防漏工程瀝青廁所嘅防水工程冇做二次排水,入住咗後悔嚟唔及!
防水防漏工程瀝青廁所嘅防水工程冇做二次排水,入住咗後悔嚟唔及! 東湧防水工程防水公司防水防漏工程 瀝青相信大家 …
防水防漏工會外牆點防水呢外牆防水工藝
防水防漏工會外牆點防水呢外牆防水工藝 鴨脷洲防水工程防水公司防水防漏 工會喺居室裝修中防水防漏 工會54485 …
防水防漏公司屋企裝修工人一旦唔咁做防水,立馬要求停工,我家被坑慘咗
鴨脷洲防水工程防水公司防水防漏 公司防水冇做好防水防漏 公司54485818,後期嘅麻煩可唔會少.漏水到樓下, …
防水工程公司推介防水工程:唔僅係為鄰居負責,更係為自己負責
防水工程公司推介防水工程:唔僅係為鄰居負責,更係為自己負責 跑馬地防水工程防水公司防水工程公司推介俗話說:「明 …


text:
我寫過好多關於 body positivity 嘅觀點,講述我地可以如何去與自己不完美嘅軀殼和平共處,亦多次指出我地嘅不安,係由一班既得利益者操控(時裝,美容業時刻極力讓我地不滿意自己,佢地嘅如意算盤先能持續地打響),每日喺不同媒介疲勞轟炸我地,向我地推銷所謂完美嘅身體,得體嘅形象.所以,白人會想變黑,黑人會想變白,瘦人會想有波,有波嘅會想有腰,總之,無論如何,我地始終會被灌輸呢刻嘅自己不但不完美,更需要改進,從而去光顧業界嘅服務.
呢個風氣造就嘅問題,之所以影響少女為最深,除左因為少女嘅自我形象尚未成形,亦因為年輕人往往係最欠缺資本嘅一群,想追逐美麗都有心無力.因此,少女係最容易受厭食症,暴食症等與身體形象有關嘅精神病折磨,嚴重者除左會長期抑鬱,更可能會死亡.我一直寫嘅嘢,就係希望幫呢群人走出黎,亦係幫緊以往嘅自己.
雖然如此,但有時我都會諗,如果我幾層樓,有幾百萬閒錢攞出黎,或許我真係唔會介意去試下抽脂,削骨,隆胸,隆臀.寧願自投美容業界設下嘅圈套,都想試下用錢黎睇下買唔買到自信,亦提升自己競爭力,始終靚人嘅優勢比平凡人多,喺好多層面與行業都係,呢點好難否定.
所以,「唔靚」嘅人,其實就係無資本嘅人,競爭力被比下去嘅人.當然,你可以話,內在美比外在美重要,知識就是力量,呢啲我完全同意,但事實係,內外兼備嘅,亦大有人在,單有一種美已經係不足夠.
早前其中兩篇文都有相關嘅觀點,論述「美感就是階級」,「性感要有美感」等.我諗我呢刻嘅掙扎係,假如我變得財政上富有了,我仍然會堅守 #bodypositivity 嘅價值嗎?假如有人比幾十萬我一個月,叫我唔好再露肉再寫性別嘢,我仍會堅持寫嗎?如果唔會,咁可能今日嘅我,都只係一個被困在某個階層嘅抗爭者,失敗者,因為無錢所以先逼不得已接受自己不完美嘅身體.咁我對抗緊嘅,其實係咩?社會嗎?錢嗎?自己嗎?階級嗎?「優」嗎?閒言閒語嗎?Trolls/haters嗎?Bullying嗎?我都唔知了.
雖然我始終相信,再美麗嘅人,如果唔懂得與自己身體和平共處,都係會終日掙扎不安嘅. 呢個就係業界嘅威力,亦可以話係大部分人類嘅天性,永遠都想贏出競爭. 然而,利益同金錢都會讓人腐化,假如我有能力改變自己嘅身體,或者可以透過咁做換來某些利益,或者我都會抵受不住誘惑而去放棄初心.呢個就係我早前寫嘅文章所忽略嘅盲點. (呢幾日showcase 嘅lingerie,全部都原價$2000一套,而我又發現落力左去edit啲圖,例如加下花花底,的確比起我以前求其穿個幾百蚊爛bra自拍討喜好多.討自己嘅喜,亦討別人嘅喜,所以我開始反省到,部分人大概唔係不喜歡性感,而係不喜歡性感得黎看似cheap而又唔係太靚嘅嘢.)


text:
「聚會」
其實啱啱返嚟香港嘅時候真係一個人都唔識,話晒真係離開咗香港好多年.所以唯一可以認識到一啲同自己做嘢有關嘅朋友就真係要出去唔同嘅聚會.講真香港其實日日都有唔同大大小小嘅聚會,如果你要識人嘅話真係唔怕無渠道.只不過真係唔係個個人都鍾意去聚會,而其實我以前都好怕,因為人哋真係識你老鼠咩,無啦啦走過嚟傾偈!
「聯誼」
真係好耐無出去聚會,對上嗰一次真係唔記得咗幾時,而且真係閉關咗好耐,覺得自己有少少脫節.所以真係多謝一位朋友琴晚攪咗個聚會,等大家可以聯誼下.不過唔知係唔係好耐無出去,竟然忘記咗搵人影相集郵,淨係掛住同各位傾偈.最開心嘅係見到好多好朋友,而且好高興認識到一啲新嘅朋友.所以有時真係要出返去嚟啲聚會多啲.
「選擇」
有時去聚會最怕嘅係有啲人主動走埋嚟同你打招呼,但係你唔記得係邊樹見過佢同認識佢.最慘嘅係佢哋對自己嘅近況好了解,或者真係因為社交媒體嘅關係,但係就會有點兒尷尬.當然我認人都唔算差,只不過有時真係太過耐無出嚟嚟啲聚會,好多人都已經唔識.有時真係唔可以閉關閉得太耐,但係講到尾都係屋企緊要,所以只係會揀一啲有必要去嘅聚會先至會去.
Also published on Medium.


text:
《3D打印拯救了我和花灑掛鈎》
來到一百萬嘅問題
浴室個花灑掛鈎爛咗 噉應該點算呢?
A 上Yahoo買返個
嘩哈 暴露年齡系列呀 你八十後咩?
梗係 B 上淘宝淘啦
等得貨來都蚊瞓啦
不如 C 9秒9衝落五金舖買返個
仲有 D 用3D打印機 印返個
想睇更多廣東話嘅IT片
過來Patreon支持一下吖
件事發生喺IT9身上
最後答案 就梗係D
用3D打印機 印返個啦
要印一個替代品
最重要就梗係睇下原本個樣先啦
拆佢落來 度一度啲關鍵嘅尺寸
首先最重要嘅係兩個螺絲位之間嘅距離
因為埲牆上面個窿係梗死嘅唔變得嘅
我又費事鑽過一個新嘅啦
另外一個嘅關鍵尺寸
就梗係掛住花灑嘅呢個鈎啦
一陣太細插唔落 太大又勾唔到
噉就閉翳喇
一邊度 趁仲記得 就要一邊起個草稿記返低
之後先至再開個3D Software去照樣畫返個
起草稿來講 其實小畫家都幾好用吖
我哋喺十進制嘅地方
圖紙通常用返mm做距離單位
最重要嘅 正面 同 側面
不過唔係話樣樣嘢都要知嘅
例如個底座幾大 形狀係乜
我就冇度亦冇記低
因為呢啲係有發揮空間 唔一定要跟原本嗰個
Jot低哂Notes 之後就要重建返個3D模型
我鍾意用嘅軟件係SolidWorks
佢只要兩個基本嘅操作概念就可以將個3D模型做好
第一 就係揀一個平面 上面畫一個草圖 (Sketch)
草圖上每一條線嘅尺寸都定義好
就會變成黑色實線
藍色嘅話 即係你個模型定義唔夠嚴謹
你見我標咗個闊度之後 個長方形上面條邊仲係藍色
等我Alt-Tab睇一睇個高度係幾多先
Hmm 頭先先講完冇寫到添
求其入住個數先啦 一陣仲可以改嘅
定義埋呢個就變哂黑色 可以進行下一步
第二個概念係喺草圖上面揀一個特徵 (Feature)
我宜家要 將個長方形變做長方體
所以用擠出 (Extrude)
寫返個厚度 個長方體就出現喇
下一步就係掛花灑個位
因為佢係中間對稱嘅 所以我哋先定義一條中線
呢一個符號就係代表中間點嘅關係
即使之後再調校底座嘅大細 佢都永遠會喺中間
關係定義 就係SolidWorks呢類CAD軟件
同畫動畫嘅3D Software最唔同嘅地方
如果冇關係定義嘅話呢
而只係靠話「離條邊20mm畫一條線」噉樣啦
之後個底座大細一改嘅話呢
呢條中線就會歪咗 唔係正中間㗎喇
跟住落來就係快鏡不斷重複草圖同埋特徵
直到搞掂成個模型為止呀
頭先畫咗個梯形嘅草圖 再左右擠出
宜家就變咗做一個掛花灑嘅位喇
最後喺上下畫返個兩個窿
又係擺佢喺中線上面
之後無論點樣改呢 佢都會喺中間㗎喇
嗯 呢個位好重要呀
所以擰一擰 睇清楚
睇下啱唔啱心水先
Ok嘅話就加一個放樣切割 (Lofted Cut)
Select哂兩個草圖 啪一下
就會挖空咗原本個梯形
掛花灑個位 搞掂
個模型基本上就叫完成喇
Hmmm 睇落插花灑呢個位有啲問題
所以等我改一改草圖上面嘅尺寸
個立體模型就會跟住改 即刻生效
嗯 宜家睇落噉樣呢就順眼啲嘞
呀差啲唔記得咗兩個螺絲窿添
我淨係知兩個窿之間係55mm
但唔知離條邊幾多喎
噉用同樣嘅方法 先畫條中線
再加一個鏡面對稱嘅關係 噉就搞掂嘞
呢兩個窿就會永遠擺正喺正中間嘅位置
基本尺寸齊備之後就可以加啲花臣嘢
例如圓角同圓邊
我又有少少擔心佢承托力唔夠
所以加返少少承托位
講真加幾多先夠吖 唔知㗎 隨量㗎咋
呢啲細囈嘢唔通仲要篤計數機咩
而且我係IT9 又點會識計吖
我又驚個開口彈性唔夠喎
所以切一個V型坑試下
反正仲可以慳啲材料
好喇好喇 畫咗噉耐終叫畫完
最後將個模型輸出成STL格式畀下一個工序
STL係一個標準嘅3D模型文件格式
裏面定義住每一個三角形嘅
三個頂點(Vertex)同埋條法線(Normal)
佢就好似PDF噉 確保個個Software開出來 都唔會走樣
但STL就只係形容件嘢嘅立體形狀
並唔會描述打印機硬件要點樣整佢出來
個打印頭要點樣走 啲膠要點樣唧
溫度要保持幾高 之類嘅硬件指令
呢啲都唔會喺STL裏面出現
而我一陣間用嘅就係呢部風車旋轉型☆
呀唔係…係熔融沉積成型FDM 3D打印機
係會一層一層噉樣去將件嘢印出來
噉每一層要點樣印呢?
螢幕宜家見到嘅就係做緊切片(Slicing)呢一道工序
個灰色底就係代表我個打印平台
畫面呢一個Slic3r(唔識讀)程式呢
就會將個STL 轉換成
針對我部打印機先用得到嘅GCode
喇 宜家就先可以Preview一下個切片結果
一陣間部打印機就會跟住呢條線
由下至上由左至右噉 逐層印佢出來
最後將佢Save做個GCode文件
就可以交俾部打印機喇
登登登凳
眼前呢一部就係今日嘅主角 hRepstrap
部機係我一手一腳砌嘅
而Repstrap個名其實同Reprap呢個3D打印機開源項目好有關係
Reprap係乜☆ 開源3D打印嘅歷史我留返喺延伸閱讀裏面寫啦
成幾個月冇印過嘢 冇個箱封住一定舖哂塵
等我撻著佢先 我最鍾意呢啲大大個嘅緊急掣
細過搭地鐵呢 見到個月台緊急掣真係好想撳落去呀
宜家自己整咗一個呢可以撳飽佢呀 啪啪聲好好聽
要控制部機 仲要用呢一個Machinekit嘅控制軟件
而開機第一件事係要做Homing
因為部機係唔會記得停咗喺邊
所以要先將佢歸零重置
嘩嘩嘩 做咩呀你
一聽到啲聲就知唔係好對路呀 發神經呀佢
快啲撳停部機先
唉 估計係隻摩打條電線接觸不良所以噉樣呀
呢一隻步進摩打係兩相四條電線
如果有其中一條接觸得唔好嘅話呢
就會好似頭先噉樣前前後後發癲呀
郁一郁佢 重新插下條電線試下先
再試一次Homing
嗯 今次就好順利返返去到原點嘅位置
下一步呢 我哋就Upload個GCode落去
再開始執行
不過佢仲未會印住㗎
因為3D Printer嘅原材料係一綑綑嘅膠條
要熔咗佢 打印頭係要加熱到210度
我用嘅原材料通常都係ABS膠
係兩種家用機常用材料之中其中一種☆
例如Lego 遙控掣都係用呢一隻塑膠去造
但加熱要等最耐嘅呢 其實係塊打印平台
為咗要令印出來嘅嘢 黐實喺上面唔會郁
部機大概要十分八分鐘左右 去將佢加熱到80度
噉當然其實可以著定佢先 之後先至做切片嘅工作嘅
噉樣咪會慳啲時間囉
但係拍梗片所以按返正常嘅順序啫
噉我哋而家呢 就等佢燒紅隻鑊喇
方太教落 睇啲油夠熱未呢 就插隻筷子落去睇下有冇起泡
3D Printer夠唔夠熱呢 除咗可以睇個Screen之外
佢仲會流鼻涕㗎
就係一啲熱溶咗呢膠喺個打印頭度流出落來
所以我喺GCode裏面set咗佢擺喺個角落頭
等佢流都唔好流落去中間個打印區域裏面
當個平台加熱到指定溫度 就會開始打印
個打印頭縮返入返去嗰陣時呢就會整斷條絲喇
首先佢係會兜兩個圈 目的係確保條絲出得順
之後就同Slic3r見到嗰個路徑一樣
一層層噉樣印上去疊上去
然後如無意外嘅話呢 一個鐘左右就會好神奇噉印好㗎喇
宜家呢 就係印緊第一層嘅情況
跟住就較快少少個鏡頭 廢事睇住佢好鬼悶呀
Hm 但係點解快鏡咗噉耐都只係得薄薄嘅一層㗎呢
喂喂喂搞咩呀
唉 原材料因為啲不知明嘅原因塞實咗
我unload咗佢 宜家重新load過條料
原因有幾個嘅 例如推進嘅齒輪因為滑咗牙摩擦力唔夠
打印速度過快
或者真係塞咗啲雜物入去啦
頭先我抆咗佢出來再清理過下個推進齒輪
GCode改過下較慢咗少少
始終幾個月冇用過係噉㗎喇
Inkjet唔用一排都要清洗下個墨頭啦
宜家手動控制喺空中唧下睇下順唔順先
中間呢個加熱塊就係210度 千祈唔好用手掂
唔小心揩到嘅就呢會起水泡㗎喇
點解我知?因為中過伏囉
睇落都冇咩問題 就重新開始來過啦
因為平台高度未必校得好準
所以第一層打印特別易出問題
過咗頭一兩層嘅話
基本上有小問題都可以捱得到過去嘅
其實嗰時睇落就都知道炒炒哋㗎嘞
但我都想印一次睇下個樣先
反正個Design都可能要再執執
見到佢有少少塞 就用隻手落力捅佢落去
再keep住feel下送料速度
希望可以最少捱得過頭兩層先啦
過咗危險期之後我就由得佢慢慢印
成個過程大概用咗五十分鐘左右啦
你見我點解整個亞加力箱封住佢呢?
原因係有幾個嘅
噪音係其中一啦 前排換咗新款Stepper Driver先至冇咁嘈
因為冬天周圍同個平台溫差大
件嘢就會拱起甩開 噉樣就會炒粉喇
第三 亦其實係最主要原因
因為ABS陣膠味同埋啲懸浮粒子真係好難頂
你見右邊都整咗個浴室抽氣扇仔
攝咗塊so-called HEPA Filter
嗱 成塊Filter都真係變哂色喇
但到係我間房空氣本身就唔好吖?
Hmmm 冇做過Control Experiment就唔知道喇
但至少聞落陣味真係細咗好多吖
快鏡去到尾聲就快印完
嘩 但係…
見到好似千層蛋糕噉樣就知印得唔好啦
但起碼有個形先啦
都可以勉強試下啲尺寸啱唔啱先嘅
正如頭先所講個設計都要再執過㗎喇
個平台都仲係好熱 黐實咗件嘢
再用力抆已經吱吱聲 超驚整斷佢
都係用鐵間尺去撬安全啲
事實証明一手揸機一手撬係食唔到力呀
拎出來原件比較一下 個樣都差唔多吖
之後我拎咗去浴室去試
一啪個花灑落去就啪斷咗隻翼
唉想唔印過都唔得呀
印之前改下個圖
吸收咗頭先嘅經驗
針對脆弱嘅地方加返厚少少
然後個底座可以再整薄啲
噉厚唔知要來做乜
個V字坑再挖深少少
慳啲料唔使印噉耐吖嘛
重新輸出STL 喺Slic3r reload一次
頭先件嘢呢 就係衰唧得唔順
所以今次將每層高度 由0.25mm改成0.4mm
點解?
我留意到個打印平面 真係有少少唔平走咗位
但要搞佢仲煩過拎架車去度尺
每一層厚啲 個容錯空間都會大少少
第二係需要嘅層數會少啲
可以印快啲 而犧牲嘅係精度同埋平滑度
但係今次唔需要靚啦 用得到就得啦
循例預覽一下睇下條路徑睇下有冇Bug先
如果唔係印咗幾十分鐘 先發現係切片出錯噉就好浪費
好 再次啟動
趁呢個時間介紹下部hRepstrap啦
掛喺度呢一圈就係直徑1.75mm嘅打印原材料
呢度一圈係一公斤ABS塑膠 淘寶價大概60蚊人仔啦☆
然後睇下擠出機 (Extruder) 即係個打印頭
上半部係叫Cold End 負責夾條膠落去下面Hot End嘅
條膠就係喺個銀色嘅滑輪 同埋後面
銅色嘅齒輪之間被夾落去
下面Hot End 最底塊長方形鋁塊會加熱到210度
條ABS膠會喺呢個區域熔化
再經下面0.4mm嘅黃銅頭擠出來
上面有鰭嘅地方就係散熱器
目的係要令條膠條保持喺固體嘅狀態
如果太熱 溶溶哋嘅膠就會啜住導管嘅內壁
即使導管係用鐵氟龍造嘅☆ 但都會啜實而推唔郁
呢個係移動Y軸嘅摩打
呢部hRepstrap係以常見嘅XYZ笛卡爾坐標系統去運動嘅☆
有得呢個Y軸摩打就梗係仲有控制高度嘅Z軸摩打
同埋打橫嘅X軸摩打啦
XY軸係用正時皮帶(Timing Belt)去傳動
而Z軸就用滾珠絲杠(Ball Screws)去做嘅
噉樣水平移動嘅速度會快少少
而Z每層呢 先至郁嗰少少
所以揀咗用齒輪比 比較高啲嘅傳動方式去做
呢舊嘢就係打印機嘅電腦
右面頂嗰塊係Replicape
負責推摩打,加熱裝置同其他感應器嘅連接
而佢係插喺一塊行Linux嘅BeagleBone Black上面
塊板粒CPU內置Realtime component
所以唔使用其他Microcontroller喇
後面呢個就係12V火牛 成部機嘅電源供應
因為塊加熱平台都幾食電下㗎 所以隻火牛都要成300火
叮叮叮 時間關係打印又到咗尾聲
最後嗰幾層喇 好緊張好緊張
雖然每層都好明顯見到啲橫紋 唔係話好靚
但今次睇落都好實淨 應該都夠用呀
摩打仲係通電 所以拉唔郁
最快嘅解決方法 醒你一招
就係撳一下個限位開關
靜哂
噉樣個Software就以為部機撞咗車
所以停咗摩打同埋加熱
拉出少少先
如果唔係隻手撞到個加熱頭又起水泡呀
噉樣都係抆唔到㗎喇 搵間尺吧啦
望落都幾好吖 拎上檯比較睇清楚啲先
後面裂開咗嗰個就係第一次印 整鬼爛咗嗰個
放粒螺絲睇下使唔使再鑽大啲個窿先
睇來都啱啱好唔使再搞呀
表面有少少毛粒唔緊要嘅
轉頭銼兩下就得㗎喇
好 最重要都係實地測試下
扭返上牆 插個花灑睇下先
Fit到漏油啦 慳返唔使買呀
頭先字幕打咗☆嗰啲位嘅 係有延伸閱讀嘅
Medium條Link放咗喺下面
有咩想問同討論嘅
可以過來Reddit度睇下吖
旅遊保險上網買我諗大家都試過啦
連Claim保險都可以安坐家中網上搞掂 有冇諗過先?
經下面條Link登記買Wesurance 旅遊保險有優惠
多謝返Wesurance支持我呢條Channel
鍾意呢條片嘅話
記得Like Subscribe
同埋Share出去呀


text:
相關文章
Damia跟8歲小神童學畫蛇蛇NFT 佢嘅靈感來源竟然係……
8歲嘅時候,你做緊乜? Arthus(IG@arthus_ng)就畫緊充滿創意嘅蛇蛇NFT,仲四圍展覽!佢嘅作品,依家去K11 MUSEA嘅「METAVISION」作品展就睇到,同場仲有超過30位藝術家逾200件作品.展覽去到6月19日,記得快啲去啦!
Damia誠意打動! 大帽山英雄亭髮型師現真身 為香港人打氣
Damia之前尋找大帽山髮型師任務失敗,以為故事就咁告一段落,點知劇情峰迴路轉!髮型師佐治哥收到Damia留低嘅小心意之後,終於肯同Damia見面!
Damia體驗搬運工人 一日去勻港,九,新界 運送貨物同七師傅,許廷鏗有關?
好多人為社會默默付出,即使環境再差,都希望幫到有需要嘅人.Damia今次就跟住「Share for Good」司機安仔,體驗搬運工人嘅工作.佢哋運嘅,唔係普通貨,而係基層市民最需要嘅物資,立即睇吓佢哋嘅送貨行程!
一日嘟8次!? Damia化身巨大「安心睇片」 香港人習慣嘟QR Code未?
依家去到邊都要嘟QR Code,仲要諗使唔使「離開」,又要顧埋張電子針卡,真係人都癲!今次Damia化身「安心睇片」喺旺角周圍走,睇吓途人有乜反應.話時話,你每日又要嘟幾多次QR Code?


text:
彩虹通沙井彩虹通渠通渠水通渠
講到去水喉淤塞,通渠問題,你嘅內心係唔係一陣惶恐?廁所塞,浴缸塞,廚房星盆塞,洗手盆塞,去水位瘀塞隨便中一樣,都得讓你頭痛唔已!面對淤塞難題,客官莫憂心,以下將會為你娓娓道來化學通渠方法,一起學會如何靈活使用通渠水(鏹水),哥士嘅,梳打粉通渠!
通渠水成份
說到化學通渠方法,你一定聽過鏹水,硫酸,強鹼,水管疏通劑等名字,其實它們都得統稱為通渠水!其實通渠水係什麼?以通渠水成分進行區別嘅話,得分成強酸(硫酸)和強鹼(氫氧化鈉)兩類,兩者均有得強烈腐蝕性,能夠和蛋白質和油脂發生水解作用,破壞原本物質嘅分子結構,分解淤塞喺渠道內嘅物質,例如頭髮,纖維,有得機物,紙巾.當中高濃度嘅硫酸由於具有得強烈嘅脫水性,喺分解碳水化合物時,有得更加明顯嘅效果,得更為迅速進行腐蝕.
奧海城通渠彩虹通沙井通渠水用法
- 向淤塞嘅去水喉分多次適量倒入通渠水(以免一次倒入過多嘅分量,造成過熱濺射,蝕著喉管嘅問題)
- 等待一段時間,讓通渠水充分腐蝕淤塞物
- 向去水喉內倒入大量清水,沖走殘餘淤塞物以及通渠水
- 如果水渠依然淤塞,則重複以上步驟
通渠水適用範圍
- 廁所通渠?
- 浴缸通渠?
- 廚房通渠?
- 頭髮淤塞?
林村通渠哥士嘅通渠
哥士嘅係什麼
哥士嘅為Caustic Soda嘅音譯,即氫氧化鈉(NaOH,燒鹼,火鹼),係具有得強烈腐蝕性嘅鹼性物質.如果係購買通渠用嘅哥士嘅,一般係白色粉末狀,另外還有得片狀哥士嘅和顆粒狀哥士嘅. 哥士嘅需要溶解於水嘅時候,才具有得腐蝕性,大部分鹼性通渠水其實就係高濃度哥士嘅(氫氧化鈉)溶液.需要留意嘅係,哥士嘅具有得強烈嘅吸濕性,開封使用後需要進行密封處理,否則會變潮,一唔小心還會造成腐蝕性溶液洩露.
哥士嘅用法
- 於淤塞嘅水渠倒入熱水(高溫環境得加快哥士嘅化學腐蝕作用)
- 向水渠中倒入哥士嘅
- 倒入適量熱水,溶解哥士嘅
- 等待一段時間,讓哥士嘅溶液充分腐蝕淤塞物
- 向水渠內倒入大量清水,沖走殘餘淤塞物以及哥士嘅
- 如果塞渠現象沒有得改善,則重複以上步驟
孟公屋通渠哥士嘅通渠適用範圍
茅湖仔通渠通渠水及哥士嘅通渠注意事項
腐蝕性
由於通渠水,哥士嘅具有得強烈嘅腐蝕性,所以喺使用哥士嘅,通渠水通渠時,必須要注意唔要濺射到皮膚,外露部位,否則會造成嚴重嘅化學灼傷.
注意通風
由於哥士嘅,通渠水腐蝕時會產生高溫,會出現蒸氣.所以喺使用嘅時候,必須要注意室內通風,切莫吸入腐蝕性氣體,造成身體唔適或損傷.
高溫濺射及喉管蝕著
由於強酸,強鹼喺分解淤塞物時會產生高溫,如果沒有得按照哥士嘅,通渠水用法使用,有得機會出現沸騰現象,造成腐蝕性物質濺射.通渠水傷喉嗎?如果高溫超過喉管負荷,則有得機會會熱熔喉管.需要留意嘅係,如果去水喉係金屬喉管,就切莫唔得使用通渠水通渠,因為強酸,強鹼會會和金屬產生劇烈嘅化學反應,蝕著喉管.
切莫胡亂混合其佢化學物質
強酸,強鹼具有得強烈化學活性,好容易就會和其佢物質產生化學物質,喺通渠時唔要手多多,和其佢化學物質混合使用,否則好容易會產生有得毒氣體,甚至會造成爆炸.要記住一定唔要將鏹水和漂白水混合喺一起,否則會產生具有得毒性嘅氯氣,會對呼吸系統造成極大傷害.喺使用哥士嘅嘅時候,唔要將漂白水,雙氧水混合喺一起,否則會造成爆炸.
C: 洗潔精通渠 — 輕鬆解決 去水位淤塞
洗潔精通渠 適用於 廁所, 廚房 , 洗手盆 去水位通渠 ,唔過這個通渠方法遇到由頭髮所造成嘅 塞渠 就唔係嗰麼有得效咗,始終頭髮屬於纖維嘅一種,沒有得嗰麼容易就得處理到. 洗潔精通渠 嘅原理係洗潔精嘅密度大,會粘喺水渠嘅表面,粘住裡面嘅淤塞物,然後靠大量水嘅沖刷,一起帶走殘留喺水管裡面嘅淤塞物.
元洲仔通渠洗潔精通渠流程:
A. 將成支 洗潔精 或者 洗手液 倒入 去水位B. 然後用大量清水沖洗
大埔仔通渠4) 通渠貼紙 — 嶄新 馬桶通渠方法
早前,韓國推出咗針對 馬桶通渠 嘅 通渠貼紙,純粹係靠馬桶內部營造嘅水壓達到通渠嘅效果.對於這個 簡易通渠法 ,一瞬間就得到唔少人嘅關注,畢竟用舊式嘅 廁所泵 通渠,好容易濺滿全身汙水……
通渠貼紙 使用方法 :
A:抹乾馬桶上方嘅四周,否則 通渠貼紙 無法緊貼2.只需要把貼紙緊密貼喺 馬桶 上方,製造成一個密閉空間3. 沖水,然後用力按壓 通渠貼紙 ,大概按壓數次之後就得順利通渠唔知睇完之後有得冇幫到你解決通渠問題呢?唔過如果你嫌自己通渠麻煩辛苦,你都得選擇聘用 通渠公司 , 通渠師傅 進行 專業通渠.
大埔市中心通渠梳打粉通渠
梳打粉通渠原理
梳打粉又稱蘇打粉,小梳打,泡打粉,一般用於廚房清潔,食品製作.但你又知唔知道,蘇打粉通渠嘅表現也係一流嘅!梳打粉+白醋+熱水,使用這個配方,醋嘅酸性成分醋酸會和梳打粉產生化學反應,產生大量嘅二氧化碳氣體及一定嘅溫度,用氣體逼走淤塞物.另外,梳打粉和白醋反應時產生嘅熱力,得促進有得機物質發生一定嘅分解反應.
通渠方法梳打粉通用法
- 於淤塞嘅去水位倒入熱水(製造良好嘅化學反應環境)
- 向去水位倒入大量梳打粉,並且倒入適量白醋
- 等待一段時間,讓梳打粉和白醋充分進行化學反應
- 倒入大量熱水,沖走淤塞物
- 如果去水位塞渠問題沒有得改善,則重複以上步驟
香港西九龍站通渠梳打粉通渠方法適用範圍
- 廁所通渠?
- 浴缸通渠 ?
- 廚房通渠?
- 頭髮淤塞 ?
奧海城通渠漂白水通渠?雙氧水通渠?
坊間有得傳聞漂白水,雙氧水得用於通渠,得好老實告訴你,兩者均沒有得通渠效果!漂白水真嘅只係用於漂白,雙氧水真嘅只係用於消毒和清潔,兩者喺通渠方面均沒有得實質幫助,所以唔用浪費功夫嘗試這兩種通渠方法!以上嘅化學通渠方法介紹,有得沒有得解決到正喺尋求通渠解決方法嘅你呢?喺使用化學通渠方法嘅時候,一定要注意安全,畢竟化學物質錯誤使用,造成嘅後果可係非常嚴重嘅!


text:
細個總係有好多嘢唔想做,但係阿爸阿媽又好想你去做⋯⋯做功課,溫書,補習,上興趣班⋯⋯有時都有諗過離家出走,咁咪可以日日去玩又唔使畀人管住晒囉!不過一個細路走得去邊吖,咪又係匿埋牀下底或者衣櫃入面唔肯出嚟咁囉!
所以話,你哋呢啲咪冇志氣囉,係匿就匿遠啲,唔好咁易畀人搵到吖嘛!好似美國呢個叫Angel嘅弟弟咁,明明一直喺屋企範圍內都冇人搵到佢呀!
你冇眼花呀!佢真係匿咗上屋頂呀!弟弟你點上去㗎?莫非你就係傳說中嘅「亨」功水上飄?你叫Angel啫,唔會真係有翼識飛啩?唔講佢點爬上去先,但係佢呢一爬,唔好話阿爸阿媽,就連警察都搵佢唔到呀!
咁究竟係邊個咁天才發現到佢呢?原來係記者坐直升機去報導,先咁啱見到佢喺屋頂咋!如果咁啱啲記者係搭採訪車去,咁就真係冇人搵到佢喇.
事後警察叔叔都勸得返Angel落嚟嘅,問返佢先知原來佢唔想入夏令營,搞到同阿媽嗌咗交,所以咪走咗上屋頂囉,點解要上屋頂唔去其他地方?佢話自己嗰陣都唔知諗緊咩喎.
其實事後Angel弟弟都知衰㗎喇,話晒嚇到阿媽鼻哥窿都冇肉呀!同埋阿媽話Angel自己都唔想搞成咁㗎,係因為Angel有ADHD(專注力失調及過度活躍症),所以有時會控制唔到自己做嘅嘢囉,弟弟話下次唔敢喇喎.希望係啦下⋯⋯唔係你下次玩爬入屋底嘅話,都唔知點搵返你出嚟呀!
封面圖片及資料來源:7News Miami,Aol


text:
而家聽到d強調咩低物慾,咩躺平呀,真係要小心
因為呢班人極有可能係被動型低物慾同躺平
被動型即係如果有得揀,佢唔會仍然選擇同而家一樣水平嘅生活
咩不拍拖不消費不買樓,不呢樣不個樣,只係駝鳥同自欺欺人,唔敢正視心中所想,為自己達成唔到心中所想嘅遁詞
自己想要嘅野連講「想要」都唔敢,你話做人幾辛苦
躺平咪好囉, 有咩問題, 日日返八個鐘幫老細賺錢, 佢就買新車, 你就食兩餸飯?
邊樣慘 d, 千萬種野想要, 日日喊生喊死點解自己無錢, 個天對我唔公平; 定係有野想要, 知道客觀條件唔容許, 就算勁數
?
我段野就無話過躺平有問題,從來用咩方法生活都係自己嘅事,係個人選擇,你做到老細咪去做,做唔到就參考下照鏡潮文,無咩好講
我要指出嘅係社會上有班人口不對心,想要但要唔到就扭曲自己個思想成為「唔想要」,「低物慾」
紅字大概係我上面講嘅野,不過重點係自欺欺人話低物慾躺平
狹義d講,被動型低物慾唔算係真正低慾望,呢班人只係抑壓/呃自己無個d慾望,連面對自己內心真實想法都唔敢,反而起幅「低物慾」牆去保護自己
你識讀心術咩,誅心論話個個都扭曲自己,個個都呃緊你,無人講真話
你見到個社會現象再發表自己睇法,你會唔會話自己識讀心術?然後再誅我心,話我話「個個都扭曲自己,個個都呃緊你,無人講真話」
重點係你覺得社會上有無呢個現象呀?無咪無,有咪有
社會上整體物質慾望少左, 但無人肯定社會上係咪好多人 "自欺欺人", "扭曲自己個思想". 我鬼知條友係咪呃緊自己?
成班人出去飲茶, 其中一個人話好呀一齊去飲茶, 我鬼知條友係咪心底裏想食西餐, 呃緊自己飲茶都唔錯?
我唔係咁睇,社會上整體物慾無減少,物慾唔一定要奢侈品,我認為嘅物慾係泛指對身外物嘅追求/慾望,玩具模型,電話,遊戲機,衫褲鞋襪等等,必要品以外嘅野.慾望只係一種渴求,得唔得到係另一件.
紅字其實無意思,我目的唔係要證明社會真正存在(例如)兩千個人係自欺欺人,而係根據自己觀察歸納嘅睇法,你可以話我呢種方法唔科學好籠統,就算當事人話比你聽佢係/唔係呃緊自己,你都唔會知條友係咪呃緊自己,所以到最後你都係要靠(信)自己去判斷究竟條友講真話定大話個機會大d
就算你舉幾多個例子都好,你都係唔會「知」條友內心真正睇法,你只可以靠經驗,例如人同人之間嘅相處同溝通習慣去判斷佢想飲茶定西餐,就算佢話係都可以唔係,話唔係都可以係.
無人會打開個腦比你睇佢真正諗法,最尾都靠你自己判斷,所以點解每人唔同睇法就係因為人人接收到嘅野唔同,自然判斷都未必一樣


text:
四代香港人
《四代香港人》係一本講香港社會現象嘅書,作者係香港社會學學者呂大樂.
作者用「四代香港人」代表而家香港社會世代輪替停滯嘅一種現象,佢將香港人分為四代,包晒1920年代到1980年代出世嘅香港人.
第一代香港人[編輯]
第一代係大約二十世紀二,三十年代出世嗰班人,呢個時代社會由於唔係好富裕,好多人靠打拚而成功,由於經歷過第二次世界大戰嘅戰亂時期,所以佢哋以節儉為信念,即使係戰後生活狀況改善咗,佢哋依然都好慳,同埋會為唔穩定嘅未來做準備.
第二代香港人[編輯]
第二代係喺戰後嬰兒潮出世嗰班人,呢一代因為受過教育,佢哋用知識喺社會上爭取到地位.但係由於佢哋呢代嘅競爭好激烈,所以贏咗嗰批就相信只要佢哋努力,凡事都能成功,相信適者生存呢句話,而輸左嗰批就會覺得只要佢哋再努力,依然可以成功.呢一代人成為咗而家社會上面最大部分主導嘅一群,所以喺做決策上,佢哋會將自身經驗應用至辦事方式,直接影響其他代嘅人.
第三代香港人[編輯]
之後係第三代人,即係大約1966年-1975年出世嗰一班,呢一代雖然同樣受過教育,人數上由於唔夠第二代多,喺消費力同社會影響力上做唔到主導,只可以喺第一同第二代人設下嘅期望同標準上發展,結果只有好少數因為屋企人有錢,提供到雄厚嘅支持,以及佢本身係精英嘅關係而有能力喺社會上爭取到地位.但係由於第二代人依然佔據住一啲上級領導嘅職位,所以呢啲精英嘅職位流動性都受到限制.
第四代香港人[編輯]
再之後係第四代,即係大約1976年-1991年出世嗰一班,由於第一代同第二代重未肯退落嚟,第三代無辦法接替到,呢一代一出世就注定係失敗者,完全無機會.


text:
其實即係咁,不時都有人問我:「你有無啲活動相可以睇下?」
相就一定有嘅,打晒格無晒美感個啲囉,因為香港有條 條例,事緣我哋以往會網不嬲都有「會員自拍 」同「活動相簿」區俾會員登入咗會網之後就可以睇同欣賞,但因為依家會網並唔需要登入,所以即使放相,都只可以放啲正經啲或者打格打到毛都見唔到條嘅相,否則好容易會俾一班站係道德高地嘅朋友告發,話我哋係公眾地方發佈不雅及淫褻物品,隨時監都有得坐,據聞十年前都有人中過招,有見及此,要睇啲甜啲嘅相,你只可以成為活動會員後,響我哋手機app入面睇.
另外,有別於其他相類似嘅組織,我哋的確係無咁鍾意影相,我作為SBC話事人,我都係由普通會員開始,我唔希望活動其間俾人影相,一來令我分心,二來即使話唔影樣或者會做後期打格,都始終會有啲擔心;大家嚟party玩,求嘅係輕鬆,無拘無束咁嚟享受性愛帶嚟嘅歡愉同刺激,所以我哋一般會係有costumes嘅主題活動先影下相,務求大多數時間,都可以俾會員輕輕鬆鬆咁享受活動.
當然,我唔排除有會員係特別鍾情於影相拍片,呢一類會員,我哋會另外作出安排.不過講到尾,會員嘅私隱同安全,永遠凌駕一切,唔會妥協.
與此同時,我哋會盡量放返多少少唔會犯法例嘅相上會網,滿足一下好奇嘅大家.


text:
[BK003] 小陽春反彈
股市連場上升至約29000水平,樓市亦像預期所講築底反彈,如果閣下有聽隊長講係12月左右入市,呢家一定有水位賺到. 好啦,之前隊長做左連串動作今日亦已經完成所有交易,所以不防又分享一下做左D乜.其實係舊年底,隊長就放左一間價錢樓用黎套現,一來其實佢又唔係話跌左好多對比大市,二來係下跌市的情況下的確心理有D壓力,有得走當然要控制風險. 不過,賣,並唔一定係等於睇淡.由於一賣的時候其實套現番三四百萬出黎,咁但係間屋的差價就上下可能接近60-80萬左右啦,係咁的情況下隊長就諗呢舊錢用黎做乜好.如果只係套息的話,放mortgage link就有番穏定回報,但唔夠進取.如果買多個細單位番黎,真係無人頭點計條數都唔岩,無厘由未見官先打15%大板,條數點計都唔通.到最後就只係谷諗工商鋪或車位. 當時的睇法係,工商鋪黎講,銀碼始終大粒D,隨時買完又上返會,無意思.咁最簡單,搵車位.車位的好處係,當時個市真係無買家,去到邊都任揀,不過當然你想最平果個人,就未必係,之不過計條數,有好多車位都由高位跌左50-80萬咁劑,咁諗番條數,我層樓都係60-80萬的差額,呢家套現舊錢,買一個已經可以搏追番個差額,買兩個就隨時可以賺番轉頭,買三個就清袋不過就更加進取,但就算買晒三個車位,對比之前我楂住層樓仲有條mortgage係度,而家買晒三個就算無現金,一來係呢單換碼事件上係無左條債,二來可以搏再番轉頭再賺,又可以有三注可薄Cut可厚切睇市況,現金流亦肯定係正數,除苯點都有精,所以係十二月底就即刻掃入左三個車位. 呢家睇番,全部都唔係最底位,不過都係最低果一堆成交.而今日的價,全部起碼已經執番20萬一個車位,即係帳面無左條mortgage但執番60萬,已經追回樓價的跌覆,但反而如果楂住層樓,可能都只係彈番20-30萬左右.所以,而家個狀態係輕鬆左亦彈性左. 當然你又會話隊長你唔係之前唔睇好車位咩? Well的確有段時間係樓比車位好,但今次換碼當中,亦睇到其實車位係跌市時又真係無乜人接,係有呢D問題,但樓都其實一样有呢D問題,係無Buyer時都係無Buyer.不過,車位唔敢講係專家,但車位曾經上過的位係有數字支持的,而家睇住個高位,同自己的入貨價,對比之前係未創過高位要去搏,呢家係有得計數,有得計數就成件事好唔同,因為可以估到自己可賺幾多,以及蝕幾多.個人認為,唔好講


text:
「藝術」
創業係一種藝術,所以唔同人有唔同嘅睇法同做法.每個決定都會改變公司嘅發展,而好多時都會影響深遠.我個人認為呢個世界有兩種鍊成術,就好似「頭文字 D」入面嘅兩位車手.一個係以非正式訓練方法鍊成,而另一種係以正規訓練方法鍊成.當然各有各好處,就好似學功夫咁,有唔同嘅拳法.但係我相信要識得放手先係最難.就好似啲人賭錢咁,越踩越深!
「決定」
好多時我都唔知自己做嘅決定係啱定錯,但係做咗就無得後悔,只係當你知道做錯嘅時候就要面對!當然我仲未學識點樣放手,事關每個創業者都會遇到嘅問題.有時明知堅持反而係負累,而嚟啲先至真係感情用事.當然如果係快嚟快去就無所謂,但係畢竟已經堅持咁耐,都希望一啲超唔實際嘅嘢會發生.有時都會諗返當日放棄高薪厚職係唔係明智.點都好已經決定咗就冇得返轉頭!
「現實」
點解突然講呢樣嘢?其實係因為今日聽到電台訪問「Backstage Live Restaurant」.如果大家知道嘅話每個星期嗰度係好多音樂人發迹前嘅表演舞台,而最近因為被業主加租三成而被迫下個月結業.但係我最欣賞嘅係喺今日嘅訪問入面,佢哋提到因為佢哋嘅出現令到越來越多人加入市場與.此同時令更多人有更多嘅平台接觸嚟啲音樂人.但係佢哋就覺得已經完成任務,而我亦係度諗,我完成任務未呢?


text:
風力
風力係一種能源,用風嘅動力推郁風車收集力量,以前主要係推郁磨坊,而家就通常推郁發電機.人用風車將風嘅動力轉化為旋轉力,再攞啲旋轉力去做嘢,包括發電.呢個方法係利用大自然力量產生動力,唔會產生二氧化碳.
風嘅能量豐富,近乎無盡,廣泛分佈,乾淨同可以緩和溫室效應.當空氣嘅流速越快,推動力亦會同樣增加.
人類用風能嘅歷史可以追到公元前,但係幾千年來,風能技術發展比較緩慢,所以無俾人重視.但係1973年世界石油危機,喺常規能源告急同全球生態環境惡化嘅雙重壓力下,風能先至成為新能源嘅一部分,重新有一個長足嘅發展.風能作為一種無污染同可以再生嘅一種新能源,有巨大嘅發展潛力,特別係對沿海嘅島,交通唔方便嘅較偏遠山區.最好係人口低嘅草原牧場,同遠離電網同短期內電網較難去到嘅農村,邊疆,作為解決生產同生活能源嘅一種可靠途徑.即使喺一啲發達國家,風能只係作為一種高效清潔嘅新能源同時亦日益受到重視.比如:美國能源部曾經調查過,單係德克薩斯州同南達科他州兩個州嘅風能密度就足以供應全美國嘅用電量.
喺2008年尾,風力產生1212億瓦嘅電,係全世界用量嘅1.5%.
經濟成本[編輯]
近年,大致上,用風力發電所需成本已經降低咗好多,就算唔計其他外在成本,喺好多適當地點用風力發電嘅成本已經低過燃油嘅內燃機發電.風力發電喺2002年大概以25%比率增長,2006年增長到32%.2003年美國嘅風力發電增長超過所有發電機嘅平均增長率.由2004年起,風力發電更成為所有新式能源之中最平嘅一個.喺2005年風力能源嘅成本已降到1990年代時嘅五分之一,而且隨住大瓦數發電機嘅使用,下降趨勢重會持續.
優點[編輯]
- 佢嘅能量嚟自大自然
- 可以保護陸地同生態
- 可以循環再用,係一種環保能源


text:
轉學來的女生
泰式弱化版富江
雖然有幾集cult得濟膠膠地
但整體都係黑暗風嘅故事睇得幾過癮
女主演技ok有種神奇吸引力
睇jor巧內拉渣
泰式弱化版富江
雖然有幾集cult得濟膠膠地
但整體都係黑暗風嘅故事睇得幾過癮
女主演技ok有種神奇吸引力
條女超正
睇jor巧內拉渣
一直沉迷bl世界所以而家先睇
泰式弱化版富江
雖然有幾集cult得濟膠膠地
但整體都係黑暗風嘅故事睇得幾過癮
女主演技ok有種神奇吸引力
條女超正
而家睇到第二季
女主演技進步咗
好鍾意佢塑造嘅邪魅氣質
插班女學生
插班女學生
想插
睇曬
第一季主要表達人性黑暗
第二季多咗探討社會弊端
嘗試引出思想上嘅盲點
同埋凡事都有灰色地帶
無絕對嘅啱同錯
第二季無其他人講到咁差
係劇情鋪排可以改善但立意唔錯
睇曬
第一季主要表達人性黑暗
第二季多咗探討社會弊端
嘗試引出思想上嘅盲點
同埋凡事都有灰色地帶
無絕對嘅啱同錯
第二季無其他人講到咁差
係劇情鋪排可以改善但立意唔錯
但最後有啲膠,變左行魔法路線
可以分啲神奇力量俾第二條女
結果第二條女就變左超邪惡
純係神秘/karma路線會好啲
不過點都好
女主真係好好J
垃圾n記乜撚都唔齊
睇曬
第一季主要表達人性黑暗
第二季多咗探討社會弊端
嘗試引出思想上嘅盲點
同埋凡事都有灰色地帶
無絕對嘅啱同錯
第二季無其他人講到咁差
係劇情鋪排可以改善但立意唔錯
但最後有啲膠,變左行魔法路線
可以分啲神奇力量俾第二條女
結果第二條女就變左超邪惡
純係神秘/karma路線會好啲
都係嘅個結局埋得有啲急
不過點都好
女主真係好好J
泰國好多靚女
垃圾n記乜撚都唔齊
政治正確頻道
不過點都好
女主真係好好J
泰國好多靚女
呢排好似多左
有個之前貼過FB LINK
都好正
睇曬
第一季主要表達人性黑暗
第二季多咗探討社會弊端
嘗試引出思想上嘅盲點
同埋凡事都有灰色地帶
無絕對嘅啱同錯
第二季無其他人講到咁差
係劇情鋪排可以改善但立意唔錯
但最後有啲膠,變左行魔法路線
可以分啲神奇力量俾第二條女
結果第二條女就變左超邪惡
純係神秘/karma路線會好啲
都係嘅個結局埋得有啲急
你咁遲先睇
一般好睇咁囉!始終單元故事唔係集集突出. 女主係第一輯出嗰時效應好大,反而拍第二輯嘅故事唔夠精彩無辦法將佢再推高一線.
垃圾n記乜撚都唔齊
政治正確頻道
想揾圈套睇 點知得一季
垃圾n記乜撚都唔齊
政治正確頻道
想揾圈套睇 點知得一季
我孤陋寡聞
係咪日本嗰套
插班女學生
但最後有啲膠,變左行魔法路線
可以分啲神奇力量俾第二條女
結果第二條女就變左超邪惡
純係神秘/karma路線會好啲
都係嘅個結局埋得有啲急
你咁遲先睇
一般好睇咁囉!始終單元故事唔係集集突出. 女主係第一輯出嗰時效應好大,反而拍第二輯嘅故事唔夠精彩無辦法將佢再推高一線.
想有第三季
覺得Nanno同Yuri嘅火花可以寫得再精彩啲
第二季嘥咗Yuri嘅角色設計
明明呢類題材可以發揮得好出色
只能講編劇唔夠力


text:
代糖夫人信箱2022
#糖夫人處世
最恐怖既唔係壞人,惡人,而係妄想.比如一名女性見到有個路人望左佢一眼,就真心覺得對方好鍾意自己.係公司度,同事同佢講兩句野,就好認真咁覺得人溝緊自己,仲會不斷同其他同事講自己同對方有路,講到真既一樣.去中環做兩次義工就話自己依家係中環返工巧威.最後就係所有同事都會知道佢係FF成性,佢既自我評估現實度同埋現實感已經完全崩潰,連佢自己都唔知自己講既經歷既究竟係真定假,當然人地亦唔會知,最後大家只會當佢講既所有野都係無發生過,係事主極度自卑最後陷入慣性FF不能自拔,咁正常人都唔會同佢玩,咁佢就會越來越甩皮甩骨.
(連啟敢老師都自我評價寫作能力極佳,值得收錢教人寫作)
啟敢老師同龜蛇都係呢庭
啟敢老師教人有乜問題
(作為反面教材)
冇見一排,風采依然呀!
一樣咁白卡
睇下「讓你知道九成中文老師也不教的中文DSE考試技巧」,係#Carousell上面HK$170果度:
樓主咁追捧我我真係無地自容
胡啟敢同我都係1988年出生
佢喺連登的表現,正好警剔自己唔好隨便認叻
話時話,你貼完咸野abc都無bam你,你係1佢係0?
夠鐘食藥喇
fuckbook最好玩少啲
班ad vendor塞咩木馬落你部機都得
自己睇路
All females are MK
唔怪得咁多柒頭上大陸搵老婆


text:
「雞年」
今年嘅雞年好特別,點解?因為係今年係雙春兼潤月.即係點解?因為今年嘅農曆正月初七同埋十二月十九日都係立春節氣.雙春嘅意思就係指一年有兩個「立春」節氣.而今年亦都有兩個農曆六月,一個係正六月,一個係閏六月,一正一潤,所以就叫做潤六月.咁雙春加埋閏六月,所以咪叫雙春兼閏月囉.今年應該會有好多人會結婚,因為好年嘛!不過依家訂酒席嘅話就或者有啲難因為通常好年都一早俾人訂晒!
「拜年」
恭喜發財!係度先同大家拜個年!祝大家「雞」年行大運,身體健康,財源廣進!今年係第二年同郭大少出去拜年,一如以往去完爺爺嫲嫲屋企之後就去親戚屋企,去完返屋企影張全家幅之後就去老婆屋企食開年飯!今年郭大少識行識走,去到邊就走到邊.因為嚟幾日都好勞碌,佢基本上都係車入面瞓,返到屋企可以話斷咗片.莫講話小朋友,其實大人都好攰...
「節目」
不過唔知點解每年嘅年初一都好似會天陰陰,落毛毛雨,但係今年就比起上年嘅新年暖得多.每年新年其實都好想去掃街同睇戲,不過而家有時朋友就真係難啲.而今年應該都會係屋企多,因為跟住兩日都係自己屋企食.好彩依家就算新年啲舖頭都會開,所以可以聽日先至買餸煮嘢.唔知大家新年又會有啲乜嘢節目呢?不多最緊要都係一家人齊齊整整咁就得!
Also published on Medium.


text:
有日,收到一位要好 《 Signal 》 問:有個 fd 焗住裝咗出行 app 響用開嘅手機度,事後 del 咗佢有無用?當然佢個 fd 係擔心個人私隱問題啦,究竟今次又搞乜鬼呢?原來個 fd 去見工,去到間公司門口嘅保安一定要佢裝咗個 app 先入到閘,其實個 fd 都帶多咗部舊手機跟身,不過就未裝 app ,當時焗住要裝就諗住即刻搞啦,典知竟然部機話裝唔到,試咗幾次都唔得,最後唯有響用開嘅手機裝咗個 app ,否則連工都無得見.
呢個例子講咗樣嘢比大家知,就係要做足準備功夫,首先既然有舊機響手,就應該第一時間剷機, setup 過同埋裝好個 app ,不過如果係用舊機嘅話就要留意,因為家陣響 Play Store 度安裝嘅版本係最新嘅v1.1.6,呢個版本除咗要攞嘅權限多咗之外,最低嘅 Android 版本要係 v6.0 或以上,如果好似編者咁,響櫃桶底只搵到一部最多係行 Android v5.X 嘅機的話,就唯有自己搞搞佢,其中一個方法就係搵返較舊嘅 v1.1.4 嘅安心版,呢個版本係可以用到響 Android v4.0 或以上嘅舊機度,但就要自行上網搵 apk 裝喇.
不過有時準備好嘅嘢,又未必一定用返響你身上,疫情未退,而新一份嘅財政預算案,今年就縮晒水每人只派 $5,000 ,好景時又話積穀防飢嘅?而且今次仲要用電子券方式去派,所需嘅行政費用仲多過舊年每人派 $10,000 cash ,減甜之餘仲洗大咗𠻹!響真正飢荒嘅時候啲穀去晒邊呢?
編者比較在意係有唔少老人家,可能種種原因未必用到電子消費券,有行動不便,有認知障礙,有住老人院等等,咁呢班老人家又點算呢?另外,店鋪又要比額外支出去裝電子收費系統,加上每次交易又要計手續費,對於細鋪嚟講亦加重咗負擔,否則就受惠唔到囉…
* * *
Anyway ,生活都仲係要過, 《 PCM 》 仲每星期出緊,有新 Gadgets 梗係照試照寫啦.上個禮拜有日本舉行嘅 CP+ 2021 相機展,今屆改為全網上形式舉行,以往有現場嘅 model 任影試新相機,今年當然就無晒啦,變成一段段嘅新品影片,其中最吸引嘅新機當然係 Sony 嘅 FX3 ,呢部新機絕對啱晒一啲個人 YouTuber 或者較小型嘅公司拍片用,雖然未有實機試玩,但新機嘅介紹可以睇返內文.
查實上星期仲有唔少有關拍片嘅新品,YouTuber 或拍攝團隊真係要留意,其中有拍到6K 片嘅 BlackMagic Pocket Cinema Camera 6K Pro ,又有 8 個 HDMI in 嘅 ATEM Mini Extreme ,仲有 Rode 終於都出嘅 Dual Channel 無線咪 Wireless Go II ,佢可以 USB 直入 PC ,我哋拍片或做 Live 都啱用!想提升影片或 Live 嘅質素,無論係人同器材,都要做足準備先得㗎!


text:
(3香港)3HK 5G家居寬頻的評價如何?
(3香港)3HK 5G家居寬頻的評價如何?
咁3HK嘅5G家居寬頻究竟好唔好呢?同其他台嘅5G家居寬頻比嘅時候又有啲乜嘢優勢呢?咁當你仔細留意同埋比較3HK,SmarTone,同埋CMHK嘅5G家居寬頻之後呢,你可能就會發現呢,雖然3HK嘅5G家居寬頻價錢上並唔係最平,咁就148蚊一個月,咁但係佢係可以做到任用5G寬頻嘅.即係唔會有數據量限制,亦都唔會有速度嘅限制.例如CMHK係用完200GB數據之後呢,速度係會下跌至10Mbps (megabits per second),而3HK就暫時見唔到有呢一類嘅限制.
除此之外呢亦都可以見到呢3HK嘅5G家居寬頻計劃呢,係做得比較貼心嘅.咁佢係可以用一個月費,一個價錢,就包括5G數據上網計劃
同埋5G路由器嘅.對於唔熟識路由器嘅人嚟講呢,其實就會比較方便.因為好多時候呢,自己出去買路由器,又或者以優惠價加錢去購買路由器呢,都唔知道邊一款路由器先至係好,又或者邊一款路由器係適合自己嘅.同時亦都唔需要花時間去選擇同埋比較.咁一個價錢一個計劃呢,對於比較怕麻煩嘅人嚟講呢就會比較慳水慳力.
同時3HK亦都可以以HK$98嘅價錢呢,去加購一張sim卡去畀手機上網使用嘅.好處呢亦都係非常之明顯,就係一間公司一個計劃,就可以幫你解決曬屋企同埋手機上網嘅問題.就唔需要好似以往咁,煩完屋企寬頻嘅續約問題,又要煩手機上網續約嘅問題.
如果大家有任何寬頻上嘅查詢,可以致電2121 1544,或者whatsapp 9749 8987.同時,亦都可以訂閱我地嘅頻道,我哋下集再同大家分享其他資訊,拜拜!


text:
細細個同隔籬屋珠女玩煮飯仔嗰陣,啲玩具玩嚟玩去都係得嗰幾樣嘢,如果有成間舖頭咁大嘅地方,上面擺嘅全部都係玩具嘢食,可以將自己鍾意嘅嘢食掉晒落架購物車仔度,你話係咪玩得爽好多先!
大個咗雖然可以去超市買嘢啫,但係個感覺同玩玩具始終有啲唔同嘅~況且我哋係支持「不要玩食物」嘅乖孩子嚟㗎嘛.好似係.
嘩,呢間便利店望落又幾多嘢買喎,存貨仲幾充足?!買包薯片食下先~
咦,咁輕嘅?就算空氣多都冇理由咁離譜㗎?原來呢間便利店賣嘅唔係真嘅嘢食,係用不織布整出嚟嘅手工藝品呀!
除咗薯片之外,茄汁,粟米片,罐頭,麵包⋯⋯總之你諗到喺便利店度買到嘅嘢都有得買!(當然有埋廁紙啦,55.)
就連Pizza都有呀!真係見到都想買返件食呀!
呢個便利店嘅每一件商品都係由英國一個叫Lucy Sparrow嘅藝術家整㗎.佢喺兩年前就做過一個類似嘅展覽叫「Corner Shop」.不過今次呢個喺紐約嘅展覽就再大型啲,佢話呢間喺地牢嘅便利店就好似噏耷版嘅7仔咁喎.
點噏耷法呀?佢話連桶污糟水入面嘅死老鼠同埋烏蠅拍上面啲烏蠅都整埋出嚟呀!點解聽完反而仲想見識下咁嘅?
雖然話係藝術品,但係絕對唔係眼看手勿動咁冇癮㗎~喺呢間便利店見到嘅嘢,全部都真係有得賣㗎!不過價錢就梗係貴過平日見到嗰啲真商品好多啦,話晒件件都係Handmade㗎喎.唔知佢哋收銀機下面個貨架啲嘢係咪同香港一樣,有咁多隻味揀㗎呢?毛毛講緊香口膠咋嘛,你諗咗去邊呀!
封面圖片及資料來源:Hi fructose,Sew Your Soul ,Lucy Sparrow


text:
(完善搬運服務 落實靚紙箱搬屋)
幾個月前高生好詳細咁講解咗紙箱嘅構造,唔同厚度嘅紙箱分別有咩用途等等,今日適逢我哋換咗新嘅供應商,就再同大家重溫一吓呢個升級版嘅紙箱有咩咁特別啦!
一般紙箱分為E坑,單坑,雙坑同埋三坑四種類型,E坑最薄,亦即係坊間所講嘅單坑薄料,只有1.5mm厚,多數會係當做間隔用嘅紙皮;單坑即係有面紙,底紙,中間夾住一層波浪紋嘅芯紙,總共有三層,有大約3-5mm厚,正常情況下單坑紙箱已經可以用嚟搬生果或者搬屋㗎喇;雙坑聽個名就知即係單坑嘅兩倍,因為有兩層芯紙,總共有五層,所以有大約8mm厚,保護性更強,可以用嚟保護大型物品,減低碰撞嘅損害;三坑有三層芯紙,總共有七層,一般用嚟搬五金類等較重嘅物品先會用得著.
一個紙箱嘅品質好壞,當然係睇佢能唔能夠提供足夠嘅承托力同保護力啦,層數同厚度固然係影響因素,但其實每一層嘅紙質都好重要㗎!紙箱會用到嘅瓦楞紙分為A,B,C三個大等級,而較專業嘅術語會用A=A,A=B等去形容每層瓦楞紙嘅結構,呢到用到嘅「=」符號唔係解作等於,係芯紙嘅圖像,所以A=B即係代表面紙嘅紙質係A級,底紙嘅紙質係B級喇.
講咗咁多,係時候隆重介紹,高永搬屋嘅紙箱已經全面升級,由使用A=B嘅雙坑紙箱提升到A=A+嘅雙坑紙箱喇!意味住紙質更好,紙箱更厚實,特別係而家雨季濕濕𣲷𣲷嘅天氣,唔駛再擔心啲紙箱容易變腍同變形喇.雖然送紙箱嘅同事,負責搬運嘅前線師傅會辛苦咗,但可以為您哋嘅物品提供更高嘅保護性,令大家搬得更安心,都係值得㗎!
不過大家都要留意返,再優質嘅紙箱,我哋都係唔建議放超過25kg嘅物品㗎(放心,我哋唔會拎個磅去計,只要係大家都唔太困難地搬得起,正常都係安全範圍之內),主要係怕太重會有機會令黐埋紙箱嘅膠紙爆開,亦都有機會會整傷搬運嘅人,始終安全至上!


text:
好多女士都好喜歡呷醋,相反,男士就比較少呷女朋友嘅醋,但少並唔代表冇,原來十二星座中處女座嘅男士係最喜歡呷醋,而且還會做好多小動作嚟表示不滿,嚟自富城會嘅娟娟就十分認同,因為佢話曾被醋男纏擾多時.
娟娟話:「曾經有個男朋友,就係處女座嘅,佢哋愛呷醋嘅程度,真係比囡囡們仲要厲害,好似我同佢哋拍拖,突然接個電話,佢就會問長問短,你千萬咪話跟異性朋友通話,否則有排你難受,但就算話係同同性朋友通電話,佢哋一樣會有唔好嘅面色,你要解釋畀佢哋知道,邊個邊個發生咗啲乜嘢事,所以至咁唔識做打電話嚟騷擾我哋嘅二人世界,你要咁樣解釋,佢哋至會收貨,否則成日都會黑口黑面,所以同處女座嘅男朋友一齊,真係要小心佢哋愛呷醋嘅性格,另外,千萬別將男朋友和其他人比較,好多姊妹們都會喜歡一兩個靚仔明星,但你咪畀佢哋知道,甚至喺佢哋面前話某某最帥最有吸引力,佢哋嘅弱小心靈又會起波動,而且要花好長時間,先至安撫得到.」
咁真係幾麻煩喎!娟娟話:「處女座嘅男朋友亦有佢哋嘅優點,例如十分溫柔體貼,但講到呷醋真係認咗第二,冇人敢認第一,而且佢哋有時真係好離譜,為異性友人呷醋都情有可原,但係有時連同性友人,甚至家人都會呷醋,例如有日佢生日,原本約好成日陪佢,但臨時親妹妹有事,我要成個下午陪佢,講好晚上成晚都畀晒佢,點知佢一樣唔開心,食晚飯時我已經詳細解釋,但佢仍然有點嬲,但唔係嬲我,而係嬲我妹妹做乜日日都冇事係喺佢生日就出事,真係激都畀佢激死,佢話設計咗好多節目都冇得同我去玩,我就話喜歡有啲驚喜,仲刺激啦!於是就拉佢返屋企就地正法,再喺浴室大戰,第三擊仲喺露台完成,佢至開心番!所以佢哋係喜歡呷醋,但就好易氹啫!」
由於佢哋心思比較縝密,所以心眼亦會愈多,小小事情都會觸動到佢哋嘅神經.拍拖時最喜歡呷醋,而且為人過於完美主義,很多事都唔想輸,於是處處防範,難免會變為十二星座中嘅大醋埕.
處女座下周性愛運程
狩獵運:4
甜蜜運:3.5
戰鬥運:2
年齡:22歲
三圍:34-24-35
撰文:小德
攝影:阿生


text:
香港人好鍾意飛,甚至可以話係用盡方法飛:有長假期要飛,搶到平機票要飛,辭咗職要飛,甚至星期六日都可以飛.香港人係咪真係咁想探索其它國家呢?又唔係架喎,好多人一年幾轉都係飛日本,仲要係例牌東京大阪,仲要去親都係嗰幾個地方.唔係想睇多啲個世界,唔係想體驗當地民情,嚟嚟去去都係嗰一兩個行情,點解香港人都咁鍾意飛,飛得咁密?當然有好多嘢食要去到當地先好食係一個原因,但仲有一個更大嘅理由令香港人咁做.
香港依個地方真係好令香港人反感.
喺香港,由你起身嗰一刻開始你就離唔開無助同壓力:一家人迫喺二三百呎嘅屋企,打開電視係無盡嘅財經新聞,出門口追車避免遲到,返到公司就做唔停手直到放工,出街發現冇咩鋪頭係為香港人而開,地產鋪寫住窮人恩物都要四百萬,然後同一眾打工仔迫巴士返屋企,再攰有關愛座都唔敢坐,最後比幾廿蚊先有個頹飯可以做晚餐.喺一個咁嘅地方你好難怪人寧願儲少啲甚至唔儲錢都要飛,因為對佢地嚟講張機票就係救贖劵,全靠得到去飛嗰日嘅動力先挨到落去,只有飛機起飛嗰一刻香港人先可以真正鬆一口氣.
點解香港人可以成日去東京大阪都唔會悶?嘢食好食當然係其一,鍾意買嘢可以係其二,但其實飛嘅係咪日本都好,香港人一樣會咁開心,只要佢地身處嘅地方唔係香港——日本只係香港人去慣咗,同埋大家點都有啲戀日嘅情意結咁解.係架,香港人出國真係好失禮,又大聲又冇禮貌成個大陸人咁,我去旅行聽到人講廣東話就會遠離佢地,廢事比當地人當同一類人.不過香港人會咁失禮,或多或少係因為佢地喺香港根本冇真正生活過,佢地未試過可以放低生活上千百種壓力,入一間自已鍾意嘅餐廳食一餐飯,或者行一條有嘢啱佢行嘅街.即係好似細路第一次入迪士尼,第一次見到米奇咁樣,興奮到忘哂形又有幾出奇?
要靠旅行先可以做返一個人,大部份嘅香港人就係咁悲哀.唔似得外國人鍾意用幾個月流浪去感受一個地方同人情,用旅行去擴闊眼界同探索人生,香港人去旅行只係想避難,想抖一抖氣,想感受返自己係一個人.不過想探索世界又點?假就得嗰幾日,可以搵到乜嘢意義?唔洗搵錢返香港生存啊?
你話,做香港人有咩好.


text:
PTGF依個話題Hit到咁,唔寫都對唔住自己.
因為一個自稱搵過80位PTGF嘅人帶頭爆料,而家全香港都滿城風雨:女嘅怕比人(特別係男朋友)知自己係PTGF,男嘅怕比人(特別係女朋友)知自己搵過PTGF.對於一眾唔關事嘅大眾大可以食住花生睇依場鬧劇,睇下身邊邊條女平時係女神格但轉頭收三幾千就上床;又或者睇下邊個平時公認好仔原來係PTGF嘅常客.而涉事班人唔係極力扮唔關自己事只係比人偷相偷Acc,就係上網撐話做PTGF冇問題,只係一種做兼職搵錢手法.
如果做PTGF真係佢地口講到咁光明正大,只係一份兼職,點解佢地要張張相都冇樣,要私下DM先有可能拎到大頭呢?咁正當洗乜怕人知?直接用Facebook講到明做PTGF分分鐘會有多啲生意.一方面影波罅影黑絲影底褲上IG話搵哥哥,另一方面又話唔係賣身No Sex,做雞做到要貞節牌坊嚟講港女都算係「俵俵者」.最自打嘴巴嘅係有一班疑似PTGF嘅人整咗個IG ACC話要公開班問佢地價嘅雞蟲,諗住一齊攬炒咁話.至於點解雞蟲要搵PTGF?我淨係知你上IG搵Tag好似BJ,HJ,口爆等等都會同唔少PTGF有關,而之前連登爆咁多對話圖⋯⋯我諗唔少人都清楚過我.
成日有女人話世界係男權主義,成日有女人要男女同權,但偏偏好多女人又願意為自己開一個價,只要你比到佢就會出賣一切.男女平權同港人自主一樣唔係你出街叫兩聲就有,香港嘅未來你爭唔到,但男女平等就真係好睇你自己.如果你只係一個一千出街睇戲洗費男人比三千上床五千中出嘅女人,你有咩資格講平等?男人永遠係你嘅客,但係最後物化女性嘅唔係男人,而係上IG放內衣照自行標價嘅你自己.
出賣身體唔可恥,如果你同人出一次街睇場戲有千幾二千落袋,唔介意五千比人搞埋嘅話其實好搵過唔少打份正職嘅人,所以我從來都唔會覺得做雞嘅女人有咩問題.只係當你自己都覺依份工唔係光彩,當你都面對唔到自己成日要同三唔識七嘅男人出街甚上床,點解你仲要死撐落去?你怕條仔會知,你怕朋友會知,你更加怕屋企人會知.Okay,就當你真係家庭破碎,冇屋企人關心,但你仲有個男朋友,你仲有班關心你嘅朋友,點解你要作賤自己?一個名牌袋真係珍貴過你同男朋友嘅感情回憶?一餐二千幾蚊落樓同陌生男人食嘅飯真係開心過同朋友食百幾蚊放題?
如果你覺得你因為做PTGF搵咁多錢而自豪,你大可以屌我寫緊廢話然後Block咗我篇文;如果你都覺得做PTGF係羞家嘅話點解仲要作賤自己?PTGF可能好好搵,但佢同毒品一樣你慣咗搵快錢就返唔到轉頭,然後終有一日會好似而家咁比人發現,最後連男友同朋友都唔見埋.你嘅人生值唔值得為咗做PTGF而押上?收手啦好嘛?


text:
你好 我想問一下如果在月經時食第一次避孕藥在夜晚10.00食的,之後在第二朝飲完奶之後有點輕微肚屙,我想問需不需要補食番粒藥呢?
Hello~因為你肚屙嘅情況距離服藥有一段時間同埋情況較為輕微,咁理論上粒藥有足夠嘅時間被消化吸收,應該唔會影響藥效嘅;但如果肚瀉情況都比較嚴重,咁就可能要問返醫生需唔需要補食,同時都建議頭兩個禮拜發生性行為嘅時候使用安全套,以防藥效受影響導致相對較高懷孕風險.
不過,如果你之後發現肚痾係因為服藥嘅副作用,甚至係因為食避孕藥導致你腸胃更加敏感,可能都要再睇下身體對於呢款藥嘅適應情況,或者諮詢下醫生睇下需唔需要轉藥.如果你之後發現係因為盒奶變質,導致腸胃炎所以肚屙,而你需要食消炎藥/抗生素嘅話,係有機會影響避孕藥嘅,咁建議兩隻藥嘅服用時間要錯開至少2小時.
我通常飲完奶就會有大便 所以就在想會唔會影響到避孕藥 多謝解答
咁就應該唔會有影響嘅,可以放心
另外再想問下,食得太飽消化不良會唔會影響到避孕藥嘅消化同藥效架? 訓教果時個胃頂住頂好吾舒服,但係驚食胃藥會影響到避孕藥所以冇食到🥲
Hello~如果食得太飽消化不良,有機會令到避孕藥吸收嘅速度變慢,不過唔會影響藥效嘅.
至於食胃藥會唔會影響到藥效,其實任何藥物都可能影響避孕藥裏面嘅荷爾蒙效力.所以,如果食避孕藥嘅同時服用緊其它藥物,最好配合埋另一種避孕方式.因為服用完抗生素之後,就算隔咗幾個鐘再食避孕藥,都唔能夠保證抗生素嘅藥性唔會影響避孕藥,畢竟藥物喺體內會有半衰期嘅情況,甚至可能影響新陳代謝.除咗感冒藥同抗生素會影響避孕藥效果,一啲精神疾病用藥,例如癲癇,抗憂鬱藥物等,佢嘅影響更大.如果有服用開上述藥物,咁喺服用避孕藥之前,一定要事先查詢婦科醫生,並針對個人情況做調整🏻
影響吸收的話 懷孕機會也會增加的嗎?
放心,只要有成功吸收,就唔會影響懷孕機率.所以只要唔係嚴重嘅屙嘔,或者漏食藥,就唔會令懷孕機率增加.


text:
#019 忙碌的一週(09/10/2022)
歡迎大家嚟到週記第 19 回,繼續同大家分享 Re Pillow Co. 每週工作同事情.
Re Pillow 又斷貨
今星期我哋有多咗啲啲客人購買,由於我哋產能仍然好有限,因而只要多可能十個二十個枕頭我哋已經會有啲做唔切.因為咁,今個星期忙於追趕製作進度,星期六日同重陽節紅日都返咗去做.幾個月前我亦只一星期喺廠工作6日,但現時要7日了.曾經有客人好心提過話點解唔整定多啲吖?其實都係因為「土地問題」,香港地方細,租金貴,我哋仍未有足夠地方去理順啲生產,成本負擔唔到.或者亦都係因為我我哋自己做 Re Pillow 枕頭生產嘅方法現時係非常之似做「手工藝品」,完全唔係好 Efficient,工廠Floom Floom聲咁樣嘅自動化方法,所以變咗所需時間長,成本高,而且一定做唔大,呢個係自己都知.加上自己年紀細,無經驗,所有事情都係摸索同嘗試.抱歉真係要好多人等咁耐,但我哋一定會盡力努力一個個做好的.唔心急,但最緊要快.加埋 9/10 星期日都會返去做全日,現時預計下星期中可以寄出哂.
又,今個星期有位現有客人嚟我哋太古城體驗館,同我哋講真係好鍾意個枕頭,幫我哋推薦咗比好多朋友,並一次過再買多咗6個,在此實在好感激呢位客人對我哋工作嘅認同,其實係對我好鼓舞.感激並唔係因為佢買咗好多個,而係因為佢對我哋嘅信任,我真心好感恩.多謝你,亦都多謝其他曾經鼓勵過我哋,又或者曾經買過我哋產品試過我哋嘅嘢嘅每一位.因為你哋,令我哋可以繼續行落去.
Post-purchase Support Centre
有時我哋都會收到客人 send message 查詢,同我哋講自己唔太識點樣較啱自己嘅枕頭高度,可能因而甚至瞓得唔啱高度唔舒服,呢件事情令我一直喺度諗點樣可以做得好啲.
其實我做呢個枕頭就係想大家瞓得好,可能因為 Re Pillow 係我一手設計同整出嚟,我亦每日自己瞓緊,我對呢啲「唔識用瞓唔好」嘅 message 尤其上心.我知好老土,但我好想透過 Re Pillow,可以令大家生活過得好啲.社會,工作,做人每日都有好多令人唔開心嘅事,亦有好多困難要我哋獨力面對,但至少返到屋企張床,可以舒舒服服,簡簡單單咁瞓覺好.
一如今篇週記上面提到,其實我深知 Re Pillow 現時「手工藝品」般嘅生產模式我哋永遠都做唔大,所以我諗:倒不如做好自己,喺自己5尺範圍內做得好啲,改善客人體驗,產品又不斷進步(關於 Re Pillow 2 系列近期的產品改進可參見9月週記 #016),雖然規模細係細,但客人用得滿意,呢個仲比起話要做到點樣大,點同其他床上用品公司比較,更令我開心啦.
Re Pillow 同外面好多枕頭唔同,係有需要用家自行調節啱自己嘅枕頭高度.因此為咗去令更多人可以輕易啲識得點樣去用個枕頭,去搵啱自己嘅枕頭高度,呢個星期我喺度起緊一個簡單嘅網站,我稱之為「Post-purchase Support Centre」,去整多啲解說,影片,圖片,教大家點樣去使用個枕頭同埋搵啱枕頭高度,點樣瞓先最舒服.相信呢個網上 Support Centre 係應該可以幫助到一啲用家.
呢個 Support Centre 網站現時我已經做緊,希望可以於幾星期內面世.
Re Pillow Co. 的中文名
今個星期有日心血來潮,趁臨近 Re Pillow 兩週年,搵返啲舊嘅相嚟睇吓,先醒起當年曾經自己諗住為 Re Pillow Co. 改個中文名,叫做「創床廠」
懶係食字,好低B嘅名:「創床廠」
不過當時諗每個字都有意思:「創」代表創新,「床」代表我哋做床上用品,「廠」代表我哋係一間工廠.當時一諗到呢個名時,覺得非常正, 簡直好似 Re Pillow Co. 個名一樣咁,都係有啲創新意味,但又有3個同音字咁.
(雖然後來好快覺得太「玩嘢」,唔專業,所以自己最後無採納)
不過純粹分享下比大家聽喇!
夜已深,今個星期就此擱筆,下週再見!


text:
麥馬拿文
麥馬拿文(Steven Charles McManaman,1972年2月11號—)係英格蘭一前職業足球員.佢出身於英國老球會利物浦,嗰時佢已經係英格蘭隊嘅先發球員,同利物浦另一個射手科拿齊名.佢最大嘅特色就係可以喺邊線高速傳波,可以打左翼又可以打右翼.
佢曾經幫國家隊打1996年歐洲國家盃,喺呢個比賽中佢做球隊嘅先發左翼.憑住爾次出色嘅表現,再加上加斯居尼,舒利亞,舒寧咸嗰班人嘅表現,英格蘭打入咗4強,最後係打吡大戰輸咗畀嗰年嘅冠軍德國.球王比利重喺比賽之後話佢係嗰年最好嘅球員.但係之後麥馬拿文無論係球會定係國家隊嘅表現都差,又好唔穩定,時得時唔得噉,1998年嘅世界盃只係打過1場,再到之後嘅2000年歐洲國家盃亦都只係上陣過2場.麥馬拿文係2000年後無再入選過國家隊.
1999年麥馬拿文由利物浦走咗去西班牙嘅皇家馬德里,但係嗰時皇馬由皮里斯做緊會長,佢上咗台之後就放晒聲氣要買費高返來.麥馬拿文同費高都係同一類足球員,但係費高喺西班牙更加多人識,所以麥馬拿文一直都係打後備.之後又有好多世界級嘅球員買咗返來,好似施丹,朗拿度同碧咸之類,最後麥馬拿文就返咗去打英超.
2003年麥馬拿文去咗打英超嘅曼城,但係佢長期有傷,又要打個佢自己唔啱打嘅位,佢根本無得發揮,到咗最後喺2005年收山.


text:
(史上最低成本騙案)靠一張相呃走你張信用卡
好多人用電腦,都唔鍾意記啲hotkey,又係嘅,好多嘢都可以用隻滑鼠左右掣做晒,又真係無乜理由記埋啲 Ctrl+C 同埋 Ctrl+V 嘅複雜組合嘅,不過千祈唔好睇少呢啲組合,有時就係靠佢哋救命!
點解咁講?話說最近防毒軟件商 Malwarebytes 喺 twitter 出咗篇貼文,話喺卡塔爾,阿聯酋,安曼,科威特同埋法國等國家發現同一類騙案,中招嘅電腦會打開一張相,張相就會「顯示」一個 Windows 10 嘅畫面,扮係用緊全屏幕模式嘅 Chrome 瀏覽器,去咗一個當地嘅警方網站,由於呢個瀏覽器畫面只係一幅圖嚟,所以無論你點撳畫面上嘅嘢都唔會有反應,令你以為部機 lock 死咗.
而喺呢個假網站畫面上列出嘅訊息,大致上就係話你去過唔知乜嘢非法網站,睇過唔知乜嘢咸相,而家警方查到,所以會即時lock死你部電腦唔俾用,除非你即刻喺唯一入到嘢嘅欄位輸入信用卡資料交罰款,否則就唔使旨意用得返部機……如果你一時唔為意真係照做,咁你嘅信用卡資料就會俾黑客收集咗,用嚟直接買嘢又得,賣俾其他人又得,總之就損失慘重啦!
聽落好似好低能,靠一張相就呃到人?但你都唔好睇少佢,當你拉隻滑鼠去邊都 click 唔到嘢嗰陣(因為佢真係一張相嘛),而自己又真係心虛,一時情急你真係會以為自己中咗招,而乖乖哋交罰款了事,不過只要冷靜諗真啲,呢個世界仲有鍵盤呢樣嘢,只要撳 Alt+Tab 就可以出返去啦,或者撳 Ctrl+Alt+Del 就可以呼喚 Task Manager 出嚟,將顯示相片嘅程式關掉,就乜事都冇發生過,所以你話,記得一個半個 hotkey 係幾咁緊要!
相關文章:(星戰終章)詐騙案的崛起!


text:
慶祝買到演唱會飛兼新歌派台:周國賢〈在天之靈〉
社交網絡久唔久都會有啲唔知咩最想邊個歌手上紅館嘅帖文,你問我,答案一定係周國賢.2004年出道,十三年間代表作多到十隻手指數唔晒,中間因為不同原因幾次退出再復出,喺2015年終於正式回歸樂壇.講唱功,佢絕對算不上係好好,但佢就係有一種特別嘅感染力,加上冇得輸嘅外表,贏晒.最近佢宣佈將會喺12月喺麥花臣開演唱會,隨即引起一陣哄動同撲飛熱潮,兩場演唱會喺一個鐘內賣晒要加開一場「平息民怨」,而幾乎喺同一時間,佢亦都推出咗佢今年嘅第一首新歌〈在天之靈〉.
根據周爸爸同填詞人黃偉文所講,〈在天之靈〉係向一眾曾經用心去保護過,捍衛過,愛過香港呢個地方嘅列祖列宗們致敬.首歌分為兩部份,第一部份比較抒情,以重讀前人留下嘅字句同事蹟,抬頭想像天上星星係前人幻化成嘅精靈去守護住我哋,去抒發對前人嘅懷念.第二部份就係情緒嘅爆發,前人離開,後人如常生活,努力讀書,發奮圖強,但係得唔到應有回報,身邊上位嘅盡是小人禽獸.第二部嘅歌詞非常直白,歌詞直指香港依家各種各樣嘅情況—回歸後政制法治民生倒退,國民教育,科技發達令人人變成網絡判官鍵盤戰士,網絡欺凌,土地問題等等.已經嘩嘩聲?仲未算.最最最犀利嘅兩句歌詞係「聽講所有撕裂 搞show可以補救」同埋「回家post個嬲嬲足夠」,完全係直指777講嘅修補撕裂同仲做緊政務司司長時搞嘅維穩show,仲有689嘅「呃嬲」Facebook posts!試問有邊個歌星夠膽唱出口?唯有周國賢!
其實〈在天之靈〉呢首歌同爸爸x Wyman嘅前作〈今生不回家〉一樣,都係兩位寫俾香港嘅情歌.佢哋兩個一個其實有紐西蘭同加拿大國籍,隨時可以話走就走兼一去不返,另一個則多次放棄咗可以申請離開嘅機會,都要留喺呢個地方,盡佢哋能力發聲守護呢個家,唔係愛係咩?所以好認同爸爸嘅講法,〈在天之靈〉嘅情其實比普通情歌更甚,因為佢所寫緊嘅係對呢個地球上只係得一點嘅地方同埋為呢個地方付出咗好多嘅前人們嘅愛.


text:
宗教改革
宗教改革(粵拼:zung1 gaau3 goi2 gaak3)係喺歐洲十六世紀嘅一連串反對封建神權嘅革命浪潮,呢個浪潮一路持續到十九世紀,其中包括咗好多新教派創立同對舊信仰嘅批判同革新.佢大致包括咗三次重大衝突,即係指1562年到1598年嘅法國宗教戰爭;1560年到1640年尼德蘭(荷蘭)反抗西班牙戰爭;1618年到1648年嘅三十年戰爭(Thirty Year's War).
對於宗教改革,唔同人有唔同評價,有人認為佢促進咗現代科學發展,亦有人認為佢助長咗十六,十七世紀嘅女巫迫害.雖然宗教改革正負兩面評價參半,但就肯定可以講係歐洲史上一件重大事件.
歷史背景改
中古世紀嘅基督教喺歐洲係一個非常龐大嘅組織,而羅馬教宗就係嗰陣時世界上所有基督教教會嘅領袖,喺十二到十三世紀,特別係依諾增爵三世(Innocent III,1198年-1216年)嗰陣,教宗嘅權力更加係史上最大,除咗政治上嘅影響力,喺道德上亦對每一個基督教國家嘅人有好大控制.
教會矛盾改
但係到咗十三世紀末,教宗同世俗君主之間因為權力,政治,利益等問題長期鬥爭,令教會喺財政同管理上都出現咗好多問題,而為咗擺脫意大利嘅控制,教宗將教廷由羅馬搬咗去法國亞維農(Avignon),亦即係歷史上所講嘅「教會大分裂」(Great Schism),令當時喺羅馬同亞維農都分別有一個教宗,係兩個教宗互相罷免對方,呢啲嘢一路到1414年日耳曼舉行嘅基督教大會先解決,喺會議入面一次過罷免晒兩個教宗,然後再選出馬蒂諾五世(Martin V)做新教宗.
但係經過呢啲事件之後,教宗嘅聲望已經受到影響,於是民間開始產生對教會改革嘅需求,而好多被視為異端嘅細教派亦越來越有市場.喺經過教會大分裂之後,教宗嘅權力亦開始被唔同地方嘅君主取代,尤其喺法國同英國,教宗嘅權力完全被君主取代,教宗嘅權威可以話受到好大打擊.
為咗維持教會一直以來嘅龐大開支,尤其係起豪華教堂,同埋一直支持開嘅藝術活動等,於是就用盡方法搵錢,其中以售賣宗教商品最具爭議,例如教宗利奧十世(Leo X,1513年-1521年在位)就以諗出以售賣宗教恩惠嚟搵錢,亦即係好多人所講嘅「贖罪券(Indulgences)」,另外亦通過參觀同參拜聖物去賺教徒嘅錢.
當時好多人都相信通過參拜聖物或者買贖罪券係可以令自己嘅罪得到寬恕,同時,教會為咗令更加多人去買呢啲宗教商品,亦將道德行為標準越定越高,高到根本冇乜人做到,尤其對教士,修士,修女等下禁令唔准結婚,都喺社會上造成好大壓力,令當時好多教士,修士,修女等係呢條令之下唔可以正式結婚,但好多其實已經有實際上嘅婚姻關係,結果又出一種「娶妻罪」出嚟賺贖罪金,教士罰完贖罪金之後,俾人知道又會唱通街,冇晒面,結果喺日耳曼地區開始出現「反教權主義(Anti-Clericalism)」,質疑教會憑乜幫人贖罪,亦係後嚟導致各種宗教改革浪潮嘅開始.
民間矛盾改
除咗教會入面存在住好大矛盾之外,民間社會亦同樣有好多矛盾,當時喺日耳曼有一個社會階層叫做「帝國騎士(Reichsritter)」,佢哋原本喺社會上有好大權力,但後來一啲貴族同領土諸侯權力越來越大,而呢啲騎士冇晒權力支持之下,有好多開始變成盜賊,佢哋當中有好多都覺得貴族,城市居民都係好食懶非嘅寄生蟲,所以佢哋好多都有種反權力,希望改革嘅心理,所以喺後來馬丁路德同教皇作對,帝國騎士擔當住一個好重要嘅角色.
人文主義興起改
印刷術改
原文聖經改
貴族爭權改
贖罪券事件改
1514年,喺馬格德堡(Magdeburg)嘅阿貝爾‧勃籣登堡親王(Albert De Brandebourg, Prince)因為想選美因茲(Mayence)地區嘅總主教,但係選就要用好多錢,於是走咗去搵銀行家雅各布•福格(Jacob Fugger)借錢,教廷又批准咗阿貝爾賣贖罪券,而賣到嘅錢,一半用嚟還畀雅各布•福格,而另一半就要用嚟起聖彼德大教堂.
當時有一個修士叫做馬丁路德,佢見到有人賣贖罪券就睇唔過眼,馬丁路德認為,教皇重有錢過好多貴族富豪,點解重要向基督徒攞錢起教堂?於是佢就走咗去咗搵美因茲大主教理論,佢列出咗九十五個反對贖罪券嘅觀點,稱之為《九十五條論綱》,內容主要批評教皇濫用權力,結果令馬丁路德捲入咗一場政治風波,重導致佢後來同教廷決裂.
馬丁路德改
馬丁路德係農民出身,屬於貧窮階層,佢老豆漢斯路德(Hans)為咗賺多啲錢而走去做礦工,慢慢有錢起嚟,本來漢斯想供個仔讀法律,但馬丁路德揀咗入修道院.
喺修道院嘅馬丁路德畀人印象係虔誠,刻苦,遵守紀律嘅人,不過佢成日因為可唔可以得救嘅問題而煩腦,問過好多人包括修道院院長都冇一個答案令佢滿意,最後佢自己喺聖經入面搵到答案,認為係「因信稱義」.佢認為只要信仰神,就可以同神和好.
而呢個諗法,啱啱就同贖罪券嘅目的背道而馳,所以佢開始反對贖罪券,針對贖罪券嘅問題,寫咗《九十五條論綱》,質疑贖罪券嘅功效.其實馬丁路德最初嘅動機只係單純咁想發表意見,有人話當時馬丁路德將《九十五條論綱》釘喺威登堡大門上面而引公眾談論,但呢件事係咪真係有發生過重係爭議緊.無論如何,《九十五條論綱》好快就因為大量印刷而傳到周圍都係,快到教會都嚟唔切反應.由於《九十五條論綱》內容好多矛頭都係指向教宗嘅權威質疑,結果教廷將佢對贖罪券質疑理解成對教廷財政制度嘅攻擊,甚至係對教廷不滿.有一個叫約翰特策爾(Johann Tetzel)嘅商人就有樣學樣,寫咗一百五十六條主張,反駁馬丁路德嘅九十五條論綱,特策爾係一個以販賣贖罪券為生嘅商人,同時係多明尼古修會(Dominican Order1)嘅修士,佢認為教宗嘅權力係絕對,唔係路德咁講話係嚟自恩典同信仰.但係特策爾嘅一百五十六條主張一出就畀馬丁路德嘅支持者一把火燒晒.
除咗特策爾,另一個同樣都係明尼古修會修士西維斯特•普利埃利阿斯(Silvester Prierias)亦寫咗本叫《對話錄(Dialougs)》嘅書抨擊路德,甚至指控路德係異端,而呢個指控,令到成件事已經唔再只係一個神學爭論咁簡單.
由於教廷係有權去緝查異端,於是就要求馬丁路德去羅馬受審,但當時係人都知,送得去羅馬實一去冇回頭,因為之前已經有好多人因為咁走咗而喺教會會議上俾人燒死.
所以路德堅持一定要喺返日耳曼受審,於是教廷就派出樞機主教卡耶坦(Cajetan)去日耳曼參加帝國會議同路德辯論.經過同保守嘅卡耶坦呢次辯論之後,令路德更加質疑教宗嘅權威,結果教宗喺1518年11月9號頒令,譴責「有啲修士對贖罪券認識錯誤」,路德再冇得返轉頭.
越嚟越多人為咗擁護權威而出嚟反駁路德,但都俾路德返轉頭,路德個膽亦越練越大,路德慢慢變成一個激烈嘅反教宗者,出版好多批評教宗權力同宣傳自己思想嘅書.1520年10月,路德收到羅馬要將佢逐出教會嘅詔令,叫做除去「教籍令(Exsurge Domine)」,路德當住佢學生面前將呢道詔令一把火燒咗去,呢個時候路德已經認為教宗先係最大嘅反基督.
加爾文歐洲宗教改革改
教會反擊改
日耳曼和約改
聖巴托羅繆慘案改
法國喺經過長期嘅宗教戰爭之後,喺1570年簽定日耳曼和約之後,本來相安無事,而且重選咗海軍司令科利尼( Coligny, Gaspard II de, LORD DE CHATILLON)做新教領袖,但係喺8月27號,科利尼爭啲俾人暗殺,吉斯派於是大造文章,掉返轉屈科利尼係1563年謀殺弗朗索瓦公爵嘅凶手,參政院驚住爆大鑊,於是說服國王同新教胡格諾派決裂,最後王太后喀德鄰喺聖巴托羅繆祭日(St. Bartholomew天主教節日)下令屠殺新教胡格諾教徒,全國夾埋死咗成三萬幾人,啲人叫呢單嘢做「聖巴托羅繆慘案」.
爭議改
影響改
相關改
註解改
- 註 1: Dominican Order 亦即係天主教道明會
參考改
- 《神聖羅馬帝國文化史1648-1806年》 ISBN 750602265
- 《宗教改革 路德,加爾文和新教徒》 克利斯坦著(法) 漢語大詞典出版社 ISBN 7-5432-0758-3
- 《羅馬帝國衰亡史》 吉本著 ISBN 957-545-745-5
- 《馬丁路德》 麥田出版 ISBN 95770787809


text:
港女,佢叫麗港,今年十九歲,自細喺沙田區長大,讀書成績唔喺太叻,中五之後就出嚟好勤力咁做嘢,平時又幾慳,佢話想儲筆錢,有機會嘅話第日再讀書.
而麗港嘅大姨媽,即係親戚口中成日提住嘅表姐,個樣都有少少似鄭裕玲,幾年前開始由大陸落嚟探佢,每月一次到啦,每次都嚟住幾日.起初麗港係有少少唔知點反應,不過都適應到,學阿媽話齋好快就慣.
譬如唔識講大姨媽嘅家鄉話,但慢慢都叫聽得明,係大聲咗啲.又或者大姨媽半夜去廁所貪方便唔閂門,又唔記得沖廁,聽阿媽話其實都好小事,人同人一齊唔多唔少都會有磨擦㗎啦.
況且大姨媽本身生活都應該愈來愈好,次次嚟嘅時候又會帶好多家鄉特產畀佢哋,麗港因為睇得大陸黑心食品嘅新聞多,開頭都唔願食,不過大姨媽話佢自己都食咗好多年啦,而阿媽都話放心食,咁咪食囉.
另外大姨媽每一次仲會喺成家人面前畀封利時阿媽,話係一份心意,多謝我哋成日都帶佢去玩,帶佢食好嘢咁.
咁照計大姨媽份人其實都冇乜嘢,不過直到年幾前,大姨媽嚟得愈來愈密,要麗港成日陪佢出去,每次使好多錢,買好多嘢,金呀,補品呀,名牌手袋之類帶返上大陸.咁麗港放咗工之後好多時都好攰,一齊出去見到大姨媽咁洗錢法,自己就日日咁做,感覺好差.
然後有一日,打開門竟然見到大姨媽帶埋個好耐冇見,個樣都唔認得嘅表妹小京落嚟,話小京要喺麗港屋企住一段長時間.
跟住阿媽就吩咐麗港讓張床出嚟畀表妹.麗港當然好唔開心,自己放工返到屋企都想有自己嘅私人空間,有張舒服嘅床唞吓.
麗港覺得要同阿媽傾吓,但問題係佢阿媽呢幾年就愈來愈沉迷打牌,成日都唔喺屋企,打親電話畀阿媽,一係話唔打閒趕住收線,一係就索性唔聽,留言都唔覆.
就咁樣麗港一家人就開始咗同小京一齊住嘅生活.
所謂相見好,同住難,而家做咗小京口中嘅表姐港,表姐港就生活得愈來愈忟.
好多時放工之後仲要煮埋飯畀全家食,但呢位小京表妹就話唔啱胃口,想食開佢自己中意食嘅.大姨媽話遷就下小京,麗港就忍咗去.
不過有好多嘢,唔係話就到就就,其實小京都住唔慣,兜口兜臉對麗港講佢間房好細,張床唔夠佢屋企嗰張舒服,又話聽唔明麗港講乜,又話大家同一個家鄉,點可能唔識講家鄉話.
終於麗港同小京鬧咗次大交,導火線係出於屋企個坐廁.因為小京不嬲用開蹲廁,好多時都會踎咗上去,有一朝麗港起身發現廁所板有啲屎漬,當堂好慶,就係咁同小京嘈起上嚟,麗港仲嬲到講晒粗口話小京係寄生蟲,要趕小京出去,最後仲搞到大姨媽即刻落嚟問咩事蝦佢個女.
起初大姨媽問有咩證明啲屎漬係佢果女整嘅,講吓講吓就話佢每次嚟都有畀錢麗港阿媽,唔係白食白住,鬧麗港點解可以咁樣對自己嘅表妹,仲話佢遺傳咗佢死鬼老豆狗眼看人低啲衰格,點解唔學下麗香咁明白事理.
麗香,即係麗港嘅孖生家姐,果樣當然同麗港生得好似,不過性格上都講得上係南轅北撤,唔係好夾.而且麗香讀書成績叻啲,喺屯門嘅嶺南大學讀緊,因為住宿舍嘅關係,好少返沙田嘅屋企.
不過炒大鑊呢單嘢麗香當然知啦,因為果晚佢都喺屋企,只係喺間房度冇出嚟,因為要溫書應付考試.
而麗港真係好慶,諗住同麗香訴吓,點知麗香一早已經唔見人,返咗大學去考試.
惟有等到嗰晚先打電話同麗香傾,諗住有人開解下.
點知傾唔夠兩句,兩個人又開始鬧交嘞.
港:究竟你明唔明呀?
香:我點會唔明呢?我都同大姨媽住過啦,但係人哋喺大陸落嚟啫,你鬧人寄生蟲就係唔啱,仲夠膽講趕人出去,嗰個係你表妹呀!
港:咁我直頭係你阿妹啦,你都係唔明,我唔中意佢哋根本唔關佢哋喺邊度嚟嘅事,我係頂唔順佢哋嘅行為呀,做錯咗仲死撐.
香:我幫理不幫親,你冇做錯過咩?記唔記得你嗰年暑假去加拿大阿叔度住呀,你仲將條巾沖落廁所,塞晒呀?
港:咁我以後仲有冇咁做呀?
香:總之你講粗口鬧人寄生蟲就係錯撚晒啦!點解你唔學習包容一下,唔好覺得自己做咩都高人一等,人人生活習慣梗係有唔同㗎啦,佢做錯咗咪同佢講囉.
港:我冇講咩,但次次都係咁,仲話返我轉頭.咩大姨媽老啦,習慣好難改.表妹夠好生啦啩,咪一樣咁?乜都遷就,係咪要將個廁所拆咗去改造踎廁先得呀?
香:你唔忍嘅話想點呀,唔通要打交上差館咩?你成日嘈都解決唔倒,我返到嚟都想靜吓睇吓書㗎.仲有點解你唔同阿媽講?我覺得同阿媽講先係辦法.
港:你唔係唔知阿媽成日玩失蹤,返到嚟又入房瞓,話好攰遲啲先傾,有次仲話我咁唔中意,有本事就搬走,仲話可以安排我搬去大姨媽度住,痴線.我雖然揾得唔多,但都有畀家用㗎,仲叫我搬出去.
香:我明呀,但係總之你就唔好再發火,我搵日同你一齊同阿媽三口六面講清楚.
港:搵日搵日,咁搵到幾時呀?
—
誰是誰, 大家心中有數,可是我們太過習慣以各種親人關係形容彼此的同時,卻忘記了所有比喻再貼切也有失真的情況.一些看來普通不過的家庭糾紛放到現實裡亦未必容易化解,更何況是現在的衝突呢?


text:
「教育」
每個父母都希望教好自己嘅小朋友,但係學問真係好多.唔同嘅父母都有唔同嘅教法,但係邊一種教法先至係有效,其實每個小朋友都唔同.而用錯方法嘅話其實係影響好深遠.有位朋友同我分享咗一個兒童心理學家嘅分享,睇完之後覺得講得非常之好,因為要教好一個小朋友首先係要了解佢哋特點!而當你了解佢哋之後,先至可以有效地咁教育佢哋.要學嘅嘢真係太多,而自己真係要改變一啲習慣.
「認識」
有時教小朋友真係好頭痕,或者真係用錯方法,因為對佢哋嘅了解唔夠!好多人都話啲小朋友好曳,教極都唔聽!不過原來問題唔係出於小朋友而係自己!小朋友好簡單,佢哋只有食玩瞓.係佢哋眼中無曳唔曳嘅概念,基本上同佢講道理佢哋係唔會明,所以要用簡單嘅規則同因果關係去處理.佢哋嘅情緒高低起伏會好大,但係亦都起跌得好快,所以唔好係小朋友情緒高漲時講道理.聽完真係茅塞頓開!
「形象」
大人要知道小朋友嘅發展有快有慢,千祈唔好同其他小朋友比較.而小朋友嘅自我形象十分重要,如果唔顧及佢哋嘅自我形象,將來會好難教.所以打佢哋其實係會損害親子嘅關係,而亦都對小朋友嘅身心發展有影響.千祈唔好被小朋友嘅情緒控制大人,首先要控制自己嘅情緒!避免經常重提小朋友過去所犯嘅過錯,因為咁樣係會減低小朋友嘅勇氣.講真要講真係有排講,要學嘅仲有排學!
Also published on Medium.


text:
Yujihw悠二硬件會不定時更新不同的平台走線心得
走線心得
Phanteks Eclipse P300 Tempered Glass 機箱
PHANTEKS ECLIPSE P300 TG CHASSIS 機箱介紹和測試 引言 自代理商AMART將品牌PHANTEKS追風者引入香港後, 越來越多香港人認識這個專注機箱和散熱的牌子.ECLIPSE是PHANTEKS一個定位較為入門的機箱系列, 主打全鋼身設計, 價錢較ENTHOO和EVOLV系列便宜.P300是PHANTEKS第2款ECLIPSE機箱, 體型更為細小, 主攻入門級MID TOWER市場, 適合預算不多的買家.今次我們為大家介紹PHANTEKS P300 TEMPERED GLASS機箱, 並測試其散熱表現, 找出P300最佳的風扇組合. 外觀 內籠 展示 測試平台 P300風扇組合測試結果 總結 外觀 ⇓P300正面外觀繼承了ECLIPSE系列IRON MAN的外觀, 全鋼機箱, 特別是鋼身的前面板.這次PHANTEKS並沒有為P300推出ARYLIC側板版本, P300 TG強化玻璃版本是目前唯一選擇. 按官網數據P300機箱高450MM, 長400MM, 闊200MM, 淨重6KG. ⇓強化玻璃依舊是以4顆手轉螺絲固定. ⇓一般的機箱強化玻璃都是一整塊的設計, 但是PHANTEKS這次在P300的左側板上改用兩截式設計, 上方仍然是強化玻璃但下方電源和硬碟的部份卻是鋼板.由強化玻璃和鋼板組成的P300側板更具個性, 玻璃側透並不像其他機箱般向外凸出,...
Fractal Design Define C 機箱走線
好耐冇貼過砌機圖 Define C.算係一隻比較細嘅ATX箱 唔錯.而且好易砌
Antec GX900 機箱走線
今次係悠二電腦砌機硬件解說站第五篇機箱走線.好似係 呢排真係比較多發文.其實都係睇我得唔得閒. GX900係一隻唔錯既機箱.罕有既軍事風格機箱.鋼水都非常好.同埋呢隻箱算係同價位最易走既機箱.因為主機板後走線空間極充足.就算你唔用索帶.成堆線扔哂去後面.都可以輕鬆關到背板而唔會d線頂住 咁首先睇下火牛位先啦.同450D一樣.唔好上住火牛螺絲先.留返個位俾hd audio線.廢時之後上完又要拆返粒螺絲. 其實呢種方法.好多隻機箱都會應用到.未來你都會好常見呢種方法 之後底板24Pin線.用索帶索住起呢兩個位 CPU 8Pin由上面去.GX900其實都唔使壓住條線的.因為其實空間極大. USB 3.0線由呢度出黎插.整個U形 HD Audio線由呢度出黎插返,之後你而家可以上返火牛螺絲 USB 2.0線可以圍住一兩個圈.都當係執下d線.由底板出返去插 Jumper線都係圍住再出返去插 機箱風扇d線可以都可以搵返d線圍 到左HDD SSD DVD Writer.三個裝置既排位都可以咁放.咁就可以岩岩好用一條SATA電源線就搞掂.HDD底部仲可以隱藏d線.同埋上面用索帶索住呢sata電源線 前面個把風扇就鬆開條鐵線.同埋前面板風扇控制器都會起而家插埋.條線可以圍住中間先.因為條線好長 之後插完就塞哂起HDD底部 HDD SSD DVD SATA線可以圍下 Display card pci-e冇乜特別.搵條索帶索住就可 最後就咁
Corsair Obsidian 450D 機箱走線
今次係悠二電腦硬件砌機解說站第四篇機箱走線心得分享.連續兩日發文.都開始打文打上癮 今日有d新諗法就係.應唔應該未來做下D產品評測.不過因為工作既關係.可能都做唔到咁多野.而家真係好忙 簡短講兩三句Corsair 450D既感想 450D係一隻散熱良好既機箱.但係就非常吸塵.所以會建議針對前面兩把扇加d隔塵網咁.同埋450D鋼水其實較為一般.不過整體都算係唔錯既機箱. OK入正題 咁首先睇下機箱內部.火牛一如概往由下面出返.其實隻隻都係咁 呢度唔好上住火牛螺絲先.因為留返d位一陣走HD Audio線 都係高階箱.所以CPU 8 Pin位係起底板上面.唔洗壓住 將條cpu 8pin線.放起條喇位到 之後將24PIN線由最上既位出返去.同埋起下面用索帶索住.同時.USB 3.0線由中間走返出去插.拉直條線.起圖中既下面用索帶索住 岩岩唔上住火牛螺絲係因為.條HD Audio要由呢個位出返去.呢個方法係要推開隻火牛的.如果你上左螺絲.係推唔開的 用火牛夾住條線 咁上返d螺絲 同時可以用索帶索住HD Audio同CPU 8Pin線.令到CPU 8Pin線冇咁易飛出黎 Jumper線由呢個位出返黎.可以一次過用索帶起呢個位索住全部線 暫時係咁 前面下面個把扇可以由24Pin線既後面.穿過去.再圍返幾個圈縮短條線.由下面個位出返去 可以將條線拉去火牛同機箱板既喇位.隱藏d線 到上面個把.可以用索帶索住起呢個位.咁就唔會起下面個空位見到條線.再拉返去過去圍幾個圈出返去 到Sata電源線.由24 Pin線後面出去.姐係用24pin壓住佢 用最近個個sata電源位插住HDD.450D HDD架下面有位可以隱藏d多餘既線 插埋SSD 整個SATA電源線插HDD同SSD既部份就係咁 HDD既SATA線就圈幾個圈.可以起下面圍兩三個.上面再圍一個.利用sata線執齊d線 SSD都係一樣.附近有得圍就圍住.執齊d線 機箱後面個圈可以用CPU Cooler黎隱藏.由Cooler底部圍幾個圈再插 Display Card PCI-E線一樣由最近既位走出黎.冇乜特別 可以用索帶.索一索住條PCI-E線 整體就係咁.其實唔難.祝各位砌機愉快
Fractal Design Define S 機箱走線
今次係悠二電腦硬件砌機解說站第三篇機箱走線心得.今次係Fractal Design Define S 呢隻機箱空間充足.所以好易走.另外呢隻機箱整體非常唔錯.都推薦用佢 首先睇下機箱內部.可以見到空間好大.d HDD / SSD架都放哂起後面. 同埋時間既關係已經裝左火牛.呢部機都算係高階機.用Corsair 全模組RM650X.呢隻牛非常推薦 Define S因為空間大.所以CPU 8pin位係起底板上面.咁就唔使用底板壓住佢.都易走好多 CPU 8Pin線可以用索帶呢個位索住佢.下面就魔術貼 底板24Pin線冇乜特別,由上面個位穿返出去插底板.USB 3.0線可以起呢個位整個U型彎返出去插 HDAudio線可以起SSD位上面拉過去CPU 8Pin線.再圍返幾個圈落去.可以見到下面有個小洞.穿出去.大多數底板都可以 Jumper線可以圍住條USB 3.0線幾個圈落去出返去 HDAudio同Jumper就咁先 前面個把風扇.可以起呢度拉直去.圍返一兩個圈出返去插底板 暫時既線係咁 到左放HDD.一如概往.我會將HDD放起最底.一樣可以用黎隱藏d線,sata電源線可以一次過插哂HDD 同SSD SATA線.一樣圍返幾個圈出去插底板 機背個把風扇.可以由d塔式散熱器既底部轉返幾個圈再插.咁樣基本上睇唔條線. Display Card PCI-E線由呢個位出返黎.冇乜特別.後面一樣冇乜特別.搵d線壓住d PCI-E線就OK 成部機就咁 Define S 真係好易砌.好易走線.所以都冇乜特別好講其實.祝各位砌機愉快
Sharkoon DG7000 機箱走線
今次係悠二電腦硬件砌機解說站第二篇機箱走線心得分享.Sharkoon DG7000呢款新機箱.近期悠二好多List都轉用左佢.一來鋼水.二來散熱好.有三把14CM扇.三來足隔塵網.只係賣450蚊.真係幾抵玩 唔多廢話.直接入主題.因為唔係教你砌機而係講上悠二我對機箱既走線分享,所以步驟可能係會有大跳躍 首先睇下機箱既背部.Sharkoon DG7000前面有個罩.所以火牛要由後面放入去 之後CPU Pin線都係由左上角入去架啦.呢隻機箱較易.因為個CPU Pin線唔同一般機箱.佢係放左起底板既上方.所以唔使壓住條線都可以走到線.之後再跟手上哂螺絲 DG7000條CPU Pin線可以好易隱藏到.直接將條線塞落去條喇位就可以.因為都有d銅柱會卡一卡住佢.所以唔怕佢飛出黎 之後如果你好似係今次較為細型既MicroATX.可以直接由機箱散熱背蓋位條喇走出黎.如果你塊底板係大少少係唔可以由呢度入黎的.正常係要由下面呢張圖右面條喇位黎出的.不過其實好多ATX機箱都可以玩呢招偷位.所以大家都可以試試 可以起呢個位用索帶搏住佢 由於DG7000冇開MicroATX走線孔.雖然你可以由個火牛罩下方既洞穿返上黎.但呢個做法正常係俾ATX板用的.如果MATX底板用既話.會有好長既線.所以我起呢度會教你另一種做法.可以見到底板同機箱之間.會有銅柱位會隔塵.可以利用呢個空隙黎穿D線過去.就好似下圖咁 audio線可以咁樣走入去 jumper線可以對條24Pin圍幾個圈再放入去 USB 3.0.Audio.Jumper線暫時咁樣玩住先 其實呢度我唔記得左插條USB 2.0線.而家補返 裝完SSD個d.插返d電源線先.照樣同上篇gx500插法一樣.搵最短距離既插頭插落去第一個裝置.d線可以放落去3.5 HDD位底部 再插埋DVD Writer sata電源線就咁先 鬆開dg7000機箱風扇線d鐵線(砌機砌到手套都穿埋:o) 之後將前面所有大四Pin插頭既線用索帶搏住起呢個位 一樣放哂去3.5吋HDD位底部.乜都睇唔到 sata線圍住d線再拉返去上面.正常如果ATX板可以圍多幾個圈.拎最短距離插去底部.但如果好似我matx既話.唯有咁樣. 正常應該係起右面條喇位走出黎的.但呢塊MATX走個到既話.會有好長既線show出黎.所以走上面. DVD Writer SATA線一樣啦 Display Card PCI-E線都係由呢個位走出黎.冇乜特別 最後既完成圖 DG7000要走線走得好係唔算易.因為同正常機箱既走線洞既位置係唔一樣.DG7000如果返ATX板既話.相信會易玩好多 暫時係咁.循例講返句 我走線未必係走得最好.都未必走得最完整 但應該都滿足到一般人.完美主義者既話.我只能對你講.走啦.我唔想搞大佢
Antec GX500 機箱走線
今次GX500係悠二電腦硬件砌機解說站第一篇走線分享.可能未必做得好.但悠二我盡量啦.希望各位砌機砌得開心. 另外因為只係分享不同機箱既走線.而唔係砌機教學.所以步驟可能有d大跳躍. GX500雖然唔係而家市場上最新款既機箱.但其實GX500其實算係較為易走線.因為走線孔都開得幾足下.所以對走線唔熟悉既.都可以玩下.另外GX500功能性都幾高.有埋轉速控制器.而且送三把扇.400蚊樓下機箱.都可以諗諗佢 咁首先睇下機箱內部.同埋時間既關係我已經裝左火牛.都可以見到火牛既線已經係起哂下面個洞穿哂過去 之後要走既線係將CPU 8PIN線由機箱後面穿上過黎.呢個洞都係為左呢條線用 裝底板個時.壓住條CPU Pin線就OK 同埋如果底板只係需要4pin線既話.另外一條4pin線最好屈住唔好俾佢伸出黎.因為好易hi到機頂把扇 之後將底板24Pin由最上個個洞走出黎插去底板 機背既話可以用索帶起下面條柱搏住24pin 條CPU Pin都可以用索帶起下面搏住 之後將前面板既USB 3.0 , Jumper線,audio搵出黎.分開 再根據你塊板黎插.一般黎講.usb3.0其實係起右邊24pin下面的.不過呢塊板放下面唯有咁樣先 再去返機背用索帶搏住起呢個位 通常我自己習慣將HDD放起d HDD架下面.一陣會講原因 通常我自己習慣將DVD機放最頂既5.25吋架.同樣一陣會講原因 GX500既話.正面有兩舊白色野.其實係螺絲.但唔好信哂.上實左都係冇乜力的.所以上完呢邊之後.都要去後面再上螺絲. 之後將火牛sata電源線拎出黎.我自己習慣拎最入個個插頭插HDD.咁樣會拎到火牛同HDD最短距離. 之後好似下圖咁摺埋線.再塞入去HDD下面.呢個都係我習慣將HDD放起最底既原因.可以隱藏到d線 之後將GX500既前面板風扇轉速控制器既大四Pin搵出黎並穿過去放去前面 將帶有sata電源線同大四Pin線搵出黎.並且同樣由最底既洞穿返去前面 將sata電源線插左去dvd機後.再將機箱轉速控制器插去火牛大四Pin 將d線塞哂起機頂同5.25吋之間既喇位.呢個就係我習慣將dvd機放上去最頂既5.25吋既原因.用黎隱藏d線 之後開到sata線.可以由GX500下面既支柱位圍1-2個圈 因為GX500冇開MATX既走線洞關係.所以要由底板同機箱之間既喇位穿過去.如果由ATX既洞走過去.會好大條線露出黎 DVD就由最頂既位走返去機背.同樣由喇位插返 可以用索帶搏住d亂既線 到插Display Card.可以利用Display card既喇位黎放audio 線.其實一般唔使.係呢塊底板起呢個位先要咁 大致上係咁 未來會不定期再更新唔同機箱既走線.再講多次 我走線未必係走得最好.都未必走得最完整 但應該都滿足到一般人.完美主義者既話.我只能對你講.走啦.我唔想搞大佢


text:
卑路乍灣海濱長廊開咗已經一年,相信好多朋友都好想去又唔知點去架喇.其實佢係位於堅尼地城嘅城西道,即係卑路乍灣巴士總站旁邊.如果同之前介紹過嘅中西區海濱長廊 (西區副食品批發市場段) 相比起黎,卑路乍灣呢度細好多.不過卑路乍灣呢度勝在啱小朋友黎玩.因為佢嘅遊樂設施都係要你用腦自由組合去玩嘅.另外,公園既一旁仲有個養植植物嘅園區,仲可以買埋菜走,一齊黎睇啦.
要去卑路乍灣海濱長廊,就要由士美菲路同城西道交界嘅行人過路燈過去巴士總站方向,即係上圖嘅位置.
過咗巴士總站,眼前呢一大遍空地就係卑路乍灣海濱長廊喇.
喺呢度玩可以盡情發揮你嘅小宇宙,你見到啲卡板同小朋友坐住嗰個箱下面都係有轆嘅.有人當車坐,有人叠起佢做迷宮.
呢度有一個比寵物黎玩嘅空間添.
上面個溫室要join導賞團先入得嘅.
玩到攰,呢度有間Cafe.
仲可以買埋菜返屋企,係咪好特別呢?至於泊車泊邊好?繼續睇落去.
1. 美暉大廈停車場(按我導航)
美暉大廈停車場算正正常常,位置算近又唔太貴.時租$18 / $20,星期一至五仲有日泊.呢度好多年都無加過價喇.《收費詳情》
2. 堅尼地城停車場(按我導航)
亦即係有啲人叫佢做〝士美菲路市政大廈停車場〞.呢度係全堅尼地城最多位最正常嘅場仲要係政府場添,所以都幾經常爆滿,時租收費$13,相當抵泊.但係可能地區問題啦,加上政府場都係少許窄架喇,不過勝在夠光猛同啲位睇到就一定泊到咁滯,所以都非常值得大家一試.《收費詳情》
3. 海怡花園停車場(按我導航)
海怡花園停車場收費較貴,$23一小時,星期一至五有日泊.另外就係佢嘅地獄指數達4粒星.上落車道超窄,仲要勁多柱,入到去好似去咗竹林深處咁,車位又窄,聞說有啲位你睇到但係唔會泊到,有啲位泊到落唔到車.如非必要,泊邊好建議大家泊附近嘅堅城中心停車場,時租收費一樣,只係無日泊.《收費詳情》


text:
(本故事純粹虛構,未知以後會否屬實)
自從我屋企參加完電子工程家長簡介會之後,佢地對城市大學完全改觀.尋晚準備開學嗰陣,我阿媽無端端攞見中學校服出來.我以為佢攞去俾啲慈善團體,點知佢話係比我着既.原來學校係個簡介會度,吩咐定屋企準備定校服比個仔著.返大學要着校服, 真係諗都無諗過.
今日第一日開學,好多人係lecture room 出面集隊.無錯,真係好似小學集隊咁樣.我見人地讀BBA又唔洗,唯獨電子工程要.真係好柒.
入到去坐定定,個個正襟危坐,教授亦開始訓話.原來我哋每個禮拜都要默書作文.唔係中英文,而係C ,老師批改完後,仲要拿回家謄文,一個program 動不動就幾千行,點謄?暑假sem break要做暑期作業.唔好話旅行去ocamp做組爸媽,真係連暑期工都冇得番.
默書同quiz 都要家長簽名.如果發現冒簽,將會被禁止住hall同Exchange.算,呢兩樣嘢好多人都冇架啦,忍你!
教授強烈唔建議我地上莊,科會係由一個有廣泛代表性嘅組織取代咗.佢地話會搞學校旅行,去促進學生之間嘅關係.不過聽番D人講,學校旅行唔係數碼港就係科學園.又唔係幫我哋搵工,去果度把鬼?
去到呢個時候,你會諗會唔會有家長教師會?城大當然唔會令你失望,我老豆老母已經喺果日簡介會度加入咗家長教授會.家教會既作用,就好似納粹德國咁,強調「電子工程將會千年不朽」,「電子工程技術掌握在少數人手裏」,「電子工程師就係香港嘅支柱」.
Sem A完左之後會有家長日,順便會派成績表.成績表上面會有你既總名次.每一科都會有獨立既名次同教授評語(師兄話通常都係student with potential),話幫我地認清自己個能力.聽完之後心諗:仲衰過中學.


text:
面對新冠肺炎口罩唔夠用嘅情況,唔少有心人都喺網上提供自製口罩嘅方法畀大家參考,雖然抗菌能力成疑,但卻讓無罩喺身嘅朋友可以臨時「頂檔」.覺得一般D.I.Y.口罩要縫線太複雜懶得出手?啱啱東京都醫師會就為懶人提供一個超簡易D.I.Y.口罩嘅方法,唔使針線,而且使用材料亦夠就手,所以一推出就成為網絡熱話!
簡單介紹下,材料及工具包括一般厚度嘅透明File,鉸剪,錐,橡皮筋,過濾用材料(例如廚房紙巾),間尺,雙面膠紙及喺東京都醫師會官網下載嘅紙樣.製作方法非常簡單,只要將剪栽好嘅紙樣放喺透明File內,按紙樣指示剪出抖氣位,並利用間尺幫助摺出放過濾用材料嘅翼位,跟住用椎刺出穿橡皮筋嘅4個窿位,之後穿好橡皮筋,再放埋過濾用材料(用廚房紙巾嘅話,建議用兩張),並用雙面膠紙黐實喺翼位上,即大功告成!雖然用紙巾做過濾冇乜抗菌能力可言,但戴上口罩始終可減少自己無意識用手擦口鼻,亦可減低自己嘅飛沫感染到其他人,喺「有罩好過無罩」嘅前提下,算係一個折衷辦法.而且戴上用膠File做嘅口罩,感覺上比較有安全感,加上可以清洗循環再用,算係D.I.Y.當中嘅唔錯選擇.而紙樣分別有中碼大碼兩個Size,大家因應自己需要下載.


text:
23 AUGUST 2015(SUN)
原本今日打算一行八人齊齊去海洋公園玩夏水禮,點知勁塞車之餘停車場又冇晒位,最後唯有一改行程,去石澳玩水啦!
不過,依隻懶玩豬狂歡程度有增冇減,佢都不知幾興奮呀~
今日可能係勁好天氣,所以就算係石澳都係勁多人,好唔容易先搵到個基地位置.
先嚟身玩下沙先~
玩左一陣就已經急不及待要去玩水,拎住兩個桶仔加埋心口個勇字就走出去玩,仲越行越出,真係俾佢嚇C呀~
今日真係好在嘉汶表妹同細路在場,有佢地著埋泳衣陪住小小豬玩,先可以咁開心,依隻豬仔成日捉住表姨玩跳浪,真係都唔知點解佢可以咁大膽呀~
哈哈哈...其實我今日都用左山狗(即係防水嗰啲攝錄機),我睇返啲片段都覺得佢地玩得係勁開心.不過,佢地唔太方便出鏡,所以留俾我自已珍藏啦!
來來回回玩下沙又玩下水,依隻豬真係可以話玩到忘我,唔捨得走呀~
依隻醒目豬最後出動公公力量,係佢好努力游說下,終於都可以玩多十五分鐘先走呀~
雖然我地只係玩左兩個幾鐘,不過依段時間又真係玩得好開心,因為最開心莫過於一家人開開心心咁去玩.
小小豬真係一個好幸福嘅小朋友,基本上今日所有人都係陪佢嚟玩,姨姨就買沙灘蓆俾佢坐,表姨怕佢晒就借太陽傘俾佢用,舅父直頭衫都未換就同佢落水玩,所有屋企人都對佢萬千寵愛,真係要叫小小豬好好好珍惜依一份愛呀!


text:
一杯水 2021-7-25 18:28
完全是你自己造成 由你因湊bb事吵起並講離婚已經埋下伏線, "依家升lv到就算我請埋工人姐姐 佢都要帶埋個仔一星期起碼翻半個星期翻娘家 請黎做乜" 你話請左工人, 雖然表面上遷就佢滿足左佢, 但其實是拿工人作籌碼 以一副"我請左工人湊BB, 你仲有什么理由不回來住? "
的態度 逼 使 老婆 帶 仔 回來 你 度 你老婆 應該對你 很反感首先 工人系佢話要請 但既然要請 點解唔系長住系我屋k? 你答我 請左工人唔系長住系屋k 咁請黎做乜?? 一星期黎2 3 日 我就系因為咁而請工人黎就佢? 其實我自己都知道 就算請左工人 佢番左黎 佢都系唔願意 就算真系請左 佢話要番 我都唔會阻佢. 但首先佢要真系番左黎先系.. 佢系有番黎 番左黎2次 第一次番黎唔夠1個鐘就走. 第2次佢要番工無辦法喇.
自己阿媽肯幫手湊仔仲無限包容, 反而個老公日日嗌離婚壓逼自己返去同奶奶住系女人都識揀啦! 就算佢就晒你肯回來,你都會有野唔滿意架
我無要求過佢阿媽幫我湊 我亦有同佢講 好多謝佢丫媽我知佢丫
媽幫我睇住個b辛苦 所以 有俾左d錢 佢去飲茶又 好買乜都好
未必系你錯哂,但你以離婚斷絕關係既手法迫老婆就範,老實講,仲有邊個想同你一起呢. 你講有 道理 但既然佢都唔想番黎同我住 咁仲系埋一齊做咩?
如果我做 錯野就話姐只想 老婆做的 野完全 滿足到 你的要求 和欲望 (一 家人必須 同住 ), 完全漠 視老婆感受 你當老婆系 乜?
識生
仔的家俬, 要長期放在屋企?
一家人住埋一齊有 咩 問題呢? 一個女人嫁左俾人都唔會同老公住埋一齊 咁你話我知 結婚基本意義系咩? 我知佢唔鍾意阿媽煮野食 佢鍾意留系佢阿媽身邊 我唔會強行一星期留足7日 只要佢肯是但番下黎就好有時有d野 呃呃氹氹 你呃下我都好丫. 系咁e番下黎 我就ok
你開口埋口話勁掛住個仔, 完全冇提及老婆 咁你老婆都心死喇 你傷害咗佢,自己檢討下啦!
你覺得我口唔提佢就唔掛住佢了咩? 只系氣在心頭 口硬
"個仔出世3個幾月 一路都唔翻屋企 又話個仔今年都唔會帶翻屋企訓 自私到乜" 你老婆不想回家, 她已講左理由, 你堅持她是諸多藉口 "系因為我媽(奶奶)腳唔好 照顧唔到 但我媽正常返工 佢系有關節痛 但有食藥 好好多 機會都唔比下" 咁真系照顧唔到丫嘛 你兩公婆要返工, 奶奶要返工, 再加上腳痛 咁白天返工時間誰湊bb? 夜晚放工回來, 奶奶腳痛發作, 怎會湊到? 正常人都怕奶奶有咩意外啦
你攪清楚 我丫媽打算退休帶b 我老婆多數會系10 - 12am 出門番工 我自己唔夠6pm 就收工番到屋k而且我同佢講 奶奶湊唔掂就 唔俾奶奶湊另外你話意外?? 系佢果邊湊就一定唔會有意外? 你唔知道去佢屋K要行百幾級樓梯 出門抱個b上上落落唔怕有意外? 就連繫佢屋k去個wc都要上幾級樓梯 我老婆就系因為去wc上果幾級樓梯冼親 攪到門牙都崩左小小. 你話意外 行路都俾車抄死喇佢屋k我見過有手板掌咁大既蜈蚣添 咬到點算?
你老婆只是擔心冇人幫忙揍bb
外 家人 多 熱鬧 , 而且可以 輪流湊 是但一個 唔得閒, 仲有其他人補 上 所以可以 保證到bb不會無人理 她有提出解決方法: "話搬去佢屋企隔離 佢屋企隔離放租 我話點解要搬 佢話佢離佢啊媽近" "佢話你請工人同屋企放翻張bb床 bb床無問題 請工人姐姐之后都要請了但依家咁細儲翻d錢日后洗好過" 你就覺得她藉口多 好刁難你 "要錢就問我攞 其他佢話我無乜作用"佢講得啱, 你除了會搵錢外, 仲識做乜?
佢話搬去佢屋K隔離住果時 仲未有bb仲未結婚架... 去佢果邊住 單純系因為佢離佢丫媽近所以我未結婚未生細路我份人工就要每月清? 佢系月光族 我都做埋月光族? 以後生活點?? 靠屋k人??
你有冇湊過bb?
有冇幫手做家
務? 有冇服侍過老婆坐月?
個仔唔夠一個月大佢就提出咁過份既要求
今年 唔 番 黎 訓 連佢朋友都話佢過份 你叫我點過去? 我氣唔順 你可以話我自私佢唔系咁 我又點會咁
"生仔前佢都有同我講個仔會每星期帶翻娘家 我覺得ok"點解當時ok, 現在你卻反口? . 呢句野系佢講唔系我講你明唔明呢句野既意思?
" 現時我同我啊媽住 年紀大 唔想丟低
啊媽一 個" 你 話她媽寶 , 你自己何嘗 不是? 佢仲有佢屋k人睇住 我老母得我一個. 我自己系咪一個媽寶 我清楚我自己 我系唔想結婚生埋 就丟低阿媽唔理
佢亦可以回家睇佢丫媽 我唔要求佢每星期都系我屋k住
你和你媽住 , 你
逼老婆帶仔回來住 , 即系逼 她 同奶奶住 呢 度好多留言已經講, 正常 女人 不會願意和 奶奶住點解你非要找機會制造婆媳問題
怕制造婆媳關係 就一定唔會住一齊?
所有家庭 都一定會存在婆媳
關係 架 喇. 無系無可能 唔番黎 住 就解決?? 可能會避免好多 但亦會制造其他問題逃避阿?
我丫媽好易話為 好林善 拍拖黎左屋K 我丫媽無俾過面色俾佢睇 反而佢有
你 覺得 老婆同仔女跟老公住系理所當然你老婆也覺得, 女人不跟奶奶住系理所當然, 所以她才抗拒回你屋 "寧願請工人都唔比啊媽臭個bb 啊媽真系連個工人都不如" 你講緊你阿媽 or 她阿媽? 她 阿 媽已經幫手揍 bb 我阿
媽 至于你阿 媽......
正常女人都不喜歡奶奶啦 仲有, 你好 抗拒外 家, 當外母 系賊咁 什么叫做"錢就照比要睇個仔就要去娘家 唉好似入贅左" 錢當然要比,去外家睇仔有乜問題 出面好多男人住外家添 你睇tvb 寶寶大過天, 馬國明一 開始出場 , 就
系同外父外母住 ( 劇情話佢後來搬出, 這是 后話)
我嚴重聲明 邊句說話系話左我當佢丫媽系賊咁?唔好誹謗
我身邊好多朋友 或者 連ching 你丫媽嫁左俾你丫爸 都系跟你丫爸住喇 人地系點系人地事 我只系要求老婆同個仔同我住 佢連番都唔番 你要我點解決問題
你覺得外母霸住自己個女, 唔俾 老婆返你們家住 你外母夠可以話你 搶她個女啦
系佢願意嫁俾我架.. 況且我又無要求唔俾佢個女番屋k 你話搶 咁嫁黎做乜?人地 都 未出聲, 更加 冇要求 入贅 系你自己想法
我屋k佢唔番 我要睇個仔 就要去佢屋k 你話唔
似?
佢系冇要求.但做d野俾人覺得系咁囉
電腦回復 排版有 d問題 唔好介意
[[i] 本帖最後由 一杯水 於 2021-7-26 07:50 AM 編輯 [/i]]
一杯水 2021-7-25 18:53
唔知點解電腦回覆排版點整都整唔到好 將就喇ching


text:
今日2022年7月3日, 天氣唔錯, 係我唔知幾多日黎第一次出街. 咁我上網參加左呢個上山下海執垃圾計劃. 今日目的地係炮台山既東岸主題區.
約好左2點到現場, 我都係一如以往既遲到, 遲左十分鍾先到, 因為真係唔知係邊度. 咁去到就爬左落去海邊清理垃圾, 咁基本既裝備就係一個夾同埋一對手套, 仲有一個膠袋. 我依家先發現, 原來香港既海真係好多發泡膠, 可以睇下上面既相. 大約夾左兩個鍾都7788. 咁其中一位執垃圾朋友原來係開CAFE, 就請左我地去佢間CAFE飲杯野. 真係好正,果度係勁CHILL, 同埋有人會係度LIVE BAND. 我本身拍左片, 但原來呢個日記擺唔到影片, 所以分享唔到比你SORRY.
咁當中我都同呢位CAFE老板閒聊幾句, 佢同我講返佢正職原來係測量師.佢廿幾歲果陣成立左一間公司開始做一D物業管理生意令佢搵到一舊錢.大約傾左2個鍾頭, 佢話如果我有D 好既PROPOSAL 都可以比佢, 佢會比本金去一齊搞. 我依家搵左ISSAC同埋MICHAEL一齊合作搞一間公司, 都係主要做PROJECT PLANNING, 跟佢條舊路.
大家真係唔好亂扔野落個海, 因為真係執撚死人. 我本身係唸住去執垃圾, 點知就識左呢位哥哥, 呢個活動係FOLLOW返FB 上山下海執垃圾. 你有興趣都可以一齊黎.
講返少少心境上變化, 的確咁樣令我覺得有返意義, 我唔認為咁樣可以救贖, 但至少我做呢樣野係可以大大聲聲同人講出黎.
講返少少, 我著果對十年前既波鞋, 執執下個鞋底甩鳩左.跟住一路都冇左個鞋底, 我頂.
KEEP GOING, i can do it!
人生不完美 但生命的每一刻都是美的


text:
唔睇Nuts哥就話咗會蝕底啦!大劉呢場花生騷,我Nuts哥做足功課,唔好話我牙擦擦啦,我都有同啲律師朋友傾開「事實婚姻」喺香港根本唔適用,若日後法庭干預,都係以一對仔女嘅利益為法律着眼點.大劉與其搞咁多花臣又預防打官司,又出聲明,不如一早就乾乾脆脆同甘比結咗婚好過,就唔使晚晚瞓唔着,驚人分身家.點知佢真係上星期五就靜雞雞走去入紙註冊,其實一早要咁做啦!咁就唔使連家醜都揚埋出嚟,仲話留定一百億打官司,家吓用三舊水註冊費就拆掂,如果醒目一早搵Nuts哥咁食腦嘅傾傾,就唔使做場大龍鳳畀人睇啦.
雖然65歲再婚,Nuts哥都戥佢開心,話晒過咗花甲之年,仲搵到個細佢28年嘅少妻,呢段時間大劉讚甘比又聽話,又乖,又唔貪錢絕對娶得過,不過Nuts哥就無限唏噓,想當年呂麗君為咗佢單官司,做跑腿,出咗唔少心力,點知最後落得如此下場,仲畀人話貪得無厭,開口埋口錢,又話畀咗廿億佢都唔夠,見到呂麗君咁樣,Nuts哥就真係祝甘比好運,要引用呢句:「我真係恭喜你啊!」
睇見之前大劉出入都要人扶,又要坐輪椅,仲要喺「自己飯堂」門口仆親,又周身病痛,連官司都出席唔到,點知爆咗單家醜出嚟,連個腎都換埋,原本氣若游絲,突然間中氣十足,眼仔睩睩,Nuts哥睇到佢咁生猛,有腰力有腳力,唔使相士批,再婚之後分分鐘再做老竇,到時又有得剝住花生等睇戲.


text:
文/好掛住部PS4
轉眼間名大生活已經過左兩個月,而小弟依然無咩功課交⋯⋯明明周圍D同學個個星期都要摺lib做功課,點解我reg D科會咁少野做 ?-?不過多得係咁,小弟多左機會接觸名大其他唔同嘅方面,而小弟今日想介紹嘅就係日本版大學五件事之一嘅──部活(社團活動).
一:喺具體講吓部活嘅運作之前,小弟想先介紹吓名大嘅架構.首先,名大(或者話日本嘅所有大學)都係無學生會嘅.我猶記得同名大嘅tutor吹水之際,佢喺話我聽呢個事實之後仲加左句comment:「都已經唔係中學啦,邊使學生會.」唉,慚愧慚愧.而因為無學生會,所以好少會有咩subsidy或者公共資源分配,除左空間使用分配之外,大部分社團都係自負盈虧,自己搞掂佢.亦都因為咁,呢到社團嘅入會費絕對會令香港學生望而卻步.不過小弟抱持用錢買經驗嘅精神,就唔多care啦.如果有起紛爭(e.g. 爭場用)會點搞?呢度都會好似評議會咁坐低決定,不過當然唔會有D咩motion 規矩啦.
二:返返正題,小弟一開學都參觀過唔少唔同嘅部活,例如動漫研,馬術研,鐵路研等等,不過最後都無入到.理由亦好簡單,就係當佢知你唔係local,就會當正你外人咁,令你覺得距離個圈子好遠.當然,我唔會怪佢地,講真自己上莊都未必想應酬外國學生,話知你講廣東話講得幾好都係咁話.只不過日本人嘅「裡」「外」分得好清楚,所以你特別容易feel到咁解.而小弟結果join嘅部活,就係一個無咁差別待遇(?)小弟嘅,呢個就係裏千家茶道部.
三:裏千家茶道部,顧名思義,就係裏千家流派嘅茶道部.(事實上名大有第二個茶道部,不過唔同流派,呢度唔多講)香港人唔多唔少都應該聽過茶道呢個term,大概亦都知道就係講點樣serve茶俾人咁話.不過,茶道講嘅係成個流程嘅流暢同優雅,細緻同用心,而我可以好肯定咁講要做好係好L難嘅一件事.唔單止每個步驟要記住唒做好做滿,仲要一出錯就成個流程都會影響到.不過亦都因為咁,對訓練耐性同細心都好有幫助.雖然距離學好距離仲好遠⋯⋯
四:相比起港大幾百人嘅屬會搞個活動可能小貓三四隻都無,(welfare week除外)名大部活嘅出席率絕對遠遠優勝.所有會員都屬於一個Line Group入面,邊日有事做嚟唔到都要事前講定.而雖然逢星期一同六都有部活,但無一次出席率會低過75%,甩底更加係未發生過.當然,遲到呢D通病依然會有,但講上心度,呢邊實在大得多.
五: 另外,呢邊亦都無上莊制.「莊務」,或者話會務,由所有會員共同承擔.Set場,清潔,聯絡其他屬會,老鬼,宣傳品設計,搬野抬野,以至約地方食飯,每個會員都會有份,而且係自動自覺地做.當然,可能喺我睇唔到嘅地方,大家都有放軟手腳唔做野.但至少,應該要盡嘅責任,就我所見,每個人都有盡到.呢兩個月我成日喺度唸,呢個模式放落香港嘅大學度,會唔會work?不過呢D問題,又有邊個答到我呢?
希望喺返香港之前,我可以學識茶道嘅基本啦sosad.下期,我會講吓名大學園祭.
題外話:正坐真係好L辛苦,點解D日本人可以正坐成個鐘咁勁?嚟到之後我先知,有血流過你對腳,係一件幾幸福嘅事.


text:
- Goodbye HK Hello UK
T1行內爆煲趣聞
花生何其多,Director Loan爆煲
無論响自己本書或者個Page度,明示或者暗示咗不下幾百次,希望大家小心嗰啲用Director Loan入股二十萬鎊落個現有Project嘅T1E企業家簽證方法.可惜嘅係,難聽嘅說話永遠都唔會有人肯聽,甚至有人會覺得我呢個死移民Agent只係葡萄其他人先會咁講.公司名我就唔會講,呢件事有苦主大聯盟出黎之前,坦白講其實都收到風.不過有啲苦主收到回水,而腦細又千叮萬囑,叫我做人厚道啲,所以我當初只係寫咗「回水不是最大保障」嗰一篇文,希望隱晦地希望大家小心啲.
新制度出現加上爆煲效應,「衝閘」熱潮
但估唔到嘅係,睇嚟好啲苦主連錢都收唔番,簽證的攞唔到,攞到亦都唔會續到.都係嗰句,大家小心啲考慮.但是話說回來,將來都唔需要小心,因為英國T1E同T1G企業家簽證,响2019年4月將會被T1 Startup取代.因為响新嘅制度下,所有申請人嘅Business Plan,都要由Home Office指定獨立嘅行業Business Sponsor去評審.我唔敢話新制度係比之前難咗,但可以肯定嘅係嗰啲什麼投個現有Project,每年開四次會,聲稱好穩陣嘅方案就會自然消失.
事實上,自從新制度放風開始,香港嘅一眾移民公司,都好似被點咗穴咁,唔知點反應.一係講到好似世界末日咁,不停催促啲客上尾班車「衝閘」,再唔係,就完全停止哂所有所謂英國投資移民計劃嘅宣傳.其實不過係政策嘅優化同埋杜絕現有嘅漏洞,根據個人經驗同學歷,去做一Business Plan營運一門生意,從來都係一個正當嘅做法.只不過審批嘅機構唔同咗,需要嘅只係移民顧問或者律師了解唔同行業嘅新批核準則,都唔知點解大家都好似好驚青咁?
腦細有生意都唔想做,點解呢?
當然腦細都有唔少客人都希望「衝閘」,趕及响新制度實行前用番現有嘅制度申請T1E.雖然無人會嫌錢腥,但腦細做生意總係有底線.上個禮拜佢決定叫我通知嗰啲仲係心大心細嘅客,無論幾多錢都好,都唔會再幫佢地用現有T1E程序衝四月呢條線,希望佢地等T1 Startup詳細公布同實行先做.
原因好簡單,T1E最基本嘅要求就係有三個月嘅資金證明,依家已經一月中.況且,都唔好講嗰啲濕碎嘢,剩係做個客嘅Business Plan都已經好趕.要明白英國移民顧問係有監管嘅,況且專業服務行業最需要嘅係服務質素,賺到搵到但係交唔到貨,同殺雞取卵有咩分別?


text:
「智能」
近年好多公司都開始發展人工智能嘅技術,當然暫時谷歌係嚟方面嘅發展可以講係比較快.只不過人工智能係唔係已經發展到一個地步可以取代人類,相信仍然需要一段比較長嘅時間.人工智能除咗有自學能力之外,仲有自主嘅能力,不過所有嘢都基於人類嘅智慧.如果無人去寫嚟個程式嘅話,基本上就唔會有人工智能呢樣嘢.所以人工智能係一個個體,而點樣學習其實都係好睇我哋俾啲乜嘢佢!
「作反」
近日好多人都係度講緊早前臉書利用自己研發嘅聊天機器人竟然創造了自己嘅語言.其實真係意料之內,因為人工智能係一張白紙,而通過人類灌輸嘅智慧慢慢自己去學習.當然係互相交流嘅時候,佢哋點樣學習係一個謎!其實係一個無規限嘅環境,個程式只不過係慢慢演變出佢哋自己溝通嘅方法.咁究竟係個程式作反定係技術未成熟?其實人工智能仲係起步階段,所以乜嘢都會有可能.
「規管」
其實好多電影都會以人工智能去做題材,大家都希望利用人工智能去改變世界,不過如果學咗啲唔應該學嘅嘢咁就麻煩嘞!所以其實要規管嘅唔係人工智能,而係開發者.如果有日真係出現問題嘅話,到時先至規管,或者就已經太遲!每個程式都應該有規限,如果真係去到有意識嘅時候,其實真係非常可怕嘅事.所以科技嘅發展永遠都有辣同唔辣!
Also published on Medium.


text:
豐田(TOYOTA)旗下嘅 Gazoo Racing 高性能民用車系,繼 GR Supra 同 GR 86 之後,舊年推出過小型掀背車 GR Yaris,靠住殺食嘅外型同提升嘅性能,喺全球迷倒唔少車迷.不過 GR Yaris 嘅 1.6 公升引擎提供嘅 257 匹馬力,對於部份人嚟講都仲係未夠!豐田北美汽車分公司就喺當地時間噚日,公佈推出新一款由 Gazoo Racing 加持嘅街道跑車-GR Corolla.
GR Corolla 嘅外型比 Corolla Sport 更具侵略性.全新設計嘅前泵把,外拋沙板設計,車頂尾翼,車尾擾流擴散器等,都可以提升行車時空氣動力學嘅表現,而且車身嘅導流孔亦能為引擎同煞車提供更加好嘅散熱效果.至於18 吋黑色車軨,同埋賽車版嘅碳纖維車頂除咗為外觀加分外,亦都可以減輕車身重量.
豐田 GR Corolla 使用源自 GR Yaris 嘅 1.6 公升直列三缸渦輪增壓引擎,最大馬力上調到 300 匹,而峰值扭力亦提升到 37.7kgm.六前速 iMT 棍波波箱加上 GR-FOUR AWD 四輪驅動系統,可以喺按唔同路況選擇 60:40,50:50 同 30:70嘅前後動力分配,並且喺 Torsen 限滑差速器配合下,令每個轆都可以有可靠同最佳嘅抓著力.
車廂入面,除咗換上三幅式軑盤之外,亦都有 12.3 吋全數碼儀表板,波棍後面有圓形旋鈕可以選擇 Normal,Sport,以及 Track 三種駕駛模式.前排座椅當然換成兩張 GR 運動化桶凳啦!而中控台嘅多媒體系統,同埋Toyota Safety Sense 3.0(TSS 3.0)主動安全系統都係標準裝備.如果選購嘅係賽道版嘅話,除咗上而提及嘅碳纖維車頂之外,波棍頭上仲會有豐田章男嘅「Morizo」簽名㖭~


text:
呢個年代大家都咁多選擇,初次約會,往往掌握大家以後發展嘅可能性,咁多位sis唔想白白浪費同男神發展嘅機會,就要留意呢4個小心機喇!
小心機1:俾啲Guideline對方
以出街食飯為例,男仔少不免都會先問你意見,「你想食啲咩,日本嘢?」,好多女仔會選擇答冇所謂,但其實好容易令對方覺得你冷淡.不妨表達多啲自己想法,「我想食西餐,但唔需要太飽嘅!」,男方有方向之餘,仲可以更加了解你喜好.
小心機2:緊緊直視男生雙眼!
唔係叫你瞪大眼望實對方啊!傾計時最好報以微笑,以友善嘅目光注視佢雙眼,令男仔覺得你對佢講緊嘅話題好感興趣,仲好專心聽緊佢講嘢,咁男人就自自然然會感到興奮,怕羞仔分分鐘仲俾你搞到心跳加速添~
小心機3:加一句:「咁你呢?」
答完對方嘅問題之後,最好俾男方分享一下自己嘅睇法,因為通常佢問你嘅話題,好多時同樣係佢自己有興趣分享嘅.唔好睇少簡單一句呀,可以減少Dead air之餘,仲可以增加兩個人互動!
除咗上面嘅心理戰術,約會時嘅外觀當然都好重要啦,小編就喺上圖整理咗幾點再比大家參考下.你可能會問,光滑肌膚好難一時三刻做到喎?都係架!所以就靠大家平時保養喇,由其女仔最重視塊面,記得努力敷肌美精超滲透3D抗皺保濕立體面膜.蘊含足足30ml濃厚保濕美容液,將豐富保濕及營養成分滲透入皮膚,提高肌膚新陳代謝能力,有效預防皺紋同表情紋形成,就算幾近睇都冇紋喇!


text:
塔左10mins巴士就到嘞! 好開心呀~
門口有好多樹, 如果唔係巴士有show'三鷹之森美術館'都唔知到左呢~
一落車就到, 有一條小小既人龍排隊入去tim!! 可能因為星期日啦!不過等左幾分鐘就入得嘞~
去到門口用我地o向lawson買既飛換入場卷, 入場卷好似張幻燈片敢, 個幻燈片原來係人人唔同架! 應該係唔同既卡通人物呢! 不過我個張個人好細....我睇唔到係乜呢
入到去第一個感覺係 - o甘細既?!
因為好似一眼望哂成間館啊!
見到有人排隊睇show, 我地又去睇show先啦!
等左15分鐘度先入得, 原來係龍貓短片in日文!!!! 當然唔知佢做乜啦, 不過都幾得意既
睇左20分鐘度既片就開始行, 個館一共3層, 最上層一邊係souvenir shop, 我地睇左宮崎駿既手"禾高", 仲有d卡通影片既製作方法, 用左半個鐘度咋!跟住出去外面, 上樓梯就見到機械人嘞!
初初以為除左佢仲有其他人物既, 點知真係得佢一個, 4周圍有d花花草草敢, 冇其他人物嘞~
有d失望tim! 因為以為有好多野睇...
影完相行左souvenir shop, 有好多龍貓產品呀! 不過其他卡通既產品就好少, 唔通日本人只愛龍貓? 朋友叫我幫佢買既天空之城男女主角figure都冇呀~ 我又唔係好鐘意龍貓產品, 最後冇買野呢~!
外面仲有間露天cafe可以食野, 不過書話唔太特別所以冇食, 只係影下相...我地逗留左1個幾鐘(好慢敢行個隻) 就走嘞~
o黎呢個館, 都係為左同機械人影返張相咋!!


text:
第一次到巴黎,決定去羅浮宮朝下聖,當然仲有必去嘅巴黎鐵塔.出發前香港人 FO 提議一齊食 Lunch,有師兄帶路我當然跟!最後我地揀左 Grand Café Capucines 食海鮮,點左二人份Seafood Platter 同法式田螺.Seafood Platter 望落好誇張,但又食得晒喎,係要時間慢慢食.成份 Platter 都好好食,但印象最深刻係凍食嘅螺仔,微辣又入味,非常之啱我胃口.結果兩個人慢慢食慢慢傾,就喺餐廳坐左兩個鐘.
藝術嘅野...我真係唔識欣賞,所以都係諗住係羅浮宮門口影下相,如果唔係過份人多就入去參觀下,人太多就不了.結果去到羅浮宮,又無想像中多人喎.哦,原來星期二休館.慢慢影下相,影左大半個鐘先出發去巴黎鐵塔.
話說係好多地方都可以睇到巴黎鐵塔,今次就選擇去戰神廣場 Champ de Mars 近距離睇.由羅浮宮出發行去戰神廣場大約四十五分鐘路程,但中途走走停停,行過公園又停低影下相,見到有 Gelato 又要食,結果行左一個半鐘先到.係戰神廣場睇,遠景到近景都好靚.又有好多 Local 成班朋友一齊係草地野餐,氣氛好輕鬆.
返呢份工其中一個好處就係收工唔使諗工作,可以瞓係草地,望住巴黎鐵塔放空到日落.


text:
終於呢個Sweet Diary 話咁快就寫到去第十篇, 為慶祝呢個十篇紀念誌, 就梗係要搵番一些未寫過的野寫下啦!
寫咁耐都未寫過中式甜品, 於是就決定將我呢個Best Kept Secret 同大家分享呀!
要經常保持皮膚好似剝殼雞蛋咁滑, 做MASK
係一定要之外, 多吃燉奶真係其中一個妙方, 有冇跟據!?
我可以大聲咁答你:
唔知BOR~~~哈哈!
第一次邂逅呢間海記係o係佢係土瓜灣的總店, 當時真的一試愛上!!!
及後某次路經太子, 居然係呢個鬧市中再次見到佢! 於是好自然我久唔久路過都會俾佢吸入去!
叫得做海記的合桃坊, 佢的咩胡咩胡一定係佢的賣點! 每一日佢都會有一個牌係門口做特價野, 是日的特價就是補腰養顏腰果胡, 聽個名都知有料到啦!
腰果可以補腰!?
唔通真係以型補型!?
除了呢個腰果胡外, 主打仲有呢個合桃同芝麻, 患有呢個金魚健忘症的我
, 耐唔耐都要幫襯呢個補腦的合桃胡要補補佢!
店子小小, 大約可坐四十幾人, 你唔好睇佢好似咁吉咁, 一入夜到左甜品時段, 就爆哂要等位呀! 所以如果唔係相約左我的好友, 我多數就會揀平日下午黎食一個甜品做我的Lunch ~
雖然只得兩間, 但係店員都穿上有logo的制服, 即刻俾人一個很整齊的感覺!
講左咁耐, 係時候介紹海記入面的我的最愛, 就係呢個芝麻燉奶喇! 每次黎親我大多會食呢個!
聰明的你當然唔會誤會成碗野得那一點芝麻胡…….
一篤落去, 芝麻胡就好似心太軟入面的朱古力咁湧哂出黎! 對於唔飲奶的我, 多食呢個, 令我由超擔心老左有骨質疏鬆可改為好擔心, 個心理都得以平衡番下!
另外多食呢個芝麻胡又可以烏髮,滑大腸, 食一碗都只係$22, 滿足到你身體的三個願望, 真係超抵!
由於是日真係熱到冇朋友, 所以明知食凍野唔好, 我都頂唔順要叫一碗凍食
一食, 就決定下次幾熱都好, 都要叫熱
因為熱食個燉奶滑好多!!都不單止, 仲要係奶味香濃得多, 唔知係唔係雪耐左D, 個面變左阿婆塊面咁, 都真係當堂減輕左食的意慾
很多中式甜品都係有呢個特性, 一凍食個味就要起碼扣佢三成分!
以前會很喜歡食呢個石磨坊的芝麻胡, 不過早陣子開始發覺品質下降左, 似係開粉, 變得唔好味!
自從發現左呢個, 我就即時轉左軚喇! 因為一食就知道呢個芝麻胡真係磨的, 稀杰度適中, 味道濃郁不太甜, 加埋香甜的燉奶, 甜度剛剛好!
係旺區只做中式甜品的話, 競爭力就不其然會弱一點, 我諗海記都深明此道理, 先有一個signature 的胡類甜品, 等人諗起食胡就搵佢, 但同場加映就是一些大熱天時真係少不了的咩冰咩撈七彩顏色的甜品, 幾個人總係有人要食中式, 又有人要食西式, 所以就可以滿足哂佢地的願望喇!
所以走前兩步的大良八記都係一模一樣, 不過望落去西式野好似就冇海記做得咁好喇!
自問係一個甜食專家, 但係咁耐都真係未吃過呢個桑寄生連子蛋茶, 因為一入到去間甜品, 好自然就會叫自己鍾意食的野! 所以某年某月真係要試一下! 佢呢度仲話係必食!真係巴閉!
地址: 太子西洋菜南街232號
電話:2399 7937


text:
好多Cotton Candy Kids 嘅客就算我無再賣童裝都一直追隨住我一齊學用精油, 回想起呢個精油歷程, 眨下眼就三年幾! 感覺好短, 亦好似經歷左好多好多!
到而家都仲有人問我, 到底D 精油係咪咁神奇? 係咪真係work? 定係D人神化左D精油? 因為大部份用嘅人確係D媽媽,D 媽媽比人感覺係迷信同無知!? hahahahahaa
首先, 我認識嘅係一班相信自然療法嘅媽媽, 係D有學識, 對生活有要求嘅人, 佢地絕對唔係淨係覺得人買佢買, 人話得佢話得嘅一群!
幾年前呢樣野係香港好多國際學校媽媽群興起, 當中有D係外國人, 因為亞洲比教少人認識精油, 我地呢群香港媽媽都做好多research, 簡單D講, 精油係草本植物精華, 原理同我地中國文化博大精深嘅中醫中藥好類似! 精油都可以幫助固本培原, 提升免疫系統,令自癒能力更好舒緩症狀!當然有嚴重病就要睇醫生啦!
三年半以來, 我兩個女真係無睇過醫生, 亦無食過西葯!呢個係我人生其中一件最成功嘅事!
好多媽媽都有keep 住問我, Young Living 嘅精油入門套裝點用, 因為入面有11支咁多, 對D初學者黎講確係有D困難架!所以我準備左D資料, 等大家都可以輕鬆了解入門芳香療法!
以下係PSK(高級入門套裝)可用於唔同方面用途,
精油驅蚊效果飛常好, 而且成份天然, BB 用都唔怕!如果萬一唔記得搽防蚊,呢個配方仲可以止痕同消腫架!睇下Oilysis Winki 嘅分享啦!
無論大人細路都會出現睡眠困難,接觸藍光太多, 或者係壓力都會影響睡眠質素, 而睡眠直接影響免疫系統同情緒! 甜睡配方幫助你增加睡眠時間並且提高深層睡眠質素!
睇下Oilysis Kitty 點樣用呢兩支精油舒緩壓力!
流感期越黎越長, 無論係學校,辦工室,公共交通上都好容易中招! 唔去人多地方好似無咩可能, 因為香港周圍都係人! 提升免疫系統先係最好方法! 每朝早出門前係腳底搽Lemon 同Thieves, 做好最有效保護屏障! 大家齊齊睇下各位Oilysis Milly Iris Winki Joana 點樣用呢個最受歡迎嘅配方啦!
缺乏維他命B同C嘅人都好容易生痱滋, 生痱滋其實真係好心煩, 因為食唔到野又唔想講野, 注重口腔殺菌十分重要, 而以上兩隻精油更可以幫痱滋麻痺止痛!睇下Oilysis Winki Vicky Crystal同Kelli 點樣維持口腔健康, 同埋Purification 仲有其他用途架!
都市人成一用手機, 變得好"硬頸" 仲有少運動都好容易腰酸背痛,上面呢個係搽完包你開心配方! 睇下Oilysis Milly Tina Pamela 同埋我點樣用精油舒緩痛症
小朋友食錯野有時未必會肚屙或嘔, 有時食物敏感會引起無比痕癢嘅風疹!睇下我同Oilysis Candy 點樣幫小朋友K.O.風難
香港天氣潮濕, 容易滋長霉菌, 念珠菌, 好多小朋友都出現皮膚狀況, 精油可以幫助修護皮膚細胞, 令破壞嘅皮膚再生! 睇下一班貪靚嘅Oilysis Yan Angel Saron Kibbee 點樣用精油護膚啦~
Frankincense 除左對皮膚好,對眼睛都好好架~
Digize 呢支精油真係好臭, 但係依然係好多人嘅最愛!睇下各位Oilysis 嘅分享就知點解!!
最後, 呢個亦係我當初用精油嘅主要原因! 我同十幾年嘅鼻敏感講左Bye Bye 喇! 仲有CoCo 嘅哮喘都不知不覺消失了! 因為我地都用精油支援我地氣管健康!
上面所有都係真人真事, 一大班為左自己小朋友身體健康嘅媽媽親身見證住嘅改變!如果你因為Young Living 係直銷公司而拒絕嘗試, 絕對係一個好大嘅損失, 有人話, 好驚Join 左直銷公司會呃人, 好驚個個月要駛錢! 我可以用人格向大家保證! Oilysis Team 係從來唔叫人買野!
有好多人又驚買左唔識用! 你地亦唔需要擔心!因為Oilysis 團隊資源多到你睇一年都睇唔完, 以上所有分享其實來自Oilysis 嘅Private Group, 係比我地一班Oilysis分享同學習既地方,入面嘅分享超過5000個,上面祇係冰山一角!而且所有都係真心分享,Group 入面並沒有獎勵獎償令佢地分享,所有分享都係一班Oilysis 想幫助有同樣問題嘅人!
Group 入面仲有好多教學Video, 仲定期有Live 教學!
9月10-13 日係一個好機會! 因為PSK 同V-6 都有9 折! Oilysis 仲為你特別送上額外禮品, 包括150頁團隊獨有精油書, 三層精油木架, 仲有芳香療法入門課程!
希望好快可以係Oilysis 呢個大家庭同你地一齊享受精油為我地帶來既健康同快樂!


text:
另一個好多時候客人打嚟會問嘅問題就係︰「有乜嘢餐牌類型可以揀?」
因為唔係每個客人都經驗豐富,有好多都係新開張,第一次頂手等等嘅人.
咁,好老實,有邊個會唔知道(餐牌)係乜嘢呢係咪? 但其實就算你成日見到,唔代表你會留意佢有幾多個種類,做法,詳細規格等等.
到你實際要做嘅時候,你就會發現其實有好多嘢你係需要知道的.
講返轉頭,關於餐牌類型,基本上分為以下幾類︰
卡紙 + 過膠
最簡單嘅係一張A4尺寸卡紙,雙面過膠印刷品,呢種雖然唔襟用,好容易濕水就爛,但因為平同方便,非常適合經常需要轉變嘅午餐,下午茶餐,其他優惠等等.可以放嘅情報同資訊量唔多,不過一般茶餐廳嘅餐牌都足夠.因為用得兩三個月頭就已經殘舊,其實係好適合剛開張嘅新餐廳,因為好多時佢哋響開始計兩三個月左右,透過觀察日常客人嘅喜好,可以接受嘅價格同食物等等,需要更改或者微調,加減餐牌內容.
PVC餐牌
呢一類型嘅餐牌質地係PVC膠,因為係用熱壓夾住印刷內容,完全防水,價錢適中,好適合餐廳使用.尺寸只可以係A3,A4,A5呢三種固定尺寸.同埋要留意,因為比較挺身同有彈性,可以少量屈曲,但就唔可以對摺.因為佢本身有一定嘅硬度,好適合配合座枱夾,直立式咁放響餐枱上展示.
騎馬釘餐牌
如果未試過印刷書刊的話,可能會對(騎馬釘)呢樣嘢比較陌生.但其實佢喺我哋嘅生活當中係經常出現的.所謂(騎馬釘)嘅書刊,即係喺個書脊位嗰度有一條摺痕,然後用兩口釘書釘裝好嘅印刷品,圖書雜誌都好常使用嘅釘裝方式.如果用晌餐牌的話,客戶需要比較多嘅頁數去展示餐牌內容,例如要八面(8PP),十二面(12PP),十六面(16PP)或者更多嘅時候,就應該考慮選擇.價錢適中,同卡紙 + 過膠一樣質地,唔襟用,好容易濕水就爛,但因為平同方便,非常適合中至低價位目標客戶為主嘅餐廳用.
精裝皮殼餐牌
適合中上價位餐廳,日本料理,中菜館等等使用嘅餐牌類型,簡單講係精美,感覺比較高級,但係人工手做嘅關係,製作單價比較貴.皮殼本身一定程度防水,皮面顏色,紋理可以自選,封面可以做餐廳名嘅壓凹,燙金等加工,內頁可以更換,增加方便程度…晌工藝上面有唔少可以調節同度身訂造嘅位,可以完全自訂屬於同適合你餐廳格調嘅製成品,係適合高級餐廳比較長遠使用嘅類型.
咁如果我只係做外賣呢? 可以點做?
呢層就簡單啦.一樣照正常做設計,然後唔係印普通餐牌,而係當成傳單一樣咁去印外賣紙就可以.印一定數量任客人自取即可.而如果你舖頭係可以俾客人填紙仔點選外賣的話,就可以設計時預設一啲格仔位置,然後選擇用可以書寫嘅紙質去印刷,就能夠方便客人填寫.你同我地講話要做(點餐紙)的話,我地就明白你呢個需求架喇.


text:
呢排飲咗幾次茶,不約而同食左幾間酒店嘅中餐廳,既然市場咁多唔同嘅優惠,不如就同大家簡單介紹吓.
星期一至五,食肆從來都多優惠,酒店中餐廳嘅點心爭霸戰越嚟越激烈,九龍酒店剛推出星期一至五,4人同行$988, 平均每位成人$247,仲係已經包括加一服務費及茶芥,兩個時段有差唔多40幾款點心俾你任食,可以話近來最優惠package.
如果你冇四個人,係eShop買coupon,平均一個人都係$272到,同樣包括加一服務費及茶芥.又或者如果你同我一樣,平日要返工,冇可能周中嚟飲茶,星期六,日及公眾假期都只係$ 285.5一位,都唔錯.
由好多種唔同嘅即叫即蒸點心到炸物到湯羹到精美嘅前菜小碟再到粉麵飯,仲要有各種唔同嘅中西食甜品,如果你有返咁上下食力呢個絕對係超值嘅Offer,不如一齊睇下有乜食.
先講點心蝦餃燒賣當然係首選,不過佢嘅上海小籠包都非常唔錯.
腸粉有兩種,叉燒腸粉同上素腸粉都係大件夾抵食.
叉燒包同珍珠雞有位都可以試吓.
另外上素卷同粉粿都係非常精美,好食得來打卡又適合.
如果要講最愛嘅蒸點,一定係蟹肉菜苗餃,蟹肉波濤洶湧咁飽滿,好食.
煎炸野方面完全唔輸蝕 ,XO醬炒腸粉同蘿蔔糕都係水準之上.
另外沙律醬蝦多士基本上食兩碟已經值回票價.
另外叉燒餐包,炸春卷,腐皮卷,鹹水角等等都係愛煎炸野嘅人士必選之作.
湯羹相對較少選擇,雪耳魚蓉羹同埋是日湯品得兩種你選,個人覺得魚蓉羹抵好多,又足料.
前菜先係重點,叫一碟蜜汁叉燒又係叫你回本了,而且質素絕對唔輸蝕其他五星級酒店嘅酒樓.
另外有好多唔同嘅小菜例如椒鹽魷魚酥,小排骨,青瓜,雲耳,豆腐粒,海蜇,醬蹄等等,講真全部都係有板有眼,平時你喺普通酒樓叫都係至少頂點類嘅菜式,你去完食呢個飲食點心,好難返轉頭去嗰啲連鎖酒樓飲茶.
尾聲嘅粉麵飯先至正,之前已經食過四川擔擔麵麵,就算你冇位都絕對值得食.
最愛佢嘅乾炒牛河同埋麻辣牛鬆茄子炆伊麵,只不過當日真係冇位.靚女K小姐話炒飯都好食,可惜,搵機會下次再試下.
中式甜點有例如桂花糕同勁好食嘅燕麥香芒糕.
而且仲要有雲呢拿雪糕同朱古力雪糕,如果喜歡西方甜點有意大利芝士餅,芒果拿破崙和藍莓芝士蛋糕.
老實講咁樣嘅陣容,兩個鐘俾你任食,絕對係抵到冇朋友.
呢啲有今生無來世嘅價錢絕對可一不可再,有興趣就就快啲訂位或者上e shop睇下.


text:
早兩日連登有人出po講有隻狗扮工程撚呃蝦條既,原來噚晚老豆已經成功搵咗佢出黎.
大家記得小心啲,見到 6347 3128 打黎,千祈唔好聽呀
仲有係大埔林村見到佢,記得同人介紹佢背住佢另一半一個人呃緊五個人蝦條,千祈唔好走埋去識佢呀
做到西九龍總區重案組都要講大話呃蝦條,證明所有狗仔都只係適合做一隻厹
轉自連登
原po:
冒認工程師呃蝦條 呢隻狗好驚比人知佢做狗喎
乜做狗唔係好自豪架咩?扮咩工程師啊
我個fd 半年前喺tinder識咗個自稱工程撚
日撚日話自己賺幾多,返工好忙
半年來又食又拎,好聽啲係想自由
上個月突然消失,話去天津公幹
話做乜9大型基建,好忙,失蹤咗成個星期
朋友擔心他會唔會被送中
狗狗一句得埋黎話「你比蘋果立場洗咗腦啦」
攤完牌,發現原來一直無公幹,無工程師
真正身份係警狗(唔好問點factcheck,我們有哂警員編號)
我知朋友係on99,我都屌撚咗佢好多穫
仲要畀人下下無套中出,有咗bb
之後意外無左
搞到有抑鬱症要睇醫生
警狗呢頭話負責任,嗰頭block咗我朋友同第二條女一齊
想?完鬆
我知連登唔係Facebook
不過呢啲死警狗,喺tinder呃蝦條已經唔係第一次
仲聲大大咁話我朋友係佢第5條船,係同時一腳踏5船
西九龍重案組PC仔黃sir
30幾歲人仲做緊散仔,呃9我朋友話自己做工程
賺緊八九幾萬一個月
咁你架車點解要非法改裝呀?
黑警知法犯法唔撚使負責任呀?
各位絲打睇路,黑警死全家
source: lihkg
以上為backup 及轉載用途